text: var book = {
  	"name": "Deuteronoma",
  	"numChapters": 34,
  	"chapters": {
  		"1": {
  			"1": "<sup>1</sup> Ke wona mantswe ao Moshe a kileng a a bolella Baiseraele kaofela, mose o kwana ho Jordane, feelleng, thoteng e lebaneng le Sufe, mahareng a Parane le Tofele, le Labane, le Hatserothe, le Di-Sahabe.",
  			"2": "<sup>2</sup> Ho tloha Horebe, ho ya fihla Kadeshe-Barnea, ka tsela ya thaba ya Seire, ke matsatsi a leshome le motso o mong.",
  			"3": "<sup>3</sup> Ka selemo sa mashome a mane, ka tsatsi le qalang kgwedi ya leshome le motso o mong, Moshe a bolella bana ba Iseraele tsohle tseo Jehova a neng a mo laetse hore a ba bolelle tsona.",
  			"4": "<sup>4</sup> Ke ha a sa tswa bolaya Sihone, morena wa Baamore, ya neng a ahile Heshbone, le Oge, morena wa Bashane, ya neng a ahile Ashtarothe le Edrei.",
  			"5": "<sup>5</sup> Moshe eitse ha a le mose o kwana wa Jordane, naheng ya Moabe, a qala ho hlalosetsa Baiseraele molao ona, a re:",
  			"6": "<sup>6</sup> Jehova, Modimo wa rona, o buile le rona re le Horebe, a re: Le dutse nako e lekaneng thabeng ena.",
  			"7": "<sup>7</sup> Sokolohang, le tsamaye, le ye thabeng ya Baamore le ditjhabeng tsohle tse bapileng le bona, lehwatateng, le thabeng, le thoteng, le nqa borwa, le lebopong la lewatle, naheng ya Bakanana, le Lebanone, ho ya fihla nokeng e kgolo, e leng noka ya Eufrate.",
  			"8": "<sup>8</sup> Bonang, ke beile lefatshe pela lona; kenang, mme le rue lefatshe leo Jehova a anetseng bontata lona, Abrahama, le Isaaka, le Jakobo, hore o tla le nea bona le ditloholo tsa bona kamora bona.",
  			"9": "<sup>9</sup> Mohlang oo, ka le bolella, ka re: Ke sitwa ho le jara ke nnotshi.",
  			"10": "<sup>10</sup> Jehova, Modimo wa lona, o le atisitse, mme ke mona kajeno le le ka ka dinaledi tsa lehodimo ka bongata.",
  			"11": "<sup>11</sup> Jehova, Modimo wa bontata lona, a boele a le atise hape ha sekete ho feta kamoo le leng kateng, mme a le hlohonolofatse, jwalokaha a le boleletse.",
  			"12": "<sup>12</sup> Nka jara jwang ke nnotshi phahlo ya lona, le boima ba lona, le ditseko tsa lona?",
  			"13": "<sup>13</sup> Ikgetheleng melokong ya lona banna ba bohlale, ba kelello, ba tsejwang, ke tle ke ba bee dihlooho tsa lona.",
  			"14": "<sup>14</sup> La mphetola, la re: Seo o reng se etswe, se molemo.",
  			"15": "<sup>15</sup> Yaba ke kgetha dihlooho tsa meloko ya lona, banna ba bohlale, ba tsejwang, ka ba bea dihlooho tsa lona, hore e be balaodi ba dikete, le balaodi ba makgolo, le balaodi ba mashome a mahlano, le balaodi ba mashome, hape e be bahlahlobi ba meloko ya lona.",
  			"16": "<sup>16</sup> Mohlang oo, ka laela baahlodi ba lona, ka re: Mamelang ditaba tsa banababo lona, mme le ahlolele ka ho loka motho le ngwanabo, le moditjhaba ya ahileng le lona.",
  			"17": "<sup>17</sup> Le se ke la ya ka tshobotsi ya motho dikahlolong tsa lona; hape, le mamele e monyenyane le e moholo; le ke ke la tshaba motho le a mong, hobane kahlolo ke ya Modimo. Ha taba e le teng e le sitang, e tliseng ho nna, ke tle ke e utlwe.",
  			"18": "<sup>18</sup> Mohlang oo, nkile ka le laela tsohle tseo le neng le tshwanetse ho di etsa.",
  			"19": "<sup>19</sup> Eitse ha re tloha Horebe, ra tsamaya le nahathothe yane kaofela e kgolo, e tshabehang, eo le e boneng, ra ya ka tsela ya thaba ya Baamore, jwalokaha Jehova, Modimo wa rona, a ne a re laetse, mme ra fihla Kadeshe-Barnea.",
  			"20": "<sup>20</sup> Yaba ke re ho lona: Le fihlile thabeng ya Baamore eo Jehova, Modimo wa rona, a re neang yona.",
  			"21": "<sup>21</sup> Bonang, Jehova, Modimo wa hao, o beile lefatshe pela hao; nyoloha, o le rue, jwalokaha Jehova, Modimo wa bontatao, a o boleletse. O se ke wa tshaba, mme o se tshohe.",
  			"22": "<sup>22</sup> La tla ho nna bohle, la re: A re romeng batho, ba re etelle pele, ba ye ho re hlwella lefatshe, ba re tlisetse taba tsa tsela eo re tla nyoloha ka yona, le tsa metse eo re tla fihla ho yona.",
  			"23": "<sup>23</sup> Ka dumela taba eo, ka kgetha banna ba leshome le metso e mmedi hara lona, e mong lelokong le leng le le leng.",
  			"24": "<sup>24</sup> Yaba ba tloha, ba nyolohela thabeng, ba fihla kgohlong ya Eshkole, mme ba hlwela naha.",
  			"25": "<sup>25</sup> Ba nka ditholwana tsa naha eo matsohong a bona, ba re tlisetsa tsona, mme ba re tsebisa, ba re: E molemo, naha eo Jehova, Modimo wa rona, a re fang yona.",
  			"26": "<sup>26</sup> La mpa la hana ho nyoloha, la ikgantshetsa taelo ya Jehova, Modimo wa lona;",
  			"27": "<sup>27</sup> la ngangella ditenteng tsa lona, la re: Ke kahobane Jehova o re hloile a re ntshitseng lefatsheng la Egepeta, ho tla re neela matsohong a Baamore, hore ba tle ba re timetse.",
  			"28": "<sup>28</sup> Re tla nyolohela kae? Banababo rona ba re nyahamisitse dipelo, ha ba itse: Ke setjhaba se re fetang ka bongata le ka boemo bo bolelele; ke metse e meholo e haheleditseng ka marako a fihlang lehodimong; re bone bana ba Anake teng.",
  			"29": "<sup>29</sup> Empa nna ka re ho lona: Le se ke la tshoha, mme le se ke la ba tshaba.",
  			"30": "<sup>30</sup> Jehova, Modimo wa lona, ya le eteletseng pele, yena ka sebele o tla le lwanela, jwalokaha a se a entse pontsheng ya lona Egepeta,",
  			"31": "<sup>31</sup> le lefeelleng leo o le boneng, e leng moo Jehova, Modimo wa hao, a o pepileng, jwaloka monna ha a pepile mora wa hae, tseleng yohle eo le tsamaileng ka yona ho tlisa ho fihleng ha lona bakeng sena.",
  			"32": "<sup>32</sup> Leha ho le jwalo, ha le a ka la tshepa Jehova, Modimo wa lona,",
  			"33": "<sup>33</sup> ya neng a ntse a le etella pele tseleng ho le batlela dibaka tseo le tla emisa ho tsona, bosiu a le bonesetse ka mollo tsela ya lona eo le neng le tshwanetse ho ya ka yona, mme motshehare a le tsamaise ka leru.",
  			"34": "<sup>34</sup> Jehova a utlwa modumo wa dipolelo tsa lona, a halefa, a hlapanya, a re:",
  			"35": "<sup>35</sup> Ha ho le a mong wa banna ba mofuta oo o mobe ya tlang ho bona lefatshe le molemo leo ke anneng, ka re, ke tla le nea bontata lona,",
  			"36": "<sup>36</sup> haese Kalebe, mora Jefunne. Yena o tla le bona, mme ke tla nea yena le bara ba hae lefatshe leo a le hatileng ka maoto, hobane o tiiseditse ho latela Jehova kahohle.",
  			"37": "<sup>37</sup> Le nna, Jehova a nkgalefela ka baka la lona, a re: Le wena o ke ke wa kena teng.",
  			"38": "<sup>38</sup> Ya tla kena ke Joshua, mora Nune, ya emang pela hao. Mo kgothatse, etswe e le yena ya tla ruisa bana ba Iseraele lefatshe lena.",
  			"39": "<sup>39</sup> Bana ba banyenyane ba lona, bao le neng le re, ba tla hapuwa, le bana ba lona ba sa tsebeng botle leha e le bobe kajeno lena, bona ba tla kena, ke tla nea bona lefatshe, mme ke bona ba tla le rua.",
  			"40": "<sup>40</sup> Haele lona, kgutlang le boele le tsamaye feelleng, ka tsela ya Lewatle le Lefubedu.",
  			"41": "<sup>41</sup> Yaba le a mphetola, la re ho nna: Re sitetswe Jehova. Re tla nyoloha, re lwane kahohle kamoo Jehova, Modimo wa rona, a re laetseng kateng. La nka dibetsa tsa lona, mme la phehella ho nyolohela thabeng.",
  			"42": "<sup>42</sup> Jehova a re ho nna: E re ho bona: Le ke ke la nyoloha, mme le ke ke la lwana, hobane ha ke yo hara lona; le se ke la ya hlolwa ke dira tsa lona.",
  			"43": "<sup>43</sup> Ka le bolella jwalo, la mpa la hana ho utlwa; la ikgantshetsa taelo ya Jehova; la etsa ka boikgohomoso, mme la nyolohela thabeng.",
  			"44": "<sup>44</sup> Baamore ba neng ba ahile thabeng eo, ba le kgahlanyetsa, ba le phallela jwaloka hoja ke dinotshi, mme a le hlola Seire, ho ya fihla Horma.",
  			"45": "<sup>45</sup> La kgutla, la lla pela Jehova, empa Jehova a hana ho utlwa mantswe a lona le ho le sekehela tsebe.",
  			"46": "<sup>46</sup> Ke ha le tla hlola Kadeshe tshiu tse ngata, e leng tshiu tseo le nnileng la di hlola teng."
  		},
  		"2": {
  			"1": "<sup>1</sup> Ra sokoloha, ra leba nqa lefeelleng ka tsela ya Lewatle le Lefubedu, kamoo Jehova a neng a mpoleletse kateng, mme ra potoloha thaba ya Seire ka ditshiu tse telele.",
  			"2": "<sup>2</sup> Jehova a mpolella, a re:",
  			"3": "<sup>3</sup> Le potolohile thaba ena nako e lekaneng; lebang nqa leboya.",
  			"4": "<sup>4</sup> O laele setjhaba, o re: Le a feta meeding ya banababo lona, bana ba Esau ba ahileng Seire, mme ba tla le tshaba. Iponeleng haholo ke hona;",
  			"5": "<sup>5</sup> le se ke la qabana le bona, hobane ha nka ke ka le nea letho naheng ya bona, leha e le sebaka se ka ka se ka hatwang ke leoto; hobane ke neile Esau thaba ye Seire, e be lefa la hae.",
  			"6": "<sup>6</sup> Le tla reka ho bona ka tjhelete dijo tseo le tla di ja; le tla ba lefa ka tjhelete bakeng sa metsi ao le tla a nwa.",
  			"7": "<sup>7</sup> Hobane Jehova, Modimo wa hao, o o hlohonolofaditse mesebetsing yohle ya matsoho a hao; o lemohile ho tsamaya ha hao lefeelleng leno le leholo; e se e le dilemo tse mashome a mane Jehova, Modimo wa hao, a leng ho wena, mme ha o a ka wa hloka letho.",
  			"8": "<sup>8</sup> Ra feta jwalo, ra kwekwetla banababo rona, bana ba Esau ba ahileng Seire, le tsela ya lehwatata, le Elathe, le Etsione-Gebere, ra ntoo fapoha, ra ya tsamaya ka tsela ya lefeella la Moabe.",
  			"9": "<sup>9</sup> Jehova a re ho nna: O se ke wa qala Bamoabe, mme o se ke wa ba lwantsha, hobane ha nka ke ka o nea letho naheng ya bona; kahobane ke neile bana ba Lota Are, hore e be lefa la bona.",
  			"10": "<sup>10</sup> [Baemime ba ne ba ahile teng pele; e ne e le setjhaba se seholo, se sengata, se boemo bo bolelele jwaloka ba Baanake.",
  			"11": "<sup>11</sup> Le bona ba ne ba tumile, ho thwe, ke Barefaime (diqhobane), jwaloka Baanake; empa Bamoabe ba ne ba ba bitsa Baemime.",
  			"12": "<sup>12</sup> Mohla monene Bahore ba ne ba ahile Seire, empa bana ba Esau ba ne ba ba falatse, ba ba qeta pela bona, mme ba aha tulong tsa bona, jwalokaha le bona Baiseraele ba entse lefatsheng leo ba le filweng ke Jehova.]",
  			"13": "<sup>13</sup> Emang jwale, mme le tshele nokana ya Serede. Mme ra tshela nokana ya Serede.",
  			"14": "<sup>14</sup> Haele dilemo tseo re nnileng ra tsamaya ka tsona, ho tloha Kadeshe-Barnea, ho isa tsatsing leo re tshetseng nokana ya Serede ka lona, ya eba dilemo tse mashome a mararo a metso e robileng meno e le mmedi, mofuta wohle wa bana ba ntwa o be o fele diahelong, kamoo Jehova a neng a ba hlapanyeditse kateng.",
  			"15": "<sup>15</sup> Efela letsoho la Jehova la nna la eba hodima bona hore le ba timetse diahelong, ho fihlela ba ba ba fela.",
  			"16": "<sup>16</sup> Eitse hobane banna bohle ba ntwa ba timele setjhabeng,",
  			"17": "<sup>17</sup> Jehova a bua le nna, a re:",
  			"18": "<sup>18</sup> Kajeno, o ya feta meeding ya Moabe, Are;",
  			"19": "<sup>19</sup> mme o tla atamela pela bana ba Ammone. O se ke wa ba qala, mme o se ke wa ba lwantsha; hobane ha nka ke ka o nea letho naheng ya bana ba Ammone; hobane ke e neile bana ba Lota hore e be lefa la bona.",
  			"20": "<sup>20</sup> [Le yona naha eo e ne e tumile, ka ho re, ke naha ya Barefaime; mohla monene Barefaime ba ne ba ahile ho yona; empa Baammone ba ne ba re, ke Basamsummime.",
  			"21": "<sup>21</sup> E ne e le setjhaba se seholo, se sengata, se boemo bo bolelele jwaloka Baanake. Jehova a ba fedisa pela bana ba Ammone; yaba bao ba ba lelekisa, mme ba aha tulong tsa bona.",
  			"22": "<sup>22</sup> Jehova o ne a etse jwalo le bakeng sa bana ba Esau ba ahileng Seire, mohla a fedisang Bahore pela bona, ba ba ba ba lelekisa; ba ile ba aha tulong tsa bona ho fihlela kajeno.",
  			"23": "<sup>23</sup> Haele Baavvime ba neng ba ahile metebong ho ya fihla Gasa, Bakaftorime ba tswileng Kaftore, ba ba fedisa, ba ba ba aha tulong tsa bona.]",
  			"24": "<sup>24</sup> Tlohang, le tsamaye, mme le tshele nokana ya Arnone. Bona, ke neetse Sihone, morena wa Heshbone, le Maomore, le naha ya hae, matsohong a hao. Qala ho hapa naha eo, mme o mo lwantshe.",
  			"25": "<sup>25</sup> Kajeno, ke tla qala ho tshollela ditjhaba tse katlasa lehodimo lohle tshoho le tshabo ya hao; etlere ha di utlwa botumo ba hao, di thothomele, mme di tsielehe pela hao.",
  			"26": "<sup>26</sup> Eitse ha re fihla lefeelleng la Kedemothe, ka romela manqosa ho Sihone, morena wa Heshbone, ka mantswe a kgotso, ka re:",
  			"27": "<sup>27</sup> A nke ke fete ka naha ya hao. Ke tla tsamaya ka tsela a bohle feela, ke sa fapohe ho ya ka letsoho le letona, leha e le ka ho le letshehadi.",
  			"28": "<sup>28</sup> Ke tla reka ho wena ka tjhelete dijo tseo ke tla di ja, mme o nnee ka tjhelete metsi ao ke tla a nwa; ke rata ho feta feela ka maoto a ka.",
  			"29": "<sup>29</sup> O nketsetse jwalokaha bana ba Esau ba ahileng Seire ba nketseditse, le jwaloka Bamoabe ba ahileng Are, ke be ke tshele Jordane, ke fihle lefatsheng leo Jehova, Modimo wa rona, a re neang lona.",
  			"30": "<sup>30</sup> Empa Sihone, morena wa Heshbone, a hana ho re nea sebaka sa ho feta ha hae; hobane Jehova, Modimo wa hao, o ne a thatafaditse moya wa hae, a sataladitse le pelo ya hae, hore a mo neele matsohong a hao, jwalokaha ho le jwalo kajeno.",
  			"31": "<sup>31</sup> Yaba Jehova o re ho nna: Bona, ke qadile ho neela Sihone le naha ya hae matsohong a hao. Qala ho hapa naha ya hae, o e rue.",
  			"32": "<sup>32</sup> Yaba Sihone o tswa le setjhaba sa hae, a re kgahlanyetsa Jahatse ka ntwa.",
  			"33": "<sup>33</sup> Jehova, Modimo wa rona, a re neela yena, mme ra mo hlola, yena le bana ba hae, le setjhaba sa hae kaofela.",
  			"34": "<sup>34</sup> Motsotsong oo, ra hapa metse yohle ya hae, ra e neela anathema, le banna, le basadi, le bana, re se ke ra tlohela le a mong ya phonyohang.",
  			"35": "<sup>35</sup> Feela ra ikgapela makgomo le thepa ya metse eo re e nkileng.",
  			"36": "<sup>36</sup> Ho qala ka Aroere, e lebopong la nokana ya Arnone, le motse o leng pela nokana, ho isa Gileade, ha ho a ka ha eba motse o re sitang. Jehova, Modimo wa rona, a re neela yona kaofela.",
  			"37": "<sup>37</sup> Haele naha ya bana ba Ammone, ha o a ka wa e atamela, leha e le lebopo lohle la nokana ya Jabboke, le metse e thabeng, leha e le sebaka sefe le sefe seo Jehova, Modimo wa rona, a neng a re hanetse ho atamela pela sona."
  		},
  		"3": {
  			"1": "<sup>1</sup> Yaba re a kgutla, ra nyoloha ka tsela ya Bashane. Oge, morena wa Bashane, a tswa le setjhaba sa hae kaofela, a tla re kgahlanyetsa Edrei ka ntwa.",
  			"2": "<sup>2</sup> Jehova a re ho nna: Se mo tshabe, hobane ke mo neetse matsohong a hao, yena le setjhaba sa hae kaofela, le naha ya hae, o tle o etse ka yena kamoo o entseng kateng ka Sihone, morena wa Baamore, ya neng a ahile Heshbone.",
  			"3": "<sup>3</sup> Jehova, Modimo wa rona, a neela matsohong a rona le yena Oge, morena wa Bashane, le setjhaba sa hae kaofela, mme ra ba bolaya, ho se ke ha phonyoha le a mong wa batho ba hae.",
  			"4": "<sup>4</sup> Motsotsong oo, ra nka metse yohle ya hae; ha ho motse oo re sa kang ra o hapa; ra nka metse e mashome a tsheletseng, naha yohle ya Argobe, ke ho re, mmuso wa Oge, morena wa Bashane.",
  			"5": "<sup>5</sup> Metse eo yohle e ne e teetswe hare ke marako a malelele, e na le menyako le mekwallo, ho sa balwe metse e mengatangata e se nang marako.",
  			"6": "<sup>6</sup> Ra e neela anathema, jwalokaha re ne re entse ka Sihone, morena wa Heshbone; ra neela metse yohle hammoho le banna le basadi le bana anathema.",
  			"7": "<sup>7</sup> Ra mpa ra ikgapela makgomo wohle le thepa ya metse.",
  			"8": "<sup>8</sup> Ka mokgwa oo, mohlang oo, ra amoha marena a mabedi a Baamore naha e mose o kwana ho Jordane, ho tloha nokaneng ya Arnone, ho isa thabeng ya Hermone.",
  			"9": "<sup>9</sup> [Basidone ba bitsa Hermone Sirione, Baamore bona ba e bitsa Senire.]",
  			"10": "<sup>10</sup> Ra nka metse yohle e lehwatateng, le naha yohle ya Gileade, le ya Bashane, ho ya fihla Salka le Edrei, metse ya mmuso wa Oge, Bashane.",
  			"11": "<sup>11</sup> [Hobane Oge, morena wa Bashane, o ne a setse a nnotshi wa mofuta wa Barefaime. Ha ke re, malao a hae, e leng malao a tshepe a ntse a le Rabba, motseng wa bana ba Ammone? Bolelele ba wona ke ditswe tse robileng mono o le mong, mme bophara ba wona ke ditswe tse nne, ha ho lekanngwe ka setswe sa motho.]",
  			"12": "<sup>12</sup> Mohlang oo, ra hapa naha eo. Naha yohle, ho tloha Aroere e lebopong la nokana ya Arnone, ho isa bohareng ba thaba ya Gileade, le metse ya teng, ka e nea Barubene le Bagade.",
  			"13": "<sup>13</sup> Ho setseng ha Gileade, le naha yohle ya Bashane, e leng mmuso wa Oge, ka e nea mothapo o mong wa leloko la Manasse; ke naha ya Argobe, hammoho le naha yohle ya Bashane; ke yona naha e neng e bitswa naha ya Barefaime.",
  			"14": "<sup>14</sup> Jaire, mora Manasse, a nka naha yohle ya Argobe ho isa moeding wa Bageshure le wa Bamaakathe, mme a reella metse ya Bashane lebitso la hae; e ntse e le Havvoth-Jaire le kajeno.",
  			"15": "<sup>15</sup> Makire yena ka mo nea Gileade.",
  			"16": "<sup>16</sup> Haele Barubene le Bagade, ka ba nea karolo e nngwe ya naha ya Gileade ho isa nokaneng ya Arnone (bohare ba noka ke moedi) le ho isa nokaneng ya Jabboke, e leng moedi wa bana ba Ammone.",
  			"17": "<sup>17</sup> Ka ba nea le lehwatata, leo moedi wa lona e leng Jordane, ho tloha Kinnerethe ho isa Lewatleng la Lehwatata, e leng Lewatle la Letswai, katlasa Pisga, nqa botjhabatsatsi.",
  			"18": "<sup>18</sup> Mohlang oo, ka le laela, ka re: Jehova, Modimo wa lona, o le neile naha eo, hore le e rue. Haele lona, banna bohle ba bahale, etellang banababo lona, bana ba Iseraele, pele, le hlometse.",
  			"19": "<sup>19</sup> Feela basadi ba lona, le bana ba lona le mehlape ya lona (hobane ke a tseba hobane le na le mehlape e mengata) ba sale metseng eo ke le neileng yona,",
  			"20": "<sup>20</sup> ho fihlela mohla Jehova a neileng banababo lona phomolo, jwalokaha a le neile, le bona ba tle ba rue lefatshe leo Jehova, Modimo wa lona, a ba neang lona mose wane ho Jordane; ke hona le tla kgutlela e mong le e mong lefeng leo ke le neileng lona.",
  			"21": "<sup>21</sup> Mohlang oo, ka laela Joshua ka re: Mahlo a hao a bone tsohle tseo Jehova, Modimo wa lona, a di entseng ho marena ao a mabedi: Jehova o tla etsa jwalo le ka mebuso yohle eo le tla e futuhela.",
  			"22": "<sup>22</sup> Le se ke la e tshaba, hobane Jehova, Modimo wa lona, o tla le lwanela e le yena.",
  			"23": "<sup>23</sup> Mohlang oo, ka rapela Jehova ka re:",
  			"24": "<sup>24</sup> Morena Jehova, o se o qadile ho bontsha mohlanka wa hao boholo ba hao le letsoho la hao le matla. Hobane modimo ke ofe mahodimong le lefatsheng, o ka etsang mesebetsi le diketso tse phahameng jwaloka tsena tsa hao?",
  			"25": "<sup>25</sup> Ntumelle hle ke fete, mme ke bone lefatshe le molemo, le mose wane ho Jordane, le thaba tseno tse molemo, le Lebanone!",
  			"26": "<sup>26</sup> Empa Jehova a nkgalefela ka baka la lona, a se ke a nkutlwa; mme Jehova a re ho nna: Ho lekane, o se ke wa hlola o bua le nna ka taba eo.",
  			"27": "<sup>27</sup> Hlwella qhoweng ya Pisga, mme o ise mahlo nqa bophirimatsatsi, le nqa leboya, le nqa borwa, le nqa botjhabatsatsi, mme o bohe ka mahlo a hao; hobane haele Jordane eo, o ke ke wa ba wa e tshela.",
  			"28": "<sup>28</sup> O mpe o laele Joshua, o mo kgothatse, o mo natlafatse, hobane ke yena ya tla etella setjhaba sena pele, hape ke yena ya tla ba ruisa lefatshe leo o tlang ho le bona.",
  			"29": "<sup>29</sup> Ra dula sekgutlong, mabapa le Bethe-Peore."
  		},
  		"4": {
  			"1": "<sup>1</sup> Mme jwale, lona Baiseraele, mamelang melao le ditaelo tseo ke le rutang tsona, hore le tle le etse ka tsona, le tle le phele, mme le kene, mme le rue lefatshe leo Jehova, Modimo wa bontata lona, a le neang lona.",
  			"2": "<sup>2</sup> Le ke ke la eketsa ka letho hodima lentswe leo ke le laelang lona, hape, le ke ke la le fokotsa, le tla mpe le boloke ditaelo tsa Jehova, Modimo wa lona, tseo ke le laelang tsona.",
  			"3": "<sup>3</sup> Mahlo a lona a bone seo Jehova a se entseng ka baka la Baale-Peore, kamoo Jehova, Modimo wa hao, a timeditseng hara lona bohle ba neng ba latetse Baale-Peore kateng.",
  			"4": "<sup>4</sup> Athe lona ba ileng ba kgomarela Jehova, Modimo wa lona, le sa ntsane le phela le kajeno kaofela ha lona.",
  			"5": "<sup>5</sup> Bonang, ke le rutile melao le ditaelo, kamoo Jehova, Modimo wa ka, a ntaetseng kateng, hore le tle le etse ka tsona lefatsheng leo le yang ho le rua.",
  			"6": "<sup>6</sup> Di bolokeng, le etse ka tsona, hobane ke tsona tseo e tla ba bohlale ba lona, le kelello ya lona pela ditjhaba tse tlang ho utlwa melao ena kaofela; di tla re: Tjhaba seno se seholo, ruri ke setjhaba se hlalefileng, se nang le kelello.",
  			"7": "<sup>7</sup> Hobane ke sefe setjhaba se seholo seo medimo ya sona e leng haufi le sona, jwalokaha Jehova, Modimo wa rona, a le haufi le rona kamehla ha re mo bitsa?",
  			"8": "<sup>8</sup> Ke sefe setjhaba se seholo se nang le melao le ditaelo tse lokileng jwalokaha molao ona wohle oo ke o beang pela lona kajeno?",
  			"9": "<sup>9</sup> Feela, iponele, mme o lebele moya wa hao haholo, o tle o se ke wa lebala ditaba tseo mahlo a hao a di boneng, mme di se ke tsa tswa pelong ya hao le ka letsatsi le le leng la ho phela ha hao. Hape, o di phetele bana ba hao le bana ba bana ba hao.",
  			"10": "<sup>10</sup> Letsatsing leo o neng o itlhahise Horebe pela Jehova, Modimo wa hao, Jehova o ne a itse ho nna: Mphuthele setjhaba, ke tle ke se utlwise mantswe a ka, hore ba tle ba ithute ho ntshaba ka matsatsi wohle a ho phela ha bona lefatsheng, mme ba rute bana ba bona.",
  			"11": "<sup>11</sup> La atamela, mme la ema tlasa thaba, mme thaba e ne e tuka ke mollo o fihlang lehodimong; ho ne ho le lefifi, le maru, le botsho.",
  			"12": "<sup>12</sup> Jehova a bua le lona, a le hara mollo; la na la utlwa modumo wa mantswe, le mpa le sa bone sebopeho sa hae, le utlwa lentswe feela.",
  			"13": "<sup>13</sup> A le tsebisa selekane sa hae, seo a le laetseng hore le etse ka sona, mantswe a leshome; mme a a ngola matlapeng a mabedi.",
  			"14": "<sup>14</sup> Mohlang oo, Jehova a ntaela hore ke le rute melao le ditaelo, hore le etse ka tsona lefatsheng leo le yang ho le rua.",
  			"15": "<sup>15</sup> Lebelang meya ya lona haholo; hobane ha le a ka la bona sebopeho leha se le seng letsatsing leo Jehova a buileng le lona Horebe, a le hara mollo;",
  			"16": "<sup>16</sup> esere la itshenya, mme la iketsetsa setshwantsho se betlilweng, e leng setshwantsho sa ntho e nngwe, leha e le setshwantsho sa monna, kapa sa mosadi,",
  			"17": "<sup>17</sup> leha e le setshwantsho sa phoofolo e leng teng lefatsheng, leha e le setshwantsho sa nonyana e rurang sebakeng,",
  			"18": "<sup>18</sup> leha e le setshwantsho sa ntho e hahabang fatshe, leha e le setshwantsho sa hlapi e phelang metsing katlase ho lefatshe.",
  			"19": "<sup>19</sup> Esebe mohlomong, ha o emisetsa mahlo a hao lehodimong, mme o bona letsatsi, le kgwedi, le dinaledi, e leng makgotla wohle a mahodimo, wa dumela ho kgumama pela tsona, le ho di sebeletsa; athe ke ntho tseo Jehova, Modimo wa hao, a di abetseng ditjhaba kaofela, tse katlasa mahodimo wohle.",
  			"20": "<sup>20</sup> Haele lona, Jehova o le nkile, mme o le ntshitse Egepeta, seboping sa tshepe, hore le be setjhaba sa hae ka sebele, jwalokaha ho le jwalo kajeno.",
  			"21": "<sup>21</sup> Empa Jehova a nkgalefela ka baka la lona, mme a hlapanya hore nke ke ka tshela Jordane, leha e le ho kena lefatsheng le molemo leo Jehova, Modimo wa hao, a o neang lona e be lefa la hao.",
  			"22": "<sup>22</sup> Haele nna, ke tla shwela naheng ena; ha nka ke ka tshela Jordane; empa lona le tla e tshela, hape le tla rua lefatshe leno le molemo.",
  			"23": "<sup>23</sup> Iponeleng, esere la lebala selekane seo Jehova, Modimo wa lona, a se entseng le lona, mme la iketsetsa setshwantsho se betlilweng, leha e le setshwantsho sa tsohle tseo Jehova, Modimo wa hao, a o hanetseng le tsona.",
  			"24": "<sup>24</sup> Hobane Jehova, Modimo wa hao, ke mollo o timeletsang, ke Modimo o boulelang.",
  			"25": "<sup>25</sup> Etlare hobane o tswale bana le ditloholo, ha e se e le kgale le ahile lefatsheng leo, ekare ha le ka itshenya, la etsa setshwantsho se betlilweng, kapa setshwantsho sa eng le eng, mme la etsa tse mpe pela Jehova, Modimo wa hao, la mo halefisa,",
  			"26": "<sup>26</sup> kajeno ke le biletsa lehodimo le lefatshe hore e be dipaki tsa hore le tla timela, le timele kapele lefatsheng leo le tla kena ho lona ka ho tshela Jordane, ho ya le rua. Le ke ke la atisa ditshiu tsa lona teng, empa le tla timeletswa ruri.",
  			"27": "<sup>27</sup> Jehova o tla le qhalanyetsa hara ditjhaba, le be le sale le le sehlotshwana hara ditjhaba tseo Jehova a tla le isa hara tsona.",
  			"28": "<sup>28</sup> Teng, le tla sebeletsa medimo, e leng mosebetsi wa matsoho a batho, mahong le majwe, e sa boneng, e sa utlweng, e sa jeng, e sa fofoneleng.",
  			"29": "<sup>29</sup> Teng, le tla batla Jehova, Modimo wa hao, mme o tla mo fumana, ha o ka mmatla ka pelo ya hao yohle le ka moya wa hao wohle.",
  			"30": "<sup>30</sup> Etlare ha o le tsietsing, mme tsena kaofela di o hlahetse, mehleng ya morao, o tla sokolohela ho Jehova, Modimo wa hao, o utlwe lentswe la hae.",
  			"31": "<sup>31</sup> Hobane Jehova, Modimo wa hao, ke Modimo o mohau; a ke ke a o tlohela, a ke ke a o timetsa, mme a ke ke a lebala selekane sa bontatao, seo a ba hlapanyeditseng sona.",
  			"32": "<sup>32</sup> Botsa he ditaba tsa mehla ya boholoholo, tsa mohla o neng o sa ntsane o le siyo, ho qala ka tsatsi leo Modimo o neng o bope motho lefatsheng, le ho tloha pheletsong e nngwe ya mahodimo ho isa ho e nngwe, na taba e kalo e se e kile ya hlaha, kapa e jwalo e se e kile ya utlwahala na?",
  			"33": "<sup>33</sup> Na se teng setjhaba se seng se utlwileng lentswe la Modimo o buang o le hara mollo, jwalokaha o le utlwile wena, sa ba sa phela na?",
  			"34": "<sup>34</sup> Kapa a o teng Modimo o mong o kileng wa leka ho tla inkela setjhaba ka hara setjhaba se seng, ka meleko, le ka dipontsho, le ka mehlolo, le ka ntwa, le ka letsoho le matla, le ka letsoho le otlolohileng, le ka matsoso a maholo, jwalokaha Jehova, Modimo wa lona, a le etseditse tsohle tse jwalo Egepeta, pela mahlo a lona na?",
  			"35": "<sup>35</sup> Tseo o ile wa di bontshwa hore o tle o tsebe hobane Jehova, ke Modimo, le hobane ha ho o mong kantle ho yena.",
  			"36": "<sup>36</sup> A le lehodimong, o ile a o utlwisa lentswe la hae hore a o rute; le lefatsheng o o bontshitse mollo wa hae o moholo, mme o utlwile mantswe a hae a etswa hara mollo.",
  			"37": "<sup>37</sup> Kahobane a ratile bontatao, o ikgethetse ditloholo tsa bona kamora bona, mme o o ntshitse Egepeta ka sebele sa hae le ka matla a hae a maholo,",
  			"38": "<sup>38</sup> hore a falatse pela hao ditjhaba tseo o fetang ka boholo le ka matla, hore a tle a o kenye lefatsheng la tsona, mme a o nee lona, hore e be lefa la hao jwalokaha ho le jwalo kajeno.",
  			"39": "<sup>39</sup> Tseba kajeno lena, mme o boloke pelong ya hao hobane Jehova ke Modimo mahodimong a hodimo, le tlase lefatsheng; ha ho o mong kantle ho yena.",
  			"40": "<sup>40</sup> Boloka melao ya hae le ditaelo tsa hae tseo ke o laelang tsona kajeno, hore o tle o be le lehlohonolo, wena le bana ba hao kamora hao, mme o tle o atise ditshiu tsa hao ka ho sa feleng lefatsheng leo Jehova, Modimo wa hao, a o neang lona.",
  			"41": "<sup>41</sup> Yaba Moshe o kgetha metse e meraro mose o kwana ho Jordane, nqa botjhabatsatsi;",
  			"42": "<sup>42</sup> hore ho balehele teng mmolai ya bolaileng wa habo e seng ka boomo, a sa mo hloya maobane leha e le maoba, mme a pholohe ka ho balehela ho o mong wa metse eo.",
  			"43": "<sup>43</sup> Ke Betsere, feelleng, lehwatateng, naheng ya Barubene; le Ramothe-Gileade, naheng ya Bagade; le Golane, Bashane, naheng ya Bamanasse.",
  			"44": "<sup>44</sup> Ke ona molao oo Moshe a kileng a o beela bana ba Iseraele.",
  			"45": "<sup>45</sup> Ke tsena ditemoso, le melao, le ditaelo tseo Moshe a kileng a di bolella bana ba Iseraele, ha ba se ba tswile Egepeta,",
  			"46": "<sup>46</sup> ba le mose o kwano ho Jordane, sekgutlong se mabapa le Bethe-Peore, naheng ya Sihone, morena wa Baamore, ya neng a ahile Heshbone, eo Moshe le bana ba Iseraele ba neng ba mo hlotse ha ba se ba tswile Egepeta.",
  			"47": "<sup>47</sup> Ba hapa naha ya hae le naha ya Oge, morena wa Bashane, e leng marena a mabedi a Baamore a neng a ahile mose o kwana ho Jordane, nqa botjhabatsatsi.",
  			"48": "<sup>48</sup> Ba nka naha ho tloha Aroere e lebopong la nokana ya Arnone, ho ya fihla thabeng ya Sione, e leng Hermone,",
  			"49": "<sup>49</sup> hammoho le lehwatata lohle le mose o kwana ho Jordane, nqa botjhabatsatsi, ho isa Lewatleng la Lehwatata, tlasa Pisga."
  		},
  		"5": {
  			"1": "<sup>1</sup> Moshe a bitsa Baiseraele bohle, a re ho bona: Baiseraele, mamelang melao le ditaelo tseo ke le bolellang tsona kajeno, tsebeng tsa lona, le tle le ithute tsona, le di boloke, mme le di etse.",
  			"2": "<sup>2</sup> Jehova, Modimo wa rona, o entse selekane le rona Horebe.",
  			"3": "<sup>3</sup> Jehova ha a ka a etsa selekane seo le bontata rona, empa o se entse le rona bohle bao re leng mona, re sa phelang kajeno.",
  			"4": "<sup>4</sup> Jehova o buile le lona, difahleho di tadimane, a le thabeng, hara mollo.",
  			"5": "<sup>5</sup> Nna, mohlang oo, ke ne ke eme mahareng a Jehova le lona ke tle ke le phetele lentswe la Jehova; hobane le ne le tshaba mollo; mme ha le a ka la hlwa thabeng. Jehova a re:",
  			"6": "<sup>6</sup> Ke nna Jehova, Modimo wa hao, ya o ntshitseng lefatsheng la Egepeta, tlung ya bohlanka.",
  			"7": "<sup>7</sup> O se ke wa ba le medimo e meng pela sefahleho sa ka.",
  			"8": "<sup>8</sup> O se ke wa iketsetsa setshwantsho se betlilweng, leha e le setshwantsho se seng sa tse hodimo mahodimong, leha e le sa tse tlase lefatsheng, leha e le sa tse metsing katlase ho lefatshe.",
  			"9": "<sup>9</sup> O se ke wa di kgumamela, o se ke wa di sebeletsa; hobane nna Jehova, Modimo wa hao, ke Modimo o boulelang, o otlang bana ka bokgopo ba batswadi ba bona ho isa molokong wa boraro le wa bone wa ba ntlhoyang;",
  			"10": "<sup>10</sup> mme ke hauhela ba nthatang, ba bolokang melao ya ka, ho isa melokong e sekete.",
  			"11": "<sup>11</sup> O se ke wa tlaela ka lebitso la Jehova, Modimo wa hao; hobane Jehova a ke ke a latola molato wa ya tlaelang ka lebitso hae.",
  			"12": "<sup>12</sup> Boloka letsatsi la phomolo ho le kgetha, jwalokaha Jehova, Modimo wa hao, a o laetse.",
  			"13": "<sup>13</sup> O tla sebetsa ka matsatsi a tsheletseng, o etse mosebetsi wa hao wohle;",
  			"14": "<sup>14</sup> empa letsatsi la bosupa ke phomolo ya Jehova, Modimo wa hao; o se ke wa etsa mosebetsi le o mong ka lona, leha e le wena, leha e le mora wa hao, kapa morali wa hao, leha e le mohlanka wa hao e motona, kapa e motshehadi, leha e le kgomo ya hao, leha e le esele ya hao, leha e le phoofolo e nngwe ya hao, leha e le moeti wa hao ya menyakong ya hao; hore mohlanka wa hao e motona le e motshehadi ba phomole jwaloka wena.",
  			"15": "<sup>15</sup> O hopole hobane o bile mofo fatsheng la Egepeta, le hobane Jehova, Modimo wa hao, o o ntshitse teng ka letsoho le matla, le ka letsoho le otlolohileng; ke ka baka leo, Jehova, Modimo wa hao, a o laetseng ho boloka letsatsi la phomolo.",
  			"16": "<sup>16</sup> Hlonepha ntatao le mmao, jwalokaha Jehova, Modimo wa hao, a o laetse, matsatsi a hao a tle a anafale, mme o be le lehlohonolo lefatsheng leo o le newang ke Jehova, Modimo wa hao.",
  			"17": "<sup>17</sup> O se ke wa bolaya.",
  			"18": "<sup>18</sup> O se ke wa feba.",
  			"19": "<sup>19</sup> O se ke wa utswa.",
  			"20": "<sup>20</sup> O se ke wa etselletsa wa heno ka leshano.",
  			"21": "<sup>21</sup> U se ke wa lakatsa mosadi wa wa heno; o se ke wa lakatsa ntlo ya wa heno, leha e le tshimo ya hae, leha e le mohlanka wa hae e motona, kapa e motshehadi, leha e le kgomo ya hae, leha e le esele ya hae, leha e le ntho e nngwe e leng ya wa heno.",
  			"22": "<sup>22</sup> Dipolelo tseo Jehova o di boleletse phutheho ya lona yohle, a le thabeng hara mollo, le lerung, le lefifing, ka lentswe le leholo, mme ha a ka a eketsa letho. A di ngola matlapeng a mabedi, mme a nnea wona.",
  			"23": "<sup>23</sup> Eitse ha le utlwa lentswe le buang hara lefifi, thaba e ntse e tuka mollo kahohle la nkatamela, lona dihlooho tsohle tsa meloko ya lona, le baholo ba lona;",
  			"24": "<sup>24</sup> la re: Bona, Jehova, Modimo wa rona, o re bontshitse kganya ya hae le boholo ba hae; re utlwile lentswe la hae, le buang le le hara mollo; re bone kajeno ha Modimo o bua le motho, mme motho a phela.",
  			"25": "<sup>25</sup> Empa jwale, re ka shwelang? Athe mollo oo o moholo o ya re qeta. Ha re ka boela ra utlwa lentswe la Jehova, Modimo wa rona, re tla shwa.",
  			"26": "<sup>26</sup> Hobane motho ke ofe ya utlwileng lentswe la Modimo o utlwang, o buang o le hara mollo, jwalokaha re le utlwile, mme a phela?",
  			"27": "<sup>27</sup> Wena, atamela, o mamele tsohle tseo Jehova, Modimo wa rona, a tla di bua, mme wena o tle o re phetele tsohle tseo Jehova, Modimo wa rona, a tla o bolella tsona, mme re tla di mamela, re di etse.",
  			"28": "<sup>28</sup> Jehova a mamela dipolelo tsa lona, ha le bua le nna; Jehova a re ho nna: Ke utlwile dipolelo tseo setjhaba seno se o boleletseng tsona; tsohle tseo ba di boletseng ba di buile hantle.",
  			"29": "<sup>29</sup> Oho! hoja ba ka ba le pelo e jwalo kamehla, ya ho ntshaba, le ya ho boloka ditaelo tsa ka tsohle kamehla, ba tle ba be le lehlohonolo, bona, le bana ba bona, ka ho sa feleng!",
  			"30": "<sup>30</sup> Eya, o re ho bona: Boelang ditenteng tsa lona.",
  			"31": "<sup>31</sup> Empa haele wena, dula mona, le nna ke tle ke o bolelle ditaelo tsohle, le melao, le dikahlolo tseo o tla ba ruta tsona, ba tle ba etse ka tsona lefatsheng leo ke ba neang lona ho le rua.",
  			"32": "<sup>32</sup> Itiiseng ke hona, le etse jwalokaha Jehova, Modimo wa lona, a le laetse. Le se ke la fapohela letsohong le letona, leha e le ho le letshehadi.",
  			"33": "<sup>33</sup> Le tsamaye ka mokgwa o phethehileng tseleng eo Jehova, Modimo wa lona, a le laetseng yona, le tle le phele, le be le lehlohonolo, mme le atise matsatsi a lona lefatsheng leo le yang ho le rua."
  		},
  		"6": {
  			"1": "<sup>1</sup> Ke yona melao, le ditaelo, le dikahlolo, tseo Jehova, Modimo wa lona a ntaetseng ho le ruta tsona, hore le tle le etse ka tsona lefatseng leo le yang ho le rua;",
  			"2": "<sup>2</sup> o tle o tshabe Jehova, Modimo wa hao, ka ho boloka melao ya hae yohle, le ditaelo tsa hae tsohle, tseo ke o laelang tsona, hore o di boloke, e le wena, le mora wa hao, le mora wa mora wa hao, ka ditshiu tsohle tsa ho phela ha hao, matsatsi a hao a tle a ngatafale.",
  			"3": "<sup>3</sup> Oho! Iseraele, di utlwe hle, mme o itiise ho boloka melao eo, o tle o be le lehlohonolo, mme le ate haholo lefatsheng le kollang lebese le dinotshi, jwalokaha Jehova, Modimo wa bontatao, a o boleletse.",
  			"4": "<sup>4</sup> Utlwa, Iseraele! Modimo wa rona ke Jehova, Jehova a nnotshi.",
  			"5": "<sup>5</sup> Rata Jehova, Modimo wa hao, ka pelo ya hao yohle, le ka moya wa hao wohle, le ka matla a hao wohle.",
  			"6": "<sup>6</sup> Ditaelo tseo ke o laelang tsona kajeno, di be pelong ya hao.",
  			"7": "<sup>7</sup> O tle o di rute bana ba hao, mme o bue ka tsona, ha o dutse tlung ya hao, leha o le tseleng o tsamaya, leha o ya robala, leha o tsoha.",
  			"8": "<sup>8</sup> O di tlame matsohong a hao hore e be dipontsho ho wena, mme di be jwaloka moqhaka phatleng pakeng tsa mahlo a hao.",
  			"9": "<sup>9</sup> O di ngole difateng tsa menyako ya ntlo ya hao, le mamating a yona.",
  			"10": "<sup>10</sup> Etlere hobane Jehova, Modimo wa hao, a o kenye lefatsheng leo a anetseng bontatao, Abrahama, Isaaka, le Jakobo, hore o tla o nea lona, e leng metse e meholo, e metle, eo o sa kang wa e haha,",
  			"11": "<sup>11</sup> le matlo a tletseng menono yohle, a sa kang a tlatswa ke wena, le didiba tse tjhekilweng, tseo o sa kang wa di tjheka, le merara, le mehlwaare eo o sa kang wa e hloma, mme ha o se o jele, o kgotse;",
  			"12": "<sup>12</sup> o iponele hore o se lebale Jehova ya o ntshitseng lefatsheng la Egepeta, tlung ya bohlanka.",
  			"13": "<sup>13</sup> Tshaba Jehova, Modimo wa hao, o mo sebeletse, o ane ka lebitso la hae.",
  			"14": "<sup>14</sup> Le se ke la latela medimo esele, medimo ya ditjhaba tse ahileng kamathoko ho lona;",
  			"15": "<sup>15</sup> hobane Jehova, Modimo wa hao, ya leng ha eno, ke Modimo o boulelang. Bohale ba Jehova, Modimo wa hao, bo ka o tukela, mme Jehova a ka o timetsa lefatsheng.",
  			"16": "<sup>16</sup> Se lekeng Jehova, Modimo wa lona, jwalokaha le mo lekile Massa.",
  			"17": "<sup>17</sup> Bolokang ka ho tiya ditaelo tsa Jehova, Modimo wa lona, le dikahlolo tsa hae, le melao eo a o laetseng yona.",
  			"18": "<sup>18</sup> O etse se lokileng le se molemo pela mahlo a Jehova, o tle o iketle, mme o kene, o rue lefatshe le molemo leo Jehova a anetseng bontatao hore o tla ba fa lona,",
  			"19": "<sup>19</sup> ka ho lelekisa pela hao dira tsohle tsa hao, jwalokaha Jehova a boletse.",
  			"20": "<sup>20</sup> Etlere ha mora wa hao a o botsa kamoso, a re: Na ditemoso, le melao, le ditaelo tseo Jehova, Modimo wa rona, a re laetseng tsona, di reng?",
  			"21": "<sup>21</sup> O tle o bolelle mora wa hao, o re: Re ne re le bafo ba Faro Egepeta, mme Jehova o re ntshitse Egepeta, ka letsoho le matla;",
  			"22": "<sup>22</sup> Jehova o entse dipontsho le mehlolo e meholo e tshabehang pela mahlo a rona, ho lwantsha Egepeta le Faro, le ntlo ya hae kaofela ha yona;",
  			"23": "<sup>23</sup> o re ntshitse teng, hore a re tlise kwano ho re nea lefatshe leo a neng a anetse bontata rona, hore o tla re nea lona.",
  			"24": "<sup>24</sup> Jehova o re laetse ho etsa ka melao eo kaofela, re ntse re tshaba Jehova, Modimo wa rona, re tle re be le lehlohonolo kamehla, mme re bolokwe ke yena, jwaloka kajeno.",
  			"25": "<sup>25</sup> Mme hoo e tla ba ho loka ha rona, ha re tiya ho boloka ditaelo tseo tsohle pela Jehova, Modimo wa rona, jwalokaha a re laetse."
  		},
  		"7": {
  			"1": "<sup>1</sup> Etlere ha Jehova, Modimo wa hao, a se a o kentse lefatsheng leo o yang ho le rua, mme a se a faladitse ditjhaba tse ngata pela hao, Bahethe, le Bagirgashe, le Baamore, le Bakanana, le Baferese, le Baheve, le Bajebuse, tjhaba tse supileng tse o fetang ka bongata le ka matla,",
  			"2": "<sup>2</sup> ha Jehova, Modimo wa hao, a se a di neetse matsohong a hao, mme o di qhadile, o ke o di neele anathema; o se ke wa etsa selekane le tsona, mme o se ke wa di qenehela.",
  			"3": "<sup>3</sup> O se ke wa nyallana le bona; o se ke wa nea bara ba bona baradi ba hao, mme o se ke wa nkela bara ba hao baradi ba bona;",
  			"4": "<sup>4</sup> hobane bara ba hao ba ka kgeloswa ke bona, hore ba ntlohele, mme ba sebeletse medimo esele, mme kgalefo ya Jehova e ka le tukela, a o fedisa hang.",
  			"5": "<sup>5</sup> Empa seo le tshwanetseng ho ba etsa sona, ke sena: Le qhaqhe dialetare tsa bona, le bolaye ditshiya tsa bona, le reme diashera tsa bona, le tjhese ditshwantsho tsa bona tse betlilweng.",
  			"6": "<sup>6</sup> Hobane o setjhaba se kgethetsweng Jehova, Modimo wa hao; Jehova, Modimo wa hao, o o kgethile hore o be setjhaba sa hae sa sebele, hara ditjhaba tsohle tse lefatsheng.",
  			"7": "<sup>7</sup> Hase kahobane le fetisa ditjhaba tse ding ka bongata Jehova a le ratileng, a le kgethileng; hobane le setjhaba se senyenyane ho ditjhaba tsohle.",
  			"8": "<sup>8</sup> Empa kahobane Jehova a le ratile, mme a bolokile kano eo a e anetseng bontata lona, Jehova o le ntshitse Egepeta, ka letsoho le matla, mme o le lopolotse tlung ya bohlanka, le letsohong la Faro, Morena wa Egepeta.",
  			"9": "<sup>9</sup> Tseba ka hona hobane Jehova, Modimo wa hao, ke Modimo, Modimo o tshepehang, o bolokelang ba o ratang, ba bolokang ditaelo tsa wona, selekane le mohau ho isa melokong e sekete;",
  			"10": "<sup>10</sup> o busetsang pontsheng ho ba o hloyang ka ho ba timetsa. Ha a diehe ho otla ya mo hloyang, a busetse ho eena pontsheng.",
  			"11": "<sup>11</sup> Ha ho le jwalo, boloka ditaelo, le melao, le dikahlolo tseo ke o laelang tsona kajeno hore o etse ka tsona.",
  			"12": "<sup>12</sup> Ha le fela le ka utlwa ditaelo tseo, la di boloka, mme la etsa ka tsona, Jehova, Modimo wa hao, o tla o bolokela selekane le mohau, kamoo a anetseng bontatao kateng.",
  			"13": "<sup>13</sup> O tla o rata, a o hlohonolofatse, mme a o atise; o tla hlohonolofatsa ditholwana tsa popelo le tsa mobu wa hao, koro ya hao, le veine e ntjha ya hao, le ole ya hao, le ho tswalwang ke dikgomo tsa hao, le dikonyana tsa dinku tsa hao lefatsheng leo a anetseng bontatao, a re, o tla o fa lona.",
  			"14": "<sup>14</sup> O tla hlohonolofatswa ho fetisa ditjhaba tsohle; banna le basadi ba nyopileng ba tla hlokahala hara lona, le metshelo e tla ba siyo mehlapeng ya lona.",
  			"15": "<sup>15</sup> Jehova o tla suthisetsa malwetse wohle hole le wena; a ke ke a o otla ka lefu le leng la mafu a mabe a Egepeta, ao o a tsebileng; empa bohle ba o hloileng, o tla ba otla ka wona.",
  			"16": "<sup>16</sup> O tla fedisa ditjhaba tsohle tseo Jehova, Modimo wa hao, a tla o neela tsona; mahlo a hao a se ke a di qenehela, mme o se ke wa sebeletsa medimo ya tsona, hobane hoo e ka ba leraba ho wena.",
  			"17": "<sup>17</sup> Ekare ha o re pelong ya hao: Ditjhaba tseno di mphetisa ka bongata; na nka di falatsa jwang?",
  			"18": "<sup>18</sup> o se ke wa di tshaba, o mpe o hopole tseo Jehova, Modimo wa hao, a di entseng ho Faro le ho Baegepeta kaofela.",
  			"19": "<sup>19</sup> Hopola meleko e meholo eo o e boneng ka mahlo a hao, le dipontsho, le mehlolo, le letsoho le matla, le letsoho le otlolohileng, tseo Jehova, Modimo wa hao, a o ntshitseng Egepeta ka tsona: Jehova, Modimo wa hao, o tla etsa jwalo ho ditjhaba tsohle tseo le di tshabang.",
  			"20": "<sup>20</sup> Hape, Jehova, Modimo wa hao, o tla romela diboba ho ya lwantsha ditjhaba tseo, ho fihlela ba setseng le ba ipatileng pela hao ba fela.",
  			"21": "<sup>21</sup> O se ke wa ba tshaba, hobane Jehova, Modimo wa hao, Modimo o moholo, o tshabehang, o ha eno.",
  			"22": "<sup>22</sup> Jehova, Modimo wa hao, o tla falatsa ditjhaba tseo pela hao butle; o ke ke wa di qeta kaofela hang, esere mohlomong dibatana tsa naha tsa o atela haholo;",
  			"23": "<sup>23</sup> empa Jehova, Modimo wa hao, o tla o neela ditjhaba tseo, a di tshose ka tshoho e tshabehang, di be di fediswe.",
  			"24": "<sup>24</sup> O tla neela marena a tsona matsohong a hao, mme o tla hlakola mabitso a wona tlasa lehodimo; ha ho motho ya tla tseba ho ema pela hao, ho fihlela o ba qeta kaofela.",
  			"25": "<sup>25</sup> Le tla tjhesa ditshwantsho tse betlilweng tsa medimo ya bona; o se ke wa lakatsa, mme o se ke wa inkela silefera, leha e le kgauta tse ho tsona, esere hoo ya eba sefi ho wena; hobane ke manyala pela Jehova, Modimo wa hao.",
  			"26": "<sup>26</sup> O se ke wa kenya ntho e manyala tlung ya hao, esere mohlomong wa neelwa anathema jwaloka ntho eo; e tshabe haholo, mme o e ile haholo, hobane ke anathema."
  		},
  		"8": {
  			"1": "<sup>1</sup> Iponeleng, le boloke ditaelo tsohle tseo ke o laelang tsona kajeno, le tle le phele, le ate, mme le kene lefatsheng leo Jehova a anetseng bontata lona hore o tla ba nea lona, le le rue.",
  			"2": "<sup>2</sup> Hopola tsela yohle eo Jehova, Modimo wa hao, a o tsamaisitseng ka yona feelleng ka dilemo tsena tse mashome a mane, hore o kokobetswe, o lekwe, mme ho bonwe tse pelong ya hao, hore na o tla boloka ditaelo tsa hae, kapa tjhe.",
  			"3": "<sup>3</sup> O o kokobeditse, a o lapisa, a ntano o fepa ka manna, eo o neng o sa e tsebe pele, eo bontatao ba sa kanga ba e tseba, o tle o tsebe hobane motho a ke ke a phela ke bohobe feela, motho o tla mpe a phele ke tsohle tse tswang molomong wa Jehova.",
  			"4": "<sup>4</sup> Diaparo tsa hao ha di a ka tsa senyeha hodima hao, mme maoto a hao ha a ka a ruruha ka dilemo tseo tse mashome a mane.",
  			"5": "<sup>5</sup> Kgolwa pelong ya hao hobane Jehova, Modimo wa hao, o o laile jwaloka motho ha a laya mora wa hae.",
  			"6": "<sup>6</sup> Boloka ditaelo tsa Jehova, Modimo wa hao, o tsamaye ditseleng tsa hae, o mo tshabe.",
  			"7": "<sup>7</sup> Hobane Jehova, Modimo wa hao, o ya o kenya lefatsheng le molemo, lefatshe la melapo, la didiba, la matsha, la metsi a kollang dikgutlong le dithabeng;",
  			"8": "<sup>8</sup> lefatshe la koro, la harese, la merara, la difeiye, la digaranata, lefatshe la mehlwaare e nang le ole, le la dinotshi,",
  			"9": "<sup>9</sup> lefatshe leo o tla ja bohobe ho lona, ho se tlala, mme o ke ke wa hloka letho ho lona; lefatshe leo majwe a lona e leng tshepe, mme dithabeng tsa lona o tla tjheka koporo.",
  			"10": "<sup>10</sup> O tla ja o kgore, mme o tla boka Jehova, Modimo wa hao, ka baka la lefatshe le molemo leo a o neang lona.",
  			"11": "<sup>11</sup> Iponele, o se lebale Jehova, Modimo wa hao, ka ho se boloke ditaelo tsa hae, le dikahlolo tsa hae, le melao ya hae, eo ke o laelang yona kajeno,",
  			"12": "<sup>12</sup> esere mohlomong, ha o se o jele, o kgotshe, mme o hahile matlo a matle, o dutse ho wona,",
  			"13": "<sup>13</sup> ha dikgomo tsa hao, le dinku tsa hao di atile haholo, ha o ruile silefera le kgauta e ngata, mme dintho tsohle tsa hao di atile,",
  			"14": "<sup>14</sup> pelo ya hao ya ikgohomosa, mme wa lebala Jehova, Modimo wa hao, ya o nyolotseng naheng ya Egepeta, tlung ya bohlanka;",
  			"15": "<sup>15</sup> ya o tsamaisitseng nahathothe eo e kgolo, e tshabehang, e nang le dinoha tse tjhesang le diphepheng, naha e omeletseng, e se nang metsi; Jehova, ya o ntsheditseng metsi lefikeng le thata,",
  			"16": "<sup>16</sup> ya o fepileng nahathothe ka manna, eo bontatao ba sa kang ba e tseba; a tle a o kokobetse, a o leke, hore a tle a o hlohonolofatse mehleng e tlang.",
  			"17": "<sup>17</sup> Iponele, o tle o se ke wa re ka pelong ya hao: Ke ruile dintho tseo ka matla a ka, ka matla a matsoho a ka.",
  			"18": "<sup>18</sup> O mpe o hopole Jehova, Modimo wa hao, hobane ke yena ya o neang matla a ho rua dintho tseo, hore a tiise selekane sa hae, seo a se anetseng bontatao, jwalokaha ho le jwalo le kajeno.",
  			"19": "<sup>19</sup> Empa ekare ha o leballa ruri Jehova, Modimo wa hao, o latela medimo esele, o e sebeletsa, o e kgumamela, kajeno ke a le pakela, ke re, le tla timella ruri.",
  			"20": "<sup>20</sup> Le tla timela jwaloka ditjhaba tseo Jehova a yang ho di fedisa pela lona, ha le ka hana ho utlwa lentswe la Jehova, Modimo wa lona."
  		},
  		"9": {
  			"1": "<sup>1</sup> Iseraele, mamela! Kajeno o tla tshela Jordane ho ya rua ditjhaba tse o fetisang ka bongata le ka matla, le metse e meholo e nang le marako a malelele ho isa lehodimong.",
  			"2": "<sup>2</sup> Ke setjhaba se seholo, se boemo bo bolelele, ke ditloholo tsa Baanake bao o ba tsebang, bao o utlwileng ha ho thwe: Ho ka ema mang pela bana ba Anake?",
  			"3": "<sup>3</sup> Tseba kajeno hobane Jehova, Modimo wa hao, o ya o etella pele, a le jwaloka mollo o timeletsang; o tla ba fedisa, a ba kokobetse pela hao; mme o tla ba falatsa, o ba fedise kapele, jwalokaha Jehova a o boleletse.",
  			"4": "<sup>4</sup> Etlere ha Jehova, Modimo wa hao, a ba lelekile pela hao, o se ke wa bua pelong ya hao, wa re: Ke ka baka la ho loka ha ka Jehova a nkentseng naheng ena hore ke e rue; athe ke ka baka la bokgopo ba ditjhaba tseo Jehova a tlang ho di falatsa pela hao.",
  			"5": "<sup>5</sup> Hase ka baka la ho loka ha hao, leha e le ka baka la bokgabane ba pelo ya hao, o yang ho kena lefatsheng la bona ho le rua; empa ke ka baka la bokgopo ba ditjhaba tseo Jehova, Modimo wa hao, a tlang ho di falatsa pela hao, a tle a tiise lentswe leo Jehova a le boleletseng bontatao, Abrahama, Isaaka le Jakobo, ka kano.",
  			"6": "<sup>6</sup> Tseba hobane hase ka baka la ho loka ha hao, Jehova, Modimo wa hao, a o neang lefatshe leo ho le rua; hobane o setjhaba se molala o thata.",
  			"7": "<sup>7</sup> Hopola, o se lebale, kamoo o halefisitseng Jehova, Modimo wa hao kateng, feelleng lena; ho qala ka letsatsi leo o tswileng lefatsheng la Egepeta ka lona ho tlisa ho leo le fihlileng ka lona bakeng sena, le nnile la ikgantshetsa Jehova.",
  			"8": "<sup>8</sup> Esita le Horebe, le phepheditse Jehova; Jehova a le halefela, a ba a hopola ho le timetsa.",
  			"9": "<sup>9</sup> Eitse ha ke nyolohela thabeng ho ya nka matlapa, matlapa a selekane seo Jehova a se entseng le lona, ka hlola thabeng matsatsi a mashome a mane, le masiu a mashome a mane, ke sa je bohobe, ke sa nwe metsi.",
  			"10": "<sup>10</sup> Jehova a nnea matlapa a mabedi, a ngodilweng ka monwana wa Modimo, ao ho neng ho ngodilwe ho wona dipolelo tsohle tseo Jehova a le boleletseng tsona a le thabeng, kahara mollo, letsatsing la phutheho.",
  			"11": "<sup>11</sup> Eitse hobane matsatsi a mashome a mane a fete, Jehova a nnea matlapa a mabedi, e leng matlapa a selekane;",
  			"12": "<sup>12</sup> mme Jehova a re ho nna: Ema, o phakise ho theoha; hobane setjhaba sa hao, seo o se ntshitseng Egepeta, se itshentse; ba phakisitse ho fapoha tsela eo ke neng ke ba laetse ho tsamaya ka yona; ba iketseditse setshwantsho se tsholotsweng.",
  			"13": "<sup>13</sup> Hape, Jehova a mpolella a re: Ke tadimile setjhaba sena, mme bona, ke setjhaba se molala o thata.",
  			"14": "<sup>14</sup> Ntesele, mme ke tla ba fedisa, ke hlakole lebitso la bona tlasa lehodimo, mme wena ke tla o etsa setjhaba se fetisang sena ka matla le ka bongata.",
  			"15": "<sup>15</sup> Yaba ke a tloha, ka theoha thabeng; thaba e ne e tuka mollo; ke ne ke tshwere matlapa a mabedi a selekane matsohong a ka.",
  			"16": "<sup>16</sup> Ka tadima, ka bona hobane le ne le sitetswe Jehova, Modimo wa lona, le iketseditse namane e tsholotsweng; le ne le fapohile kapele tsela eo Jehova a neng a le laetse yona.",
  			"17": "<sup>17</sup> Ka tshwara matlapa a mabedi, ka a lahlela fatshe ka matsoho a ka, ka a bolaya pela mahlo a lona.",
  			"18": "<sup>18</sup> Ka itihela fatshe pela Jehova jwaloka pele, ka matsatsi a mashome a mane, le masiu a mashome a mane, ke sa je bohobe, ke sa nwe metsi, ka baka la dibe tsohle tsa lona, tseo le di entseng ka ho etsa bobe pela Jehova, ho mo phephetsa.",
  			"19": "<sup>19</sup> Hobane ke ne ke tshohile bohale le kgalefo tseo Jehova a neng a le halefetse ka tsona ho le timetsa. Jehova a boela a nkutlwa le mohlang oo.",
  			"20": "<sup>20</sup> Hape, Jehova o ne a halefetse Aarone haholo, a rata ho mo timetsa; empa ka rapella le Aarone nakong eo.",
  			"21": "<sup>21</sup> Yaba ke nka sebe sa lona, namane eo le e entseng; ka e besa, ka e tula, ka e sila, ka e etsa phofo, mme ka akgela phofo ya yona molapong o theohang thabeng.",
  			"22": "<sup>22</sup> Hape, Tabeera, le Massa, le Kibrothe-Hattaava, le phepheditse Jehova.",
  			"23": "<sup>23</sup> Le mohla re leng Kadeshe-Barnea, ha Jehova a le roma, a re: Nyolohang, le rue lefatshe leo ke le neileng lona, la ikgantshetsa taelo ya Jehova, Modimo wa lona; ha le a ka la mo tshepa, mme ha le a ka la etsa ka lentswe la hae.",
  			"24": "<sup>24</sup> Le ikgantsheditse Jehova haesale le mohla ke qadileng ho le tseba.",
  			"25": "<sup>25</sup> Efela ka itihela fatshe pela Jehova ka matsatsi a mashome a mane le masiu a mashome a mane, jwalokaha ke ne ke itihetse pele, kahobane Jehova a ne a itse, o rata ho le fedisa.",
  			"26": "<sup>26</sup> Ka rapela Jehova, ka re: Oho, Morena Jehova, o se ke wa fedisa setjhaba sa hao sa lefa la hao, seo o se lopolotseng ka boholo ba hao, seo o se ntshitseng Egepeta ka letsoho le matla.",
  			"27": "<sup>27</sup> Hopola bahlanka ba hao, Abrahama, Isaaka, le Jakobo; o se ke wa tadima bothata ba setjhaba sena, leha e le bokgopo ba sona, leha e le sebe sa sona,",
  			"28": "<sup>28</sup> esere mohlomong ba ahileng naheng eo o re ntshitseng ho yona, ba re: Erekaha Jehova a sitilwe ho ba kenya lefatsheng leo a ba baletseng lona, hape a ba hloile, ke ka hona a ba ntsheditseng ho ba bolaela lefeelleng.",
  			"29": "<sup>29</sup> Leha ho le jwalo, ke setjhaba sa hao sa lefa la hao, seo o se ntshitseng Egepeta ka matla a hao a maholo, le ka letsoho la hao le otlolohileng."
  		},
  		"10": {
  			"1": "<sup>1</sup> Mohlang oo, Jehova a re ho nna: Betla matlapa a mabedi a kang a pele, o nyolohele ho nna thabeng; hape o tla etsa areka ya difate.",
  			"2": "<sup>2</sup> Ke tla ngola matlapeng ao mantswe a neng a ngodilwe matlapeng a pele ao o a bolaileng, mme o tla a kenya arekeng.",
  			"3": "<sup>3</sup> Yaba ke etsa areka ya sefate sa leoka, ka betla matlapa a mabedi a kang a pele; ka nyolohela thabeng ke tshwere matlapa a mabedi matsohong a ka.",
  			"4": "<sup>4</sup> Jehova a ngola matlapeng seo a neng a se ngodile pele, mantswe a leshome ao Jehova a neng a le boleletse wona, a le thabeng, hara mollo, la letsatsi la phutheho; mme Jehova a nnea matlapa ao.",
  			"5": "<sup>5</sup> Ka kgutla, ka theoha thabeng, ka bea matlapa arekeng eo ke e entseng, mme a dula teng jwalokaha Jehova a ne a ntaetse.",
  			"6": "<sup>6</sup> [Yaba bana ba Iseraele ba tloha Beerothe-Bene-Jaakane, ba ya Mosera; ke moo Aarone a shwetseng teng, a ba a patwa teng; mme Eleasare, mora wa hae, ya eba yena moprista tulong tsa hae.",
  			"7": "<sup>7</sup> Ba ntoo tloha teng, ba tla Gudegoda; ha ba tloha Gudegoda, ba ya Jothbatha, e leng naha ya melapo.",
  			"8": "<sup>8</sup> Mohlang oo, Jehova a kgetha leloko la Levi ho jara areka ya selekane sa Jehova, le ho ema pela Jehova, le ho mo sebeletsa, le ho hlohonolofatsa setjhaba ka lebitso la hae, ho fihlela la kajeno.",
  			"9": "<sup>9</sup> Ke ka baka leo Levi a se nang karolo, leha e le lefa, le banababo; Jehova ke yena e leng lefa la hae, jwalokaha Jehova, Modimo wa hao, a mmoleletse.]",
  			"10": "<sup>10</sup> Haele nna, ka hlola thabeng matsatsi a mashome a mane, le masiu a mashome a mane, jwaloka mohla pele. Jehova a boela a nkutlwa le mohlang oo; mme Jehova ha a ka a rata ho o timetsa.",
  			"11": "<sup>11</sup> Yaba Jehova o re ho nna: Ema o tsamaye, o etelle setjhaba pele, hore ba kene lefatsheng leo ke anetseng bontata bona hore ke tla ba fa lona, ba le rue.",
  			"12": "<sup>12</sup> Mme jwale, Iseraele, Jehova, Modimo wa hao, o batlang ho wena, haese hore o tshabe Jehova, Modimo wa hao, o tsamaye tseleng tsa hae tsohle, o mo rate, mme o sebeletse Jehova, Modimo wa hao, ka pelo ya hao yohle, le ka moya wa hao wohle,",
  			"13": "<sup>13</sup> o boloke ditaelo tsa Jehova, le melao ya hae eo ke o laelang yona kajeno, hore o be o iketle?",
  			"14": "<sup>14</sup> Bona, mahodimo le mahodimo a mahodimo ke a Jehova, Modimo wa hao, le lona lefatshe le dintho tsohle tse ho lona.",
  			"15": "<sup>15</sup> Jehova o kgomaretse bontatao ba nnotshi hore a ba rate, mme kamora bona, o kgethile ditloholo tsa bona, ke ho re lona, hara ditjhaba tsohle, kamoo ho leng kateng le kajeno.",
  			"16": "<sup>16</sup> Ha ho le jwalo, bolotsang dipelo tsa lona, mme le se ke la hlola le satalatsa melala ya lona.",
  			"17": "<sup>17</sup> Hobane, Jehova, Modimo wa lona, ke Modimo wa medimo, le Morena wa marena, Modimo o moholo, o matla, o tshabehang, o sa tadimeng tshobotsi ya motho, o sa amoheleng dimpho,",
  			"18": "<sup>18</sup> o ahlolelang kgutsana le mosadi wa mohlolohadi, o ratang moditjhaba, o mo neang dijo le diaparo.",
  			"19": "<sup>19</sup> Le lona, ratang moditjhaba, etswe le bile baditjhaba naheng ya Egepeta.",
  			"20": "<sup>20</sup> Tshaba Jehova, Modimo wa hao, o mo sebeletse, o mo kgomarele, mme o ane ka lebitso la hae.",
  			"21": "<sup>21</sup> Ke yena e leng letlotlo la hao, ke yena e leng Modimo wa hao, o o etseditseng ntho tse kgolo tsena, tse tshabehang, tseo mahlo a hao a di boneng.",
  			"22": "<sup>22</sup> Bontatao ba ne ba theohetse Egepeta, ba le mashome a supileng, mme jwale Jehova, Modimo wa hao, o o atisitse, o bile o o entse bongata bo ka ka dinaledi tsa lehodimo."
  		},
  		"11": {
  			"1": "<sup>1</sup> Rata ke hona Jehova, Modimo wa hao, mme o boloke ditemoso tsa hae kamehla, le melao ya hae, le dikahlolo tsa hae, le ditaelo tsa hae.",
  			"2": "<sup>2</sup> Hape, lemoha ditaba kajeno; hobane ha ke bue le bana ba lona ba sa kang ba tseba le ho bona kgalemelo ya Jehova, Modimo wa lona, le boholo ba hae, le letsoho la hae le matla, le letsoho la hae le otlolohileng,",
  			"3": "<sup>3</sup> le mehlolo ya hae, le diketso tsa hae tseo a di entseng hara Egepeta, ho Faro, morena wa Egepeta, le naheng ya hae kaofela,",
  			"4": "<sup>4</sup> le seo a se entseng ka makgotla a Egepeta, le ka dipere tsa bona, le ka makoloi a bona; kamoo a ba apesitseng kateng, ka metsia Lewatle le Lefubedu, mohla ba neng ba le phallela, le kamoo Jehova a ba timeditseng kateng, ho fihlela la kajeno;",
  			"5": "<sup>5</sup> le seo a se etseditseng lona, lefeelleng leo, ho isa nakong eo le fihlileng sebakeng sena ka yona;",
  			"6": "<sup>6</sup> le seo a se entseng Dathane le Abirame, bara ba Eliabe, mora Rubene, kamoo lefatshe le ahlamisitseng molomo wa lona, la ba metsa le ba matlo a bona, le ditente tsa bona, le dintho tsohle tsa bona, ba le hara Baiseraele kaofela.",
  			"7": "<sup>7</sup> Hobane mahlo a lona a bone diketso tsohle tse kgolo tseo Jehova a di entseng.",
  			"8": "<sup>8</sup> Bolokang ditaelo tsohle tseo ke o laelang tsona kajeno, le tle le be matla, mme le kene, le hape lefatshe leo le yang ho le rua;",
  			"9": "<sup>9</sup> mme le atise matsatsi a lona lefatsheng le kollang lebese le dinotshi, leo Jehova a anetseng bontata lona hore o tla le fa bona le ditloholo tsa bona.",
  			"10": "<sup>10</sup> Hobane naha eo o yang ho kena ho yona ho e rua, hase naha e tshwanang le ya Egepeta, eo le tswileng ho yona, moo o neng o jala peo ya hao, le moo o neng o nosetsa masimo a hao ka maoto a hao, jwalokaha ho nosetswa tshimo ya meroho.",
  			"11": "<sup>11</sup> Naha eo le yang ho e rua, ke naha ya dithaba, le ya dikgutlo, e nosetswang ke metsi a pula ya lehodimo.",
  			"12": "<sup>12</sup> Ke naha eo Jehova, Modimo wa hao, a e baballang, eo mahlo a Jehova, Modimo wa hao, a e tadimang kamehla, ho qala ha selemo se thwasa, ho isa ha selemo se fela.",
  			"13": "<sup>13</sup> Etlare ha le mamedisisa ditaelo tsa ka tseo ke le laelang tsona kajeno, ha le rata Jehova, Modimo wa lona, le mo sebeletsa ka dipelo tsa lona tsohle, le ka meya ya lona yohle,",
  			"14": "<sup>14</sup> ke tla nesetsa naha ya lona pula, nakong e tshwanelehang, pula ya tsheola le pula ya hwetla, o tle o kotule koro ya hao, le veine e ntjha ya hao, le ole ya hao.",
  			"15": "<sup>15</sup> Naheng ya hao ke tla medisa jwang ba mehlape ya hao; mme o tla ja, o kgore.",
  			"16": "<sup>16</sup> Iponeleng, pelo tsa lona di se ke tsa thetswa, mme le se ke la kgeloha, la ya sebeletsa medimo esele, la e kgumamela;",
  			"17": "<sup>17</sup> esere kgalefo ya Jehova ya le tukela, mme Jehova a kwala mahodimo, hore pula e be siyo, mme lefatshe le se ke la hlola le bea dijo tsa lona, mme lona la timela kapele lefatsheng leo le molemo, leo Jehova a le neang lona.",
  			"18": "<sup>18</sup> Kenyang ke hona mantswe ana ao ke le bolellang wona ka dipelong tsa lona, le meyeng ya lona, mme le a tlame ho ba pontsho matsohong a lona, mme a be jwaloka meqhaka pakeng tsa mahlo a lona.",
  			"19": "<sup>19</sup> Le a rute bana ba lona, o bue ka wona ha o dutse tlung ya hao, leha o tsamaya tseleng, leha o robala, leha o tsoha borokong.",
  			"20": "<sup>20</sup> A ngole le difateng tsa menyako ya ntlo ya hao, le mamating a hao;",
  			"21": "<sup>21</sup> hore matsatsi a lona, le matsatsi a bana ba lona, a tle a ngatafale lefatsheng leo Jehova a anetseng bontata lona hore o tla ba nea lona, a be ka ka matsatsi a mahodimo a okametseng lefatshe.",
  			"22": "<sup>22</sup> Hobane, ekare ha le boloka hantle ditaelo tsohle tseo ke le laelang tsona kajeno ho etsa ka tsona, le rata Jehova, Modimo wa lona, le tsamaya ditseleng tsa hae kaofela, le mo kgomarela,",
  			"23": "<sup>23</sup> ke moo Jehova a tla falatsa pela lona ditjhaba tseno tsohle, mme le tla rua naha ya ditjhaba tse le fetisang ka bongata le ka matla.",
  			"24": "<sup>24</sup> Nqalo e nngwe le e nngwe e tla hatwa ke bohato ba maoto a lona, e tla ba ya lona. Meedi ya lona e tla ba ho tloha feelleng ho isa Lebanone, ho tloha nokeng ya Eufrate ho isa Lewatleng la Bophirimela.",
  			"25": "<sup>25</sup> Ha ho ka ke ha eba motho ya emang pela lona; Jehova, Modimo wa lona, o tla kenya letsoso la lona le tshabo ya lona naheng yohle eo le tla e hata ka maoto a lona, jwalokaha a le boleletse.",
  			"26": "<sup>26</sup> Bonang, kajeno ke bea hlohonolofatso le thohako pela lona;",
  			"27": "<sup>27</sup> hlohonolofatso ha le ka utlwa ditaelo tsa Jehova, Modimo wa lona, tseo ke le laelang tsona kajeno;",
  			"28": "<sup>28</sup> thohako ha le sa utlwe ditaelo tsa Jehova, Modimo wa lona, mme le kgeloha tsela eo ke le laelang yona kajeno, le latela medimo esele, eo le sa kang la e tseba, le mehla.",
  			"29": "<sup>29</sup> Etlare hobane Jehova, Modimo wa hao, a o kenye lefatsheng leo o yang ho le rua, o tle o bolele hlohonolofatso thabeng ya Gerisime, le thohako thabeng ya Ebale.",
  			"30": "<sup>30</sup> Thaba tseo, ha ke re, di mose wane, ho Jordane, kamora tsela e lebileng nqa bophirimatsatsi, naheng ya Bakanana ba ahileng lehwatateng, mabapa le Gilgale, haufi le dieike tsa More?",
  			"31": "<sup>31</sup> Hobane le se le ya tshela Jordane ho ya rua lefatshe leo Jehova, Modimo wa lona, a le neang lona; le tla le rua, le ahe ho lona.",
  			"32": "<sup>32</sup> Itiiseng, le phethe melao yohle, le ditaelo tsohle tseo ke di beang pela lona kajeno."
  		},
  		"12": {
  			"1": "<sup>1</sup> Ke ena melao le ditaelo tseo le tshwanetseng ho hlokomela ho etsa ka tsona ka matsatsi wohle a ho phela ha lona lefatsheng leo Jehova, Modimo wa bontatao, a o neang lona, hore o le rue.",
  			"2": "<sup>2</sup> Le tla fedisisa nqalo tsohle tseo ditjhaba tseo le yang ho di falatsa ha tsona di sebeleditseng medimo ya tsona teng, dithabeng tse telele, le maralleng, le tlasa difate tsohle tse tala.",
  			"3": "<sup>3</sup> Le qhaqhe dialetare tsa tsona, le bolaye ditshiya tsa tsona, le tjhese diashera tsa tsona, le heletse ditshwantsho tse betlilweng tsa medimo ya tsona, mme le hlakole mabitso a tsona nqalong tseo.",
  			"4": "<sup>4</sup> Haele Jehova, Modimo wa lona, le ke ke la mo etsa jwalo.",
  			"5": "<sup>5</sup> Le mpe le batle bodulo ba hae nqalong eo Jehova, Modimo wa lona, a tla e kgetha hara meloko ya lona yohle ho bea lebitso la hae teng, mme o ye teng.",
  			"6": "<sup>6</sup> Le tla isa teng ditjheso le mahlabelo a lona, le karolo ya leshome ya dintho tsa lona, le dikabelo tse ntshwang ke matsoho a lona, le mahlabelo a dikano tsa lona, le dinyehelo tsa lona tsa boithatelo, le matsibolo a dikgomo le a dinku tsa lona.",
  			"7": "<sup>7</sup> Le tla ja teng pela Jehova, Modimo wa lona, le ithabise, lona le ba matlo a lona, ka mesebetsi yohle ya matsoho a lona, eo Jehova, Modimo wa hao, a o hlohonolofaditseng ka yona.",
  			"8": "<sup>8</sup> Le ke ke la etsa kamoo re etsang mona kateng, kajeno, ha e mong le e mong a etsa seo a se lekanyang hore se lokile.",
  			"9": "<sup>9</sup> Hobane le jwale ha le eso ho kene phomolong le lefeng leo Jehova, Modimo wa hao, a o fang lona.",
  			"10": "<sup>10</sup> Empa le se le tla tshela Jordane, mme le tla aha lefatsheng leo Jehova, Modimo wa lona, a le fang lona, e be lefa la lona; o tla le nea phomolo ka ho le namolela direng tsa lona tsohle tse ka mathokong a lona, mme le tla aha le iketlile.",
  			"11": "<sup>11</sup> Nqalo e tla ba teng eo Jehova, Modimo wa lona, a tla e kgetha ho bea lebitso la hae ho yona; ke moo le tla tlisa ntho tsohle tseo ke le laelang tsona, ditjheso tsa lona, le mahlabelo a lona, le karolo ya leshome ya dintho tsa lona, le dikabelo tse ntshwang ke matsoho a lona, le tsohle tse kegthilweng tsa dikano tsa lona, tseo le di baletseng Jehova.",
  			"12": "<sup>12</sup> Le tla thaba pela Jehova, Modimo wa lona, lona le bara ba lona, le baradi ba lona, le bahlanka ba lona ba batona, le ba batshehadi, le Molevi ya menyakong ya lona; hobane yena ha a na kabelo le lefa jwaloka lona.",
  			"13": "<sup>13</sup> Iponele, o se ke wa hlahisa ditjheso tsa hao nqalong tsohle tseo o tla di bona.",
  			"14": "<sup>14</sup> Empa o tla hlahisa ditjheso tsa hao nqalong eo Jehova a tla e kgetha lelokong le leng la heno, mme, teng o etse tsohle tseo ke o laelang tsona.",
  			"15": "<sup>15</sup> Leha ho le jwalo, kamehla ha o rata, o tla hlaba, o je nama menyakong ya motse o mong le o mong, kamoo ditshitso tseo Jehova, Modimo wa hao, a o neang tsona, di leng kateng; ya sa hlwekang le ya hlwekileng ba je nama eo, jwaloka hoja ho jewa tshephe le kgama.",
  			"16": "<sup>16</sup> Feela, le ke ke la ja madi; o mpe o a tshollele fatshe jwaloka metsi.",
  			"17": "<sup>17</sup> O ke ke wa ja menyakong ya metse ya hao karolo ya leshome ya koro ya hao, le ya veine ya hao e ntjha, le ya ole ya hao, le matsibolo a dikgomo tsa hao, le a dinku tsa hao, leha e le mahlabelo a dikano tsa hao, tseo o itlamang ka tsona, le dinyehelo tsa hao tsa boithatelo, le tse ntshwang ke matsoho a hao;",
  			"18": "<sup>18</sup> empa ke pela Jehova, Modimo wa hao, nqalong eo Jehova, Modimo wa hao, a tla e kgetha, o tla ja tseo, wena, le mora wa hao, le moradi wa hao, le mohlanka wa hao e motona le e motshehadi, le Molevi ya menyakong ya hao, mme o tla nyakalla pela Jehova, Modimo wa hao, ka tsohle tseo o di ruileng ka matsoho a hao.",
  			"19": "<sup>19</sup> Iponele, o se ke wa lebala Molevi ka matsatsi wohle a ho phela ha hao lefatsheng la hao.",
  			"20": "<sup>20</sup> Etlare hobane Jehova, Modimo wa hao, a namise meedi ya hao, jwalokaha a o boleletse, leha o ka re: Ke lakatsa ho ja nama; kahobane pelo ya hao e lakaditse ho ja nama, o tle o je nama kahohle kamoo pelo ya hao e lakatsang kateng.",
  			"21": "<sup>21</sup> Etlare ha nqalo eo Jehova, Modimo wa hao, a tlang ho e kgetha ho bea lebitso la hae ho yona e le hole le wena, o tla hlaba dikgomo le dinku tsa hao tseo Jehova, Modimo wa hao, a o neileng tsona, o hlabe kamoo ke o laetseng kateng, mme o tla ja nama menyakong ya metse ya hao, kahohle kamoo pelo ya hao e lakatsang kateng.",
  			"22": "<sup>22</sup> O tla di ja jwaloka hoja ho jewa tshephe le kgama; ya sa hlwekang le ya hlwekileng ba di je.",
  			"23": "<sup>23</sup> Feela o iponele, o se ke wa ja madi: hobane madi ke moya; ha o na ho ja moya hammoho le nama;",
  			"24": "<sup>24</sup> o se ke wa a ja, empa o a tshollele fatshe jwaloka metsi.",
  			"25": "<sup>25</sup> O se ke wa a ja, o tle o iketle, wena, le bana ba hao kamora hao, ha o ntse o etsa se lokileng pela Jehova.",
  			"26": "<sup>26</sup> Empa haele dintho tseo o tla rata ho di kgethela Modimo, le tseo o tla di hlahisa hodima dikano tsa hao, o tla di nka, o ye le tsona, nqalong eo Jehova a tla e kgetha.",
  			"27": "<sup>27</sup> O tla hlahisa ditjheso tsa hao, nama le madi, aletareng ya Jehova, Modimo wa hao; madi a mahlabelo a hao a tla tshollelwa aletareng ya Jehova, Modimo wa hao, mme o tla ja nama ya wona.",
  			"28": "<sup>28</sup> Ela sedi, o utlwe ditaba tsena tsohle tseo ke o laelang tsona, o tle o iketle kamehla, wena, le bana ba hao kamora hao, ha o ntse o etsa se molemo, se lokileng pela Jehova, Modimo wa hao.",
  			"29": "<sup>29</sup> Etlare hobane Jehova, Modimo wa hao, a fedisa pela hao ditjhaba tseo o yang ho rua naha ya tsona, ha o se o dutse tulong tsa tsona, mme o ahile naheng ya tsona,",
  			"30": "<sup>30</sup> o iponele, esere mohlomong wa tshawaswa lerabeng ka ho di etsisa ha di se di fedisitswe pela hao, wa batla medimo ya tsona ka ho re: Na ditjhaba tseo di ne di sebeletsa medimo ya tsona jwang? Le nna ke rata ho etsa jwalo.",
  			"31": "<sup>31</sup> O se ke wa etsa Jehova, Modimo wa hao, jwalo, hobane manyala wohle ao Jehova a a hloileng, ba ditjhaba tseo ba a etseditse medimo ya bona; esita le bara ba bona le baradi ba bona, ba ne ba ba tjhesetsa medimo ya bona.",
  			"32": "<sup>32</sup> Iponeleng, le etse tsohle tseo ke le laelang tsona. O se ke wa di eketsa ka letho, mme o se ke wa tlosa letho ho tsona."
  		},
  		"13": {
  			"1": "<sup>1</sup> Ekare ha ho hlaha ha eno moporofeta, kapa molori wa ditoro, ya o tsebisang pontsho, kapa mohlolo,",
  			"2": "<sup>2</sup> ha pontsho eo, kapa mohlolo oo a o boleletseng wona, o etsahala, mme a re ho wena: A re lateleng medimo esele, eo o sa e tsebeng, mme re e sebeletse;",
  			"3": "<sup>3</sup> o se ke wa mamela dipolelo tsa moporofeta eo, kapa tsa molori eo wa ditoro; hobane ke Jehova, Modimo wa lona, ya le lekang hore a tsebe ha le rata Jehova, Modimo wa lona, ka pelo tsa lona tsohle, le ka meya ya lona yohle.",
  			"4": "<sup>4</sup> Latelang Jehova, Modimo wa lona, le tshabe yena, le boloke ditaelo tsa hae, mme le utlwe lentswe la hae; le mo sebeletse, mme le mo kgomarele.",
  			"5": "<sup>5</sup> Empa moporofeta eo, kapa molori eo wa ditoro, o tla bolawa, kahobane a boletse tsa ho fetohela Jehova, Modimo wa lona, ya le ntshitseng naheng ya Egepeta, ya o lopolotseng tlung ya bohlanka; o ratile ho o faposa tsela eo Jehova, Modimo wa hao, a o laetseng ho tsamaya ka yona. O tlose bobe ha eno jwalo.",
  			"6": "<sup>6</sup> Ekare ha ngwaneno, mora wa mmao, kapa mora wa hao, kapa moradi wa hao, kapa mosadi wa sefuba sa hao, leha e ka ba motswalle wa hao ya leng jwaloka moya wa hao, a o susumetsa, a re ho wena ka sephiring: a re yeng, re sebeletse medimo esele, eo o sa kang wa e tseba, wena le bontatao,",
  			"7": "<sup>7</sup> e leng medimo ya ditjhaba tse kamathoko ho lona, leha e le tse leng haufi, leha e le tse leng hole, ho qala pheletsong e nngwe ya lefatshe ho isa pheletsong e nngwe;",
  			"8": "<sup>8</sup> o se ke wa mo dumella, mme o se ke wa mo utlwa, leihlo la hao le se ke la mo qenehela; o se ke wa mo utlwela bohloko, mme o se ke wa mo pata;",
  			"9": "<sup>9</sup> o mpe o mmolaye ruri; letsoho la hao e be lona le emang pele hodima hae ho mmolaya, e ntoo ba matsoho a setjhaba kaofela.",
  			"10": "<sup>10</sup> O mo tlapunye ka majwe, a shwe; kahobane a ratile ho o tlosa ho Jehova, Modimo wa hao, ya o ntshitseng naheng ya Egepeta, tlung ya bohlanka.",
  			"11": "<sup>11</sup> Baiseraele bohle ba tla utlwa, ba tshabe, mme ho ke ke ha hlola ho etswa bobe bo bokalo ha eno.",
  			"12": "<sup>12</sup> Ekare ha motseng o mong wa metse ya hao eo Jehova, Modimo wa hao, a tla o fa yona ho aha teng, o utlwa ho thwe:",
  			"13": "<sup>13</sup> Batho ba bolotsana ba tswile ho wena, mme ba kgelositse ba ahileng motseng wa bona, ka ho re: A re yeng, re sebeletse medimo esele eo le sa e tsebeng;",
  			"14": "<sup>14</sup> o tla batla o batlisise, o botsisise haholo. Ha o fumana hobane ke nnete le taba e tiileng, le hobane ho entswe manyala a kalo haeno,",
  			"15": "<sup>15</sup> teng o bolaye ruri ba ahileng motseng oo ka bohale ba lerumo, mme o o neele anathema, le dintho tsohle tse ho wona; esita le dikgomo tsa teng di bolawe ka bohale ba lerumo.",
  			"16": "<sup>16</sup> O tla bokella thepa yohle ya wona kahara lepatlelo, mme o tla tjhesetsa Jehova, Modimo wa hao, motse oo, le mesebetsi ya wona yohle, e tla nne e be qubu ya dithako kamehla, tse ke keng tsa boela tsa hahuwa.",
  			"17": "<sup>17</sup> Ho ke ke ha eba letho la tse neetsweng anathema le kgomarelang matsoho a hao, hore Jehova a kgutle pefong ya bohale ba hae, mme a o hauhele, a o rekolohele, mme a o atise jwalokaha a anetse bontatao,",
  			"18": "<sup>18</sup> ha o utlwa lentswe la Jehova, Modimo wa hao, o boloka ditaelo tsa hae tsohle, tseo ke o laelang tsona kajeno, mme o etsa se lokileng pela Jehova, Modimo wa hao."
  		},
  		"14": {
  			"1": "<sup>1</sup> Le bana ba Jehova, Modimo wa lona; le se ke la iphatsa, mme le se ke la ipeola pakeng tsa mahlo ka baka la mofu.",
  			"2": "<sup>2</sup> Hobane o setjhaba se kgethetsweng Jehova, Modimo wa hao, mme Jehova o o kgethile hara ditjhaba tsohle tse lefatsheng hore o tle o be setjhaba sa hae sa sebele.",
  			"3": "<sup>3</sup> O se ke wa ja ntho tse manyala.",
  			"4": "<sup>4</sup> Diphoofolo tseo le ka di jang ke tsena: Ke kgomo, nku, le podi,",
  			"5": "<sup>5</sup> kgama, tshephe, nare, none, letsa, tholo le phuthi.",
  			"6": "<sup>6</sup> Hara diphoofolo, le ka ja tsohle tse ditlhako di arohaneng, tse dikgola tse pedi, tse thuisang.",
  			"7": "<sup>7</sup> Empa le se ke la ja tse thuisang feela, leha e le tse ditlhako di arohaneng feela, jwaloka kamele, moutla, le pela; hobane di a thuisa, empa ha di na ditlhako tse arohaneng; tsena ke tse ditshila ho lona;",
  			"8": "<sup>8</sup> le yona kolobe, hobane leha tlhako tsa yona di arohane, ha e thuise; e be ditshila ho lona. Le se ke la ja nama ya tsona, mme le se ame ditopo tsa tsona.",
  			"9": "<sup>9</sup> Tseo le ka di jang ho tsohle tse metsing ke tsena: Le je tsohle tse nang le dipheonyana le makgakgapha.",
  			"10": "<sup>10</sup> Empa le se ke la ja tse se nang dipheonyana, leha e le makgakgapha; tsena e be tse ditshila ho lona.",
  			"11": "<sup>11</sup> Le ka ja dinonyana tsohle tse hlwekileng.",
  			"12": "<sup>12</sup> Empa tseo e ka kgonang le se ke la di ja, ke tsena: Ntsu, seodi, le seitlhwaeledi;",
  			"13": "<sup>13</sup> nkgodi, letlaka, le mohakajane, le mefuta ya tsona;",
  			"14": "<sup>14</sup> le makgwaba wohle ka mefuta ya wona;",
  			"15": "<sup>15</sup> le mpshe, kgohoyadira, letlakapipi, le phakwe ka mefuta ya yona;",
  			"16": "<sup>16</sup> sephooko, lehalanyane le lengangane;",
  			"17": "<sup>17</sup> moholodi, kokolofitwe, le seinodi,",
  			"18": "<sup>18</sup> mokotatsie le masianoke, ka mefuta ya tsona, le lehehemu, le mmankgane.",
  			"19": "<sup>19</sup> Le dikokwanyana tsohle tse rurang, e be tse ditshila ho lona; di se ke tsa jewa.",
  			"20": "<sup>20</sup> Jang dinonyana tsohle tse hlwekileng.",
  			"21": "<sup>21</sup> Le se ke la ja nama ya tse itjhweletseng; o mpe o e nee moditjhaba ya menyakong ya hao, a e je; mohlomong o reke ho moditjhaba ka yona; hobane wena o setjhaba se kgethetsweng Jehova, Modimo wa hao. O se ke wa hladiya potsanyane lebeseng la mma yona.",
  			"22": "<sup>22</sup> O kgethisise karolo ya leshome ya dintho tsohle tse hlahiswang ke peo tsa hao, tse melang masimong a hao ka selemo se seng le se seng.",
  			"23": "<sup>23</sup> O je pela Jehova, Modimo wa hao, nqalong eo a tla ikgethela yona ho bea lebitso la hae teng, karolo ya leshome ya koro ya hao, le ya veine e ntjha ya hao, le ya ole ya hao, le matsibolo a dikgomo le a dinku tsa hao, o tle o ithute ho tshaba Jehova, Modimo wa hao, kamehla.",
  			"24": "<sup>24</sup> Empa etlare ha tsela e le telele haholo, mme o sitwa ho isa dintho tseo, kahobane mohlomong nqalo eo Jehova, Modimo wa hao, a tla ikgethela yona ho bea lebitso la hae teng, e tla ba hole le wena, mohla Jehova, Modimo wa hao, a o hlohonolofaditseng,",
  			"25": "<sup>25</sup> o tla reka tjhelete ka dintho tsena; o tla fupara tjhelete tseo matsohong a hao, o ye nqalong eo Jehova, Modimo wa hao, a tla e kgetha;",
  			"26": "<sup>26</sup> mme o tla reka ka tjhelete tseo tsohle tseo pelo ya hao e ka di lakatsang, dikgomo, dinku, kapa veine, kapa seno se seng se matla, leha e le ntho tsohle tseo pelo ya hao e ka di lakatsang, o di je hona teng, pela Jehova, Modimo wa hao, mme o thabe, wena, le ba ntlo ya hao;",
  			"27": "<sup>27</sup> le Molevi ya menyakong ya hao, o se ke wa mo tlohela, hobane ha a na kabelo le lefa jwaloka wena.",
  			"28": "<sup>28</sup> Qetellong ya dilemo tse tharo, o ntshe karolo yohle ya leshome ya tseo o di kotutseng tsa selemo seo, mme o e bokelle menyakong ya hao.",
  			"29": "<sup>29</sup> Jwale Molevi ya se nang kabelo le lefa jwaloka wena, le moditjhaba, le kgutsana, le mosadi wa mohlolohadi, ba metseng ya hao, ba tla tla, mme ba je, ba kgore; Jehova, Modimo wa hao, a tle a o hlohonolofatse mesebetsing yohle ya matsoho a hao, eo o e etsang."
  		},
  		"15": {
  			"1": "<sup>1</sup> Selemong sa bosupa se seng le se seng o tla etsa teselo.",
  			"2": "<sup>2</sup> Mokgwa wa ho etsa teselo ke wona: E mong le e mong ya nametsweng, a leselle wa habo seo a mo nametseng ka sona; a se ke a kgathatsa wa habo, kapa ngwanabo, hobane ho boletswe teselo ya Jehova.",
  			"3": "<sup>3</sup> O ka kgathatsa moditjhaba, empa haele ngwaneno, o tele ditokelo tsa hao hodima se sa hao se ho yena.",
  			"4": "<sup>4</sup> Ho ke ke ha eba bafumanehi ha eno, (hobane Jehova o tla o hlohonolofatsa haholo lefatsheng leo Jehova, Modimo wa hao, a o neang lona hore e be lefa le ruwang ke wena)",
  			"5": "<sup>5</sup> ha o ka mpa wa utlwa lentswe la Jehova, Modimo wa hao, mme wa itiisa ho boloka ditaelo tsohle tseo ke o laelang tsona kajeno.",
  			"6": "<sup>6</sup> Hobane Jehova, Modimo wa hao, o tla o hlohonolofatsa jwalokaha a o boleletse; ditjhaba tse ngata di tla nama ho wena; empa wena ha o ka ke wa di namela; o tla busa ditjhaba tse ngata, empa ha di ka ke tsa o busa.",
  			"7": "<sup>7</sup> Empa ha mofumanehi a ka ba teng ha eno, e leng e mong wa banabeno, a leng motseng ofe le ofe wa heno, naheng eo Jehova, Modimo wa hao, a o neang yona, o se ke wa thatafatsa pelo ya hao, mme o se fupare diatla tsa hao pela ngwaneno ya fumanehileng.",
  			"8": "<sup>8</sup> O mpe o mo fuparollele diatla tsa hao, o mo adime seo a se hlokang sebakeng sa bofumanehi ba hae.",
  			"9": "<sup>9</sup> Iponele, kgopolo ya bolotsana e se ke ya eba teng pelong ya hao ya ho re: Selemo sa bosupa, selemo sa teselo, se atametse; mme mahlo a hao a se ke a hauhela ngwaneno ya fumanehileng, o sa mo fe letho, mme yena a ka bitsa ho Jehova ka baka la bothata ba hao, mme sebe se eba teng ho wena.",
  			"10": "<sup>10</sup> O mo fe hle, mme pelo ya hao e se belaele ha o mo fa; hobane ka baka la taba eo, Jehova, Modimo wa hao, o tla o hlohonolofatsa mesebetsing ya hao yohle, le ditabeng tsohle tseo o tla bea matsoho a hao ho tsona.",
  			"11": "<sup>11</sup> Hobane mohloki a ke ke a hlokahala lefatsheng le ka mohla o le mong; ke ka baka leo ke o laelang, ke re: o fuparollele ngwaneno eo e leng mohloki le mofumanehi naheng ya hao diatla tsa hao.",
  			"12": "<sup>12</sup> Etlare ha e mong wa banabeno, e leng Moheberu wa monna, kapa wa mosadi, a ithekisa ho wena, o tla o sebeletsa ka dilemo tse tsheletseng; empa ka selemo sa bosupa o tla mo kgutlisa ho wena a lokolohile.",
  			"13": "<sup>13</sup> Ha o mo kgutlisa ho wena a lokolohile, o se ke wa mo lesa a ya a le feela.",
  			"14": "<sup>14</sup> O mpe o mo baballe ka mpho e nngwe ya dinku tsa hao, le ya tsa seotlo sa hao, le ya tsa sehatelo sa hao sa veine; o mo fe tsa tseo Jehova, Modimo wa hao, a o hlohonolofaditseng ka tsona.",
  			"15": "<sup>15</sup> O tla hopola hobane o bile mofo naheng ya Egepeta le hobane o lopolotswe teng ke Jehova, Modimo wa hao; ke ka baka leo ke o laelang hoo kajeno.",
  			"16": "<sup>16</sup> Empa ekare ha a o bolella, a re: Ha ke rate ho tloha ho wena; kahobane o a o rata, wena le ntlo ya hao, le hobane o iketlile ha hao;",
  			"17": "<sup>17</sup> o tle o nke lemao, mme ka lona o mo phunyetse tsebe lemating la monyako, mme e tla ba mohlanka wa hao kamehla; le bakeng sa mohlanka wa hao e motshehadi o etse jwalo.",
  			"18": "<sup>18</sup> E se ke ya eba taba e bohloko ho wena ho mo lokolla feela hore a tle a tlohe ho wena; hobane o o sebeleditse ka dilemo tse tsheletseng, e le ya loketsweng ke moputso wa mohlanka habedi; mme Jehova, Modimo wa hao, o tla o hlohonolofatsa ho tsohle tse o di etsang.",
  			"19": "<sup>19</sup> Matsibolo a matona wohle a tswallwang dikgomong le dinkung tsa hao, o a kgethele Jehova, Modimo wa hao; o se ke wa sebetsa ka matsibolo a dikgomo tsa hao, mme o se ke wa kuta matsibolo a dinku tsa hao.",
  			"20": "<sup>20</sup> Ka selemo se seng le se seng, a jewe ke wena le ke ba ntlo ya hao, pela Jehova, Modimo wa hao, nqalong eo Jehova a tla ikgethela yona.",
  			"21": "<sup>21</sup> Empa ekare ha phoofolo eo e na le sekodi, kapa e le sehlotsa, kapa sefofu, mohlomong e na le bohole bo bong, o se ke wa e hlabela Jehova, Modimo wa hao.",
  			"22": "<sup>22</sup> E jewe ke wena menyakong ya hao; ya sa hlwekang le ya hlwekileng ba je jwalokaha ho jewa tshephe le kgama.",
  			"23": "<sup>23</sup> Feela o se ke wa ja madi; o a tshollele fatshe jwaloka metsi."
  		},
  		"16": {
  			"1": "<sup>1</sup> Elellwa kgwedi ya Abibe, mme o etsetse Jehova, Modimo wa hao, Paseka ka yona; hobane ke ka kgwedi ya Abibe, Jehova, Modimo wa hao, a o ntshitseng naheng ya Egepeta bosiu.",
  			"2": "<sup>2</sup> O tla hlabela Jehova, Modimo wa hao, Paseka, o mo hlabele dikgomo le dinku tsa hao, nqalong eo Jehova a tla e kgetha ho bea lebitso la hae ho yona.",
  			"3": "<sup>3</sup> O se ke wa jellela Paseka le bohobe bo lomositsweng; ka matsatsi a supileng, o je mahobe a sa lomoswang, mahobe a mahlomola; kahobane o tswile naheng ya Egepeta ka potlako; o tle o hopole ka matsatsi wohle a ho phela ha hao letsatsi leo o tswileng naheng ya Egepeta ka lona.",
  			"4": "<sup>4</sup> Ka matsatsi a supileng ho se ke ha bonwa ditomoso ha hao, naheng yohle ya hao; haele nama ya sehlabelo seo o se etsang ka mantsiboya a letsatsi la pele, e ka kgona ho se ke ha salla hosanane letho.",
  			"5": "<sup>5</sup> O se ke wa hlaba Paseka ho ofe kapa ofe wa metse ya hao, eo Jehova, Modimo wa hao, a o neang yona;",
  			"6": "<sup>6</sup> e mpe e be nqalong eo Jehova, Modimo wa hao, a tla e kgetha ho bea lebitso la hae ho yona; ke hona moo o tla hlaba Paseka, mantsiboya ha letsatsi le dikela, nakong e jwaloka eo o tswileng Egepeta ka yona.",
  			"7": "<sup>7</sup> O tla e apeha, o e je nqalong eo Jehova, Modimo wa hao, a tla e kgetha, mme hosasane o kgutle, o boele ditenteng tsa hao.",
  			"8": "<sup>8</sup> Ka matsatsi a tsheletseng, o je bohobe bo sa lomoswang; haele letsatsi la bosupa ke la phutheho e kgolo ya Jehova, Modimo wa hao; o se ke wa etsa mosebetsi leha o le mong ka lona.",
  			"9": "<sup>9</sup> O tla bala diveke tse supileng, o qale ho bala diveke tse supileng hona ka nako eo o kenyang sekele korong ya hao ka yona;",
  			"10": "<sup>10</sup> mme o etsetse Jehova, Modimo wa hao, mokete wa Diveke, o abele Modimo kabelo kamoo matsoho a hao a ratang ho leboha kateng, o nee ho seo Jehova, Modimo wa hao, a o hlohonolofaditseng ka sona.",
  			"11": "<sup>11</sup> O thabe pela Jehova, Modimo wa hao, wena, le mora wa hao, le moradi wa hao, le mohlanka wa hao e motona, le e motshehadi, le Molevi ya menyakong ya hao, le moditjhaba, le kgutsana, le mosadi wa mohlolohadi ya leng ha eno, nqalong eo Jehova, Modimo wa hao, a tla e kgetha ho bea lebitso la hae ho yona.",
  			"12": "<sup>12</sup> O tla hopola hobane o bile mofo Egepeta, o boloke melao eo, mme o etse ka yona.",
  			"13": "<sup>13</sup> Ha o se o bokeletse hae tsa diotlo le tsa dihatelo tsa hao, o tla etsa mokete wa metlotlwane ka matsatsi a supileng.",
  			"14": "<sup>14</sup> Mokete oo wa hao o thabelwe ke wena, le ke mora wa hao, le ke moradi wa hao, le mohlanka wa hao e motona, le e motshehadi, le Molevi, le moditjhaba, le kgutsana, le mosadi wa mohlolohadi, ba ahileng menyakong ya hao.",
  			"15": "<sup>15</sup> Etsetsa Jehova, Modimo wa hao, mokete wa matsatsi a supileng, nqalong eo Jehova a tla e kgetha; hobane Jehova, Modimo wa hao, o tla o hlohonolofatsa kotulong yohle ya hao, le mesebetsing yohle ya matsoho a hao; mme o tla thaba kannete.",
  			"16": "<sup>16</sup> Hararo ka selemo, ba batona bohle ba heno ba tla itlhahisa pela Jehova, Modimo wa hao, nqalong eo a tla e kgetha, mohla mokete wa mahobe a sa lomoswang, le mohla mokete wa Diveke, le mohla mokete wa Metlotlwane: ba se ke ba itlhahisa pela Jehova ba le feela;",
  			"17": "<sup>17</sup> ba mpe ba tle, e mong le e mong ka mpho ya matsoho a hae, le kamoo Jehova, Modimo wa hao, a o hlohonolofaditseng kateng.",
  			"18": "<sup>18</sup> Bea baahlodi le dihlooho metseng yohle ya hao, eo Jehova, Modimo wa hao, a o neang yona melokong ya hao, ba tle ba ahlole setjhaba ka kahlolo ya ho loka.",
  			"19": "<sup>19</sup> O se ke wa fapoha ho loka, mme o se ke wa ya ka tshobotsi ya batho; o se ke wa amohela dimpho; hobane mpho e foufatsa mahlo a ba bohlale, mme e kgopamisa dipolelo tsa ba lokileng.",
  			"20": "<sup>20</sup> O ye ka ho lokileng ruri, o tle o phele, mme o rue lefatshe leo Jehova, Modimo wa hao, a o neang lona.",
  			"21": "<sup>21</sup> O se ke wa hloma diashera tsa sefate sefe le sefe pela aletare ya Jehova, Modimo wa hao, eo o tla iketsetsa yona.",
  			"22": "<sup>22</sup> Leha e le setshwantsho, o se ke wa iketsetsa sona, hobane Jehova, Modimo wa hao, o hloile ntho tseo."
  		},
  		"17": {
  			"1": "<sup>1</sup> O se ke wa hlabela Jehova, Modimo wa hao, kgomo, leha e le nku, e nang le sekodi kapa molato o mong; hobane hoo ke manyala ho Jehova, Modimo wa hao.",
  			"2": "<sup>2</sup> Ha ho fumanwa ha eno, motseng o mong wa eo Jehova, Modimo wa hao, a tla o nea yona, monna, kapa mosadi ya etsang bobe pela Jehova, Modimo wa hao, ka ho tlola selekane sa hae;",
  			"3": "<sup>3</sup> leha e le ya yang ho sebeletsa le ho kgumamela medimo esele, leha e ka ba letsatsi, kapa kgwedi, kapa makgotla wohle a dinaledi tsa lehodimo, e leng taba eo ke sa kang ka o laela yona;",
  			"4": "<sup>4</sup> ha o ka bolellwa, wa utlwa hoo, batlisisa hantle, mme ha o fumana hobane taba e boletsweng ke ya nnete, mme ho tiiswa hore manyala a itseng a entswe Iseraeleng;",
  			"5": "<sup>5</sup> ntsha monna eo, kapa mosadi eo, ya entseng taba eo e mpe, o mo ise dikgorong tsa hao; mme kapa e leng monna, kapa e leng mosadi, o tle o mo tlepetse ka majwe, a shwe.",
  			"6": "<sup>6</sup> Ya tshwanelwang ke lefu, a bolawe ka melomo ya dipaki tse pedi, kapa tse tharo; empa a se ke a bolawa ka molomo wa paki e le nngwe.",
  			"7": "<sup>7</sup> Matsoho a dipaki e be wona a bewang pele hodima hae ho mmolaya, e ntano ba matsoho a batho bohle. Tlosa bobe haeno jwalo.",
  			"8": "<sup>8</sup> Ekare ha ho hlaha taba e thata, eo o sitwang ho e ahlola mahareng a madi le madi, le mahareng a nyewe le nyewe, le mahareng a leqeba le leqeba, e leng ditaba tse tsekwang metseng ya hao, teng o tla tloha, o nyolohele nqalong eo Jehova, Modimo wa hao, a tla e kgetha;",
  			"9": "<sup>9</sup> o tla ya ho baprista ba Balevi, le ho moahlodi ya tla bang teng mohlang oo, o ba botse; mme ba tla o tsebisa kahlolo e loketseng.",
  			"10": "<sup>10</sup> O tla etsa ka tseo ba tla o bolella tsona nqalong e tla kgethwa ke Jehova, o hlokomele ho etsa ka tsohle tseo ba tla o ruta tsona.",
  			"11": "<sup>11</sup> O etse se bolelwang ke molao oo ba tla o ruta ka wona, le ka kahlolo eo ba tla o bolella yona; o se fapohe taba tseo ba tla o bolella tsona ka ho ya ka letsohong le letona, leha e le ho le letshehadi.",
  			"12": "<sup>12</sup> Haele motho ya etsang ka boikgohomoso, ya hanang ho utlwa moprista ya emeng hona teng ho sebeletsa Jehova, Modimo wa hao, kapa moahlodi, motho eo a shwe, mme o tlose bobe Iseraeleng.",
  			"13": "<sup>13</sup> Batho bohle ba tla utlwa, ba tshabe, mme ba ke ke ba hlola ba ikgantsha le ka mohla o le mong.",
  			"14": "<sup>14</sup> Etlare hobane o kene naheng eo Jehova, Modimo wa hao, a o neang yona, ha o se o e ruile, o ahile ho yona, leha o ka re: Ke tla ipeela morena jwaloka ditjhaba tsohle tse nteetseng hare;",
  			"15": "<sup>15</sup> o ipeele morena ya tla kgethwa ke Jehova, Modimo wa hao; motho ya tla bewa morena ke wena, e be e mong wa banabeno; o ke ke wa bea moditjhaba, e leng motho eo e seng ngwaneno.",
  			"16": "<sup>16</sup> Feela a se ke a ipokellela dipere tse ngata, mme a se ke a busetsa setjhaba Egepeta, ho bokella dipere tse ngata; hobane Jehova o le boleletse, a re: Le se ke la boela la tsamaya ka tsela eo.",
  			"17": "<sup>17</sup> Hape, a se ke a nyala basadi ba bangata, pelo ya hae e tle e se ke ya kgeloha; silefera le kgauta a se ke a ipokellela tsona haholo.",
  			"18": "<sup>18</sup> Etlare hobane a dule setulong sa borena ba hae, a ingolle buka ya molao oo, a nke ditaba bukeng e leng ho baprista ba Balevi.",
  			"19": "<sup>19</sup> Buka eo e dule ho yena, a e bale ka matsatsi wohle a ho phela ha hae, a tle a ithute ho tshaba Jehova, Modimo wa hae, le ho boloka ditaba tsohle tsa molao ona, le tsa taelo tsena, mme a etse ka tsona.",
  			"20": "<sup>20</sup> Pelo ya hae e tle e se ke ya ikgohomosetsa banababo, mme a se ke a kgeloha molao ona ho ya ka letsohong le letona, kapa ho le letshehadi, a tle a ngatafatse matsatsi a hae a puso ya hae, e le yena le bana ba hae, hara setjhaba sa Iseraele."
  		},
  		"18": {
  			"1": "<sup>1</sup> Baprista ba Balevi, leloko lohle la Levi, ba ke ke ba eba le kabelo, leha e le lefa, jwaloka Baiseraele ba bang; ba tla ja mahlabelo a Jehova a ditjheso, le lefa la hae.",
  			"2": "<sup>2</sup> Ba ke ke ba eba le lefa hara banababo bona; Jehova ke lefa la bona, jwalokaha a ba boleletse.",
  			"3": "<sup>3</sup> Tseo baprista ba tla ba le tokelo ya ho di nka ho ba hlahisetsang Modimo sehlabelo, ke tsena: leha e ka ba kgomo, kapa nku, ho newe moprista letsoho, le dihlaya, le mohodu.",
  			"4": "<sup>4</sup> O mo nee le dilopotsiya tsa koro ya hao, le tsa veine e ntjha ya hao, le tsa ole ya hao, le dilopotsiya tsa boya ba dinku tsa hao.",
  			"5": "<sup>5</sup> Hobane Jehova, Modimo wa hao o mo kgethile hara meloko ya hao yohle, hore a eme pela hae ho sebetsa ka lebitso la Jehova, e le yena le bara ba hae kamehla.",
  			"6": "<sup>6</sup> Ekare ha Molevi a etswa motseng o mong wa metse ya hao, nqalong tsohle tse Iseraeleng tseo a ahileng ho tsona, mme a etla ka takatso yohle ya moya wa hae nqalong eo Jehova a tla e kgetha;",
  			"7": "<sup>7</sup> o tla etsa tshebeletso ya teng ka lebitso la Jehova, Modimo wa hae, jwaloka banababo bohle ba Balevi ba emang teng pela Jehova,",
  			"8": "<sup>8</sup> a je kabelo e tshwanang le tsa ba bang, ho sa balwe seo a ka bang le sona ka thekiso ya ntho tsa baholo ba hae.",
  			"9": "<sup>9</sup> Etlare hobane o kene lefatsheng leo Jehova, Modimo wa hao, a o neang lona, o ke ke wa ithuta ho etsa ka manyala a ditjhaba tsa teng.",
  			"10": "<sup>10</sup> Ho se ke ha fumanwa haeno motho ya fetisang mora wa hae, leha e le moradi wa hae mollong, leha e le mophofi ya phofang, kapa selaodi se laolang, kapa senohe, kapa moloi,",
  			"11": "<sup>11</sup> le moupelli, leha e le ya botsang badimo, le ngaka e reng e a porofeta, leha e le ya botsang bafu;",
  			"12": "<sup>12</sup> hobane bohle ba etsang ditaba tseo, ba manyala ho Jehova, mme ke ka baka la manyala ao Jehova, Modimo wa hao, a falatsang ditjhaba tseno pela hao.",
  			"13": "<sup>13</sup> O be wa Jehova, Modimo wa hao, ka botho ba hao bohle.",
  			"14": "<sup>14</sup> Hobane ditjhaba tseno o tla rua lefatshe la tsona, di mamela dilaodi le dinohe; empa haele wena, Jehova, Modimo wa hao, ha a ka a o dumella ho etsa tse jwalo.",
  			"15": "<sup>15</sup> Jehova, Modimo wa hao, o tla o hlahisetsa moporofeta ya tswang haeno, hara banabeno ya jwaloka nna; le tla utlwa yena;",
  			"16": "<sup>16</sup> jwaloka ha o kile wa kopa ho Jehova, Modimo wa hao, Horebe, tsatsing la phutheho, wa re: Ke se ke ka boela ka utlwa lentswe la Jehova, Modimo wa ka; mme ke se hlole ke bona mollo oo o moholo, ke tle ke se ke ka shwa:",
  			"17": "<sup>17</sup> mme Jehova a re ho nna: Seo ba se boletseng ba se buile hantle;",
  			"18": "<sup>18</sup> ke tla ba hlahisetsa moporofeta ya tswang hara banababo bona, ya jwaloka wena; ke tla bea mantswe a ka molomong wa hae, mme o tla ba bolella tsohle tseo ke tla mo laela tsona.",
  			"19": "<sup>19</sup> Etlare ha e mong a ka hana ho utlwa mantswe a ka ao a tla a bolela ka lebitso la ka, ke nna ke tla mmotsa hoo.",
  			"20": "<sup>20</sup> Empa haele moporofeta ya ipeang ka boikgohomoso hore a bolele ka lebitso la ka taba eo ke sa kang ka mo laela yona hore a e bolele, leha mohlomong a bua ka lebitso la medimo esele, moporofeta eo a shwe.",
  			"21": "<sup>21</sup> Ekare ha o re pelong ya hao: Na re tla kgetha jwang lentswe le sa kang la bolelwa ke Jehova?",
  			"22": "<sup>22</sup> ke re: Etlare moporofeta eo, ha a bolela taba ka lebitso la Jehova, mme taba e boletsweng ke yena e sa hlahe, e sa etsahale etlaba ke taba eo Jehova a sa kang a e bolela; moporofeta eo o e boletse ka boikgohomoso; se mo tshabe."
  		},
  		"19": {
  			"1": "<sup>1</sup> Etlare hobane Jehova, Modimo wa hao, a fedise ditjhaba tseo Jehova, Modimo wa hao, a o neang lefatshe la tsona, mme o se o ruile lefatshe la bona, mme o ahile metseng ya bona le matlung a bona,",
  			"2": "<sup>2</sup> o tla ikgethela metse e meraro lefatsheng leo Jehova, Modimo wa hao, a o fang lona ho le rua.",
  			"3": "<sup>3</sup> O tla lokisa ditsela, mme o tla arola dinaha tsa lefatshe leo Jehova o a fang lona ho le rua, o etse dikarolo tse tharo, hore mmolai e mong le e mong a balehele teng.",
  			"4": "<sup>4</sup> Haele mmolai ya ka balehelang teng ho boloka ho phela ha hae, ha e ke e be ya tshohileng a bolaya wa habo a sa rate, eo a neng a sa mo hloya maoba le maobane.",
  			"5": "<sup>5</sup> Jwaloka e mong ha a ka ya le wa habo morung ho rema difate, mme ha a otlolla letsoho la hae ho rema sefate ka selepe, tshepe ya pshemoha morianeng, mme wa habo a batwa ke yona, a shwa; motho eo a ke a balehele ho o mong wa metse eo, mme a pholohe;",
  			"6": "<sup>6</sup> esere mohlomong mophetetsi wa madi a phallela mmolai, ha pelo ya hae e sa le bohale, mme ha tsela e le telele, a mo tshwara, mme a mmolaya, leha a sa tshwanelwa ke lefu; athe o ne a sa hloya wa habo maobane le maoba.",
  			"7": "<sup>7</sup> Ke ka baka leo ke o laelang, ke re: Ikgethele metse e meraro.",
  			"8": "<sup>8</sup> Etlare ha Jehova, Modimo wa hao, a namisa meedi ya hao, kamoo a anetseng bontatao kateng, mme a o nea lefatshe lohle leo a le baletseng bontatao hore o tla ba fa lona;",
  			"9": "<sup>9</sup> ha efela wena o boloka ditaelo tsohle tseo ke o laelang tsona kajeno, o rata Jehova, Modimo wa hao, mme o tsamaya kamehla tseleng tsa hae, o tla eketsa metse eo e meraro ka metse e meng e meraro,",
  			"10": "<sup>10</sup> hore madi a se nang molato a se ke a tshollwa lefatsheng la hao, leo Jehova, Modimo wa hao, a o fang lona ho le rua, mme molato wa madi o be siyo ho wena.",
  			"11": "<sup>11</sup> Empa ekare ha e mong a hloile wa habo, a mo lalla, a mo tsohela matla, mme a mmolaya a eshwa, mme a balehela ho o mong wa metse eo,",
  			"12": "<sup>12</sup> moo, baholo ba motse wa habo ba tla romela ho mo ntsha teng, ba mo neele matsohong a mophetetsi wa madi, a tle a shwe.",
  			"13": "<sup>13</sup> Mahlo a hao a se ke a mo qenehela, o mpe o tlose Iseraeleng madi a se nang molato, o tle o be le lehlohonolo.",
  			"14": "<sup>14</sup> O se ke wa suthisa mekolokotwane ya wa heno e beilweng ke baholo ba hao, lefeng leo o tla le rua naheng eo Jehova, Modimo wa hao, a o fang yona hore o e rue.",
  			"15": "<sup>15</sup> Paki e le nngwe e ke ke ya lekana ho bea motho molato wa bokgopo, kapa wa sebe sefe le sefe, kapa wa tshito efe le efe eo a ka beng a sitilwe ka yona; empa taba e tla tiiswa ke melomo ya paki tse pedi, kapa ke melomo ya dipaki tse tharo.",
  			"16": "<sup>16</sup> Ekare ha paki ya leshano e ema ho qosa motho ka taba ya molato,",
  			"17": "<sup>17</sup> batho ba babedi ba nang le nyewe hammoho, ba tla hlaha pela Jehova, pela baprista le baahlodi ba leng teng mehleng eo;",
  			"18": "<sup>18</sup> Baahlodi ba tla batlisisa haholo, mme ha ho fumanwa hobane paki eo ke paki ya leshano e qositseng ngwanabo yona ka leshano,",
  			"19": "<sup>19</sup> moo le tla etsa ho motho eo jwalokaha a ne a hopotse ho etsa ho ngwanabo. Tlosa bobe haeno jwalo.",
  			"20": "<sup>20</sup> Ba bang ba tla utlwa hoo, ba tla tshaba, mme ba ke ke ba etsa bobe bo bokalo haeno le ka mohla o le mong.",
  			"21": "<sup>21</sup> Mahlo a hao a se ke a mo qenehela; bophelo bo lefuwe ka bophelo, leihlo ka leihlo, leino ka leino, letsoho ka letsoho, le leoto ka leoto."
  		},
  		"20": {
  			"1": "<sup>1</sup> Etlere ha o futuhela dira tsa hao, mme o bona dipere, le makoloi, le batho ba o fetisang ka bongata, o se ke wa ba tshaba, hobane Jehova, Modimo wa hao, ya o ntshitseng naheng ya Egepeta, o na le wena.",
  			"2": "<sup>2</sup> Etlere ha le se le ya lwana, moprista a ke a atamele, a bue le setjhaba,",
  			"3": "<sup>3</sup> a re ho bona: Baiseraele, mamelang! Kajeno, le ya atamela dira tsa lona ho di lwantsha. Pelo tsa lona di se ke tsa fokola, mme le se tshabe, le se makale, mme le se tshohe ka baka la tsona;",
  			"4": "<sup>4</sup> hobane Jehova, Modimo wa lona, o tsamaya le lona ho le lwantshetsa dira tsa lona, le ho le namolela.",
  			"5": "<sup>5</sup> Bahlahlobi ba tla bua le setjhaba, ba re: Motho ke ofe ya hahileng ntlo e ntjha, mme ha a eso ho e kgakole na? A ke a tlohe, a kgutlele tlung ya hae, esere mohlomong a shwa ntweng, mme ya kgakolwa ke e mong.",
  			"6": "<sup>6</sup> Motho ke ofe ya hlomileng morara, mme ha a eso ho kge ditholwana tsa wona na? a ke a tlohe, a kgutlele tlung ya hae, esere mohlomong a shwa ntweng, mme ditholwana tsa wona tsa kguwa ke e mong.",
  			"7": "<sup>7</sup> Motho ke ofe ya lebeleditseng mosadi, mme ha a eso ho mo nyale? A ke a tlohe, a kgutlele tlung ya hae, esere mohlomong a shwa ntweng, mme mosadi a nyalwa ke e mong.",
  			"8": "<sup>8</sup> Bahlahlobi ba tla eketsa ho bua le setjhaba, ba re: Motho ya lekwala, ya nang le pelo e boi, ke ofe na? A ke a tlohe, a kgutlele tlung ya hae, esere mohlomong pelo tsa banababo tsa qhibidiha jwaloka ya hae.",
  			"9": "<sup>9</sup> Mme etlare ha bahlahlobi ba qetile ho bua le setjhaba, ba tla bea balaodi ba makgotla ho tsamaisa setjhaba.",
  			"10": "<sup>10</sup> Etlere ha o atametse motse ho o lwantsha, o o beele tsa kgotso;",
  			"11": "<sup>11</sup> mme ekare ha batho ba motse ba o nea karabo ya kgotso, mme ba o bulela dikgoro tsa wona, batho bohle ba wona ba tla o ntshetsa lekgetho, ba o sebeletse.",
  			"12": "<sup>12</sup> Ha ba hana ho etsa kgotso le wena, ba mpa ba re ba lwana le wena, teng o tla thibella motse.",
  			"13": "<sup>13</sup> Ha Jehova, Modimo wa hao, a o neela matsohong a hao, o tla bolaya ba batona bohle ka bohale ba lerumo.",
  			"14": "<sup>14</sup> Haele basadi, le bana, le dikgomo, le tsohle tsa motse, thepa yohle ya wona, o ikgapele tsona, mme o je thepa ya dira tsa hao, eo o e neilweng ke Jehova, Modimo wa hao.",
  			"15": "<sup>15</sup> Etsa jwalo ka metse yohle e hole haholo le wena, eo e seng metse ya ditjhaba tsena.",
  			"16": "<sup>16</sup> Empa haele metse ya ditjhaba tsena Jehova, Modimo wa hao, a o fang lefatshe la tsona ho le rua, o se ke wa lesa ntho e phefumolohang e phela;",
  			"17": "<sup>17</sup> o mpe o ba neele anathema e leng Bahethe, le Baamore, le Bakanana, le Baferese, le Baheve, le Bajebuse, jwalokaha Jehova, Modimo wa hao, a o laetse;",
  			"18": "<sup>18</sup> hore ba tle ba se ke ba le ruta ho etsa manyala wohle a bona, e leng manyala ao ba a etsetsang medimo ya bona, mme le se sitelwe Jehova, Modimo wa lona.",
  			"19": "<sup>19</sup> Etlare ha o thibella motse o mong ka matsatsi a mangata o ntse o o lwantsha ho o kena, o ke ke wa senya difate ka ho di rema ka selepe, o mpe o je ditholwana tsa tsona, mme o se ke wa di rema hore o ithuse ka tsona. Hobane sefate se naheng na ke motho hore se lwantshwe ke wena na?",
  			"20": "<sup>20</sup> Empa difate tseo le tsebang hobane ha se tse behang dijo, o ka di senya wa di rema, mme ka tsona wa haha mesebetsi ya ho thibella motse o nang le ntwa le wena o be o kenwe ke wena."
  		},
  		"21": {
  			"1": "<sup>1</sup> Etlare lefatsheng leo Jehova, Modimo wa hao, a o fang lona ho le rua, ha setopo sa motho ya bolailweng, se fumanwa se rapaletse naheng, ho sa tsejwe ya mmolaileng;",
  			"2": "<sup>2</sup> baholo ba hao le baahlodi ba hao ba tla tswa, ba lekanye sebaka se tlohang ho motho ya bolailweng ho isa metseng e kamathokong ka nqa tsohle.",
  			"3": "<sup>3</sup> Ha ho tsebilwe motse o leng haufi le motho ya bolailweng, baholo ba motse oo ba tla nka kgomo ya sethole eo ho esong ho sebetswe ka yona, e esong ho hule jokong;",
  			"4": "<sup>4</sup> baholo ba motse oo ba tla theosetsa sethole seo molapong oo metsi a wona a mathang kamehla, moo ho sa lengweng, le moo ho sa jalweng, mme teng molapong, ba tla roba molala wa sethole seo.",
  			"5": "<sup>5</sup> Baprista, bara ba Levi, ba tla atamela; hobane ke bona ba kgethilweng ke Jehova, Modimo wa hao, hore ba mo sebeletse le ho hlohonolofatsa ka lebitso la Jehova, le hore dinyewe tsohle le dikotsi tsohle di ahlolwe ke melomo ya bona.",
  			"6": "<sup>6</sup> Baholo bohle ba motse oo o leng haufi le motho ya bolailweng, ba tla hatlela matsoho hodima sethole seo se robilweng molala molapong.",
  			"7": "<sup>7</sup> Ba tla bolela, ba re: matsoho a rona ha a ka a tsholla madi ana, le mahlo a rona ha a ka a bona letho.",
  			"8": "<sup>8</sup> Oho Jehova, o tshwarele setjhaba sa hao sa Iseraele, seo o se lopolotseng, mme o se ke wa balla setjhaba sa hao sa Iseraele madi a se nang molato. Mme ba tla leselwa molato wa madi ao.",
  			"9": "<sup>9</sup> Ke moo o tla tlosa madi a se nang molato haeno, ha o entse se lokileng pela Jehova.",
  			"10": "<sup>10</sup> Etlare ha o futuhela dira tsa hao, mme Jehova, Modimo wa hao, a di neela matsohong a hao, mme o kgutla o ena le bao o ba hapileng;",
  			"11": "<sup>11</sup> ha o bona hara ba hapilweng mosadi e motle, mme o mo rata, o mo nka hore e be mosadi wa hao;",
  			"12": "<sup>12</sup> o tla mo isa tlung ya hao; a beole hlooho ya hae, a pome dinala tsa hae;",
  			"13": "<sup>13</sup> a hlobole diaparo tsa hae tsa bohapuwa, mme a dule tlung ya hao, a llele ntatae le mmae ka kgwedi e le nngwe; o ntoo kena ho yena, o be monna wa hae, yena e be mosadi wa hao.",
  			"14": "<sup>14</sup> Empa mohlomong, ha o se o sa kgahliswe ke yena, o tla mo lesela, a ye moo a ratang teng; o se ke wa reka tjhelete ka yena, leha e le ho mo etsa lekgoba, hobane o mo kokobeditse.",
  			"15": "<sup>15</sup> Ekare ha motho a ena le basadi ba babedi, e mong e le ya ratwang, e mong e le ya hloilweng, mme ya ratwang le ya sa ratweng ba mo tswaletse bana, mme mora wa letsibolo e le mora wa mosadi ya hloilweng;",
  			"16": "<sup>16</sup> mohla ntata bona a abelang bana ba hae lefa la tseo a nang le tsona, a ke ke a bea mora wa ya ratilweng e moholo bakeng sa mora wa ya hloilweng, e leng yena letsibolo;",
  			"17": "<sup>17</sup> a mpe a tiise boholo ba mora wa ya hloilweng ka ho mo nea kabelo tse pedi tsa dintho tsohle tsa hae, hobane ke yena sehlooho sa bonna ba hae; tokelo ya letsibolo ke ya hae.",
  			"18": "<sup>18</sup> Etlare ha motho a ena le mora ya lonya, ya ikgantshang, ya hanang ho utlwa lentswe la ntatae le lentswe la mmae, mme leha ba ntse ba mo laya, a ntse a hana ho ba utlwa;",
  			"19": "<sup>19</sup> ntatae le mmae ba tla mo tshwara, ba mo tlise ho baholo ba motse wa habo, kgorong ya motse wa habo;",
  			"20": "<sup>20</sup> ba bolelle baholo ba motse wa habo, ba re: Mora enwa wa rona o lonya, o a ikgantsha; o hana ho utlwa lentswe la rona; ke mohlakafollela, hape ke letahwa.",
  			"21": "<sup>21</sup> Jwale batho bohle ba motse wa habo ba tla mo tlapunya ka majwe, a shwe. Tlosa bobe haeno jwalo, hore Baiseraele bohle ba utlwe, mme ba tshabe.",
  			"22": "<sup>22</sup> Etlere ha motho a entse sebe se lokelwang ke lefu, mme a bolawa, wa mo fanyeha sefateng,",
  			"23": "<sup>23</sup> setopo sa hae se se ke sa sala sefateng bosiu bohle, o mpe o se epele ka lona letsatsi leo; hobane ya fanyehilweng o rohakilwe ke Modimo, mme ha o na ho silafatsa lefatshe leo Jehova, Modimo wa hao, a o fang lona ho le rua."
  		},
  		"22": {
  			"1": "<sup>1</sup> Etlere ha o bona kgomo ya ngwaneno, kapa nku ya hae, di lahlehile, o se ke wa di fapoha, o mpe o di busetse ho ngwaneno.",
  			"2": "<sup>2</sup> Ekare ha ngwaneno a sa aha haufi le wena, mohlomong o sa mo tsebe, o di tlise hae, di dule ho wena, ngwaneno a be a tle ho di batla, e be moo o di busetsang ho yena.",
  			"3": "<sup>3</sup> Etsa jwalo le ka esele ya hae; etsa jwalo le ka diaparo tsa hae, le ka dintho tsohle tsa ngwaneno, tse lahlehileng. Ha o di bona di lahlehile, o se ke wa di fapoha.",
  			"4": "<sup>4</sup> Etlere ha o bona esele ya ngwaneno, kapa kgomo ya hae, di wetse tseleng, o se ke wa di fapoha; o mpe o mo thuse ho di tsosa.",
  			"5": "<sup>5</sup> Mosadi a se ke a apara diaparo tsa monna, mme monna a se ke a apara diaparo tsa mosadi; hobane bohle ba etsang jwalo, ba manyala ho Jehova, Modimo wa hao.",
  			"6": "<sup>6</sup> Etlere ha o tshoha o bona tseleng hodima sefate, kapa fatshe, sehlaha sa dinonyana se nang le madinyane, kapa mahe, mma wona a alamile madinyane, kapa mahe, o se ke wa nka nonyana le madinyane a yona;",
  			"7": "<sup>7</sup> o nke madinyane, mme o tlohele mma wona, o tle o be le lehlohonolo, mme o ngatafatse matsatsi a hao.",
  			"8": "<sup>8</sup> Etlere ha o haha ntlo e ntjha, o tle o etse lehora le potang marulelo a hao, esere mohlomong ntlo ya hlahelwa ke molato wa madi a motho ya leng hodima yona, a wela fatshe.",
  			"9": "<sup>9</sup> O se ke wa jala peo tsa mefuta tshimong ya hao ya morara, esere ho beha ha tseo o di jadileng, le ho beha ha morara, tsa o senyehela.",
  			"10": "<sup>10</sup> O se ke wa lema ka kgomo le esele di bofilwe hammoho.",
  			"11": "<sup>11</sup> O se ke wa apara seaparo se lohilweng ka dintho tse sa tshwaneng, jwaloka boya ba dinku le lene hammoho.",
  			"12": "<sup>12</sup> Etsa ditjellane masotong a mane a kobo eo o ikapesang ka yona.",
  			"13": "<sup>13</sup> Etlare ha monna e mong a nyala mosadi, mme a ya ho yena, a ntoo mo hloya,",
  			"14": "<sup>14</sup> mme a mo tlama ka ditaba tse mpehadi, tse senyang lebitso la hae, a mo hobosa, a re: Ke nkile mosadi eo, mme ha ke tlile ho yena, ha ke a ka ka fumana dipontsho tsa borwetsana ho yena;",
  			"15": "<sup>15</sup> moo ntata morwetsana le mmae ba tla nka dipontsho tsa borwetsana ba mosadi eo, ba di hlahise pela baholo ba motse, kgorong.",
  			"16": "<sup>16</sup> Ntata morwetsana o tla bolella baholo, a re: Ke neile monna enwa moradi wa ka hore e be mosadi wa hae, mme jwale o mo hloile;",
  			"17": "<sup>17</sup> bonang, o mmeile taba tse mpehadi, a re: Ha ke a ka ka fumana dipontsho tsa borwetsana ho moradi wa hao. Athe bonang, dipontsho tsa borwetsana tsa moradi wa ka ke tsena. Jwale ba tla phutholla kobo pela baholo ba motse.",
  			"18": "<sup>18</sup> Baholo ba motse oo ba tla tshwara monna eo, ba mo otle.",
  			"19": "<sup>19</sup> Mme kahobane o hobositse morwetsana wa Iseraele ka ho senya lebitso le hae, ba tla mo lefisa ka dishekele tse lekgolo tsa silefera, tse tla newa ntata morwetsana; mme e tla nne e be mosadi wa hae; a ke ke a mo hlala, ha a ntse a phela.",
  			"20": "<sup>20</sup> Empa etlare ha taba e boletsweng ke yena e le ya nnete, e reng, dipontsho tsa borwetsana ha di a ka tsa fumanwa ho morwetsana eo;",
  			"21": "<sup>21</sup> ba tla ntsha morwetsana, ba mo tlise pela monyako wa ntlo ya ntatae, mme batho ba motse oo ba tla mo tlapunya ka majwe, a shwe, kahobane o entse manyala Iseraeleng, ka ho ineela bohlola tlung ya ntatae. Tlosa bobe haeno jwalo.",
  			"22": "<sup>22</sup> Ha ho ka fumanwa monna ya robalang le mosadi ya nyetsweng ke e mong, ba shwe ba babedi, monna le mosadi ba robetseng hammoho. Tlosa bobe jwalo Iseraeleng.",
  			"23": "<sup>23</sup> Etlare ha morwetsana a lebeleditswe ke monna, mme monna e mong a mo fumana motseng, a robala le yena,",
  			"24": "<sup>24</sup> moo le tla ba ntsha ba babedi, le ba ise kgorong ya motse, mme le ba tlapunye ka majwe, ba shwe: morwetsana, kahobane ha a ka a memetsa a le motseng, monna, kahobane a sentse mosadi wa ngwanabo. Tlosa bobe haeno jwalo.",
  			"25": "<sup>25</sup> Etlare ha monna a fumana naheng morwetsana ya lebeleditsweng, mme monna eo a mmeta, a robala le yena, moo monna ya robetseng le morwetsana eo o tla shwa yena a nnotshi.",
  			"26": "<sup>26</sup> Haele morwetsana, o ke ke wa mo etsa letho; morwetsana ha a ka a etsa sebe se tshwanelang lefu; hobane taba eo e dutse jwaloka ya motho ha a tsohela e mong matla, mme a mmolaya;",
  			"27": "<sup>27</sup> hobane morwetsana ya lebeleditsweng o fumanwe ke eo naheng, mme o memeditse, mme ho ne ho se e mong ya ka mo namolelang.",
  			"28": "<sup>28</sup> Etlare ha monna a fumana morwetsana ya sa lebeletswang, mme a mmeta, a robala le yena, mme ba bonwa;",
  			"29": "<sup>29</sup> monna ya robetseng le yena o tla nea ntata morwetsana dishekele tse mashome a mahlano tsa silefera, mme morwetsana e tla ba mosadi wa hae, kahobane o mo tlotlolotse; mme a ke ke a mo lahla, ha a ntse a phela.",
  			"30": "<sup>30</sup> Monna a se ke a nka mosadi wa ntatae, mme a se ke a apola kobo ya ntatae."
  		},
  		"23": {
  			"1": "<sup>1</sup> Monna ya lehaole, kapa e leng ya entsweng lona ka kotsi, kapa e leng ya entsweng lona ke batho ka thipa, a ke ke a kena phuthehong ya Jehova.",
  			"2": "<sup>2</sup> Ya tswetsweng ka bohlola a ke ke a kena phuthehong ya Jehova, esita le ditlohotloholwana tsa hae tsa leloko la leshome di ke ke tsa kena phuthehong ya Jehova.",
  			"3": "<sup>3</sup> Moammone le Momoabe ba ke ke ba kena phuthehong ya Jehova; esita le ditlohotloholwana tsa bona tsa leloko la leshome di ke ke tsa kena phuthehong ya Jehova, le ka mohla o le mong;",
  			"4": "<sup>4</sup> kahobane ha ba ka ba tla le kgahlanyetsa tseleng ka bohobe le ka metsi, mohla le tswang Egepeta; le kahobane ba ne ba putse Balaame, mora Peore, wa Pethore naheng ya Mesopotamia, hore a o rohake.",
  			"5": "<sup>5</sup> Leha ho le jwalo, Jehova, Modimo wa hao, ha a ka a dumela ho utlwa Balaame, empa Jehova, Modimo wa hao, thohako eo o o fetoletse yona hlohonolofatso, kahobane Jehova, Modimo wa hao, o a o rata.",
  			"6": "<sup>6</sup> O se ke wa ba batlela kgotso, leha e le molemo, ka matsatsi wohle a hao.",
  			"7": "<sup>7</sup> O se ke wa hloya Moedomo, hobane ke ngwaneno; o se ke wa hloya Moegepeta, hobane o ne o le mojaki naheng ya hae.",
  			"8": "<sup>8</sup> Bana ba bona, ba tswallwang bona molokong wa boraro wa ditloholwana, ba tla kena phuthehong ya Jehova.",
  			"9": "<sup>9</sup> Ha o futuhela dira tsa hao, o itshabise tsohle tse mpe.",
  			"10": "<sup>10</sup> Ekare ha e mong wa heno a sa hlweka ka baka la taba e mo hlahetseng bosiu, a tswele kantle ho diahelo, mme a se ke a kena diahelong.",
  			"11": "<sup>11</sup> Ha e se e batla e eba mantsiboya, a ke a itlhatswe ka metsi, mme a boele diahelong, ha letsatsi le diketse.",
  			"12": "<sup>12</sup> O be le nqalo kantle ho diahelo eo o tswelang ho yona, mohlabeng.",
  			"13": "<sup>13</sup> O be le kepa diphahlong tsa hao, mme ha o etswa ho ya dula kantle, o tjheke sekoti ka yona, o ntoo kwahela se tswileng ho wena.",
  			"14": "<sup>14</sup> Hobane Jehova, Modimo wa hao, o tsamaya hara diahelo tsa hao ho o boloka, le ho neela dira tsa hao matsohong a hao. Diahelo tsohle tsa hao di ke di hlweke ke hona, mme Jehova a se ke a bona taba e ditshila ha hao, a tle a se ke a o furalla.",
  			"15": "<sup>15</sup> Mohlanka ya tshabetseng ha eno, ya balehelang monga hae, o se ke wa mo busetsa ho monga hae;",
  			"16": "<sup>16</sup> a mpe a dule le wena, haeno, nqalong eo a tla e kgetha motseng o mong wa hao, moo a tla rata teng; mme o se ke wa mo tshwenya.",
  			"17": "<sup>17</sup> Ho se ke ha eba seotswa hara baradi ba Iseraele; hape, ho se ke ha eba le a mong wa bara ba Iseraele ya ineelang bohlola.",
  			"18": "<sup>18</sup> O se ke wa hlahisa ka tlung ya Jehova, Modimo wa hao, moputso wa seotswa, leha e le theko ya ntja, bakeng sa kano eo o itlamileng ka yona; hobane ntho tse pedi tseo ke manyala pela Jehova, Modimo wa hao.",
  			"19": "<sup>19</sup> O se ke wa adima ngwaneno ka ho batla phahello ya ditjhelete, kapa phahello ya dijo, leha e le phahello ya dintho tse ding tse ka namuwang ka phahello.",
  			"20": "<sup>20</sup> O ka adima moditjhaba ka ho batla phahello; o mpe o adime ngwaneno o sa batle phahello, hore Jehova, Modimo wa hao, a tle a o hlohonolofatse mesebetsing yohle ya matsoho a hao naheng eo o yang ho e rua.",
  			"21": "<sup>21</sup> Etlere ha o itlamile ka kano ho Jehova, Modimo wa hao, o se ke wa dieha ho e phetha; hobane Jehova, Modimo wa hao, o tla e botsa ho wena, mme sebe se tla ba teng ha o ka dieha.",
  			"22": "<sup>22</sup> Empa ha o sa itlame ka kano, sebe se tla ba siyo ho wena.",
  			"23": "<sup>23</sup> Se boletsweng ke melomo ya hao, o se hopole, o se etse kamoo o itlamileng ho Jehova kateng, Modimo wa hao, e be mpho ya boithatelo ba hao, e boletsweng ke melomo ya hao.",
  			"24": "<sup>24</sup> Ha o kena tshimong ya wa heno ya morara, o ka ja ditholwana tsa wona kamoo o lakatsang kateng, wa ba wa kgora; empa ha o tloha teng, o se ke wa nka letho serotong sa hao.",
  			"25": "<sup>25</sup> Leha o kena tshimong ya wa heno ya koro, o ka kga diqwapi ka matsoho a hao, o mpe o se ke wa kenya sekele korong ya wa heno."
  		},
  		"24": {
  			"1": "<sup>1</sup> Etlere motho ha a nkile mosadi, a mo nyetse, ha a sa kgahliswe ke yena, kahobane a fumane taba e mpe ho yena, a ke a mo ngolle lengolo la tlhalo, a le bee letsohong la mosadi eo, mme a mo kgutlise tlung ya hae.",
  			"2": "<sup>2</sup> Etlare hobane mosadi a tswe tlung ya hae, o tla ikela, a be le tokelo ya ho nyalwa ke monna e mong.",
  			"3": "<sup>3</sup> Ha monna eo wa morao a mo hloya, mme a mo ngolla lengolo la tlhalo, a mo nea lona letsohong la hae, mme a mo kgutlisa tlung ya hae; kapa leha mohlomong ho eshwa monna ya mo nkileng morao ho mo etsa mosadi wa hae;",
  			"4": "<sup>4</sup> monna eo wa pele, ya mo hladileng, a ke ke a boela a mo nka ho mo etsa mosadi wa hae, ha mosadi a se a silafaditswe; hobane hoo ke manyala pela Jehova; lefatshe leo Jehova, Modimo wa hao, a o fang lona ho le rua, o se ke wa le jarisa sebe.",
  			"5": "<sup>5</sup> Etlere motho ha a sa tswa nyala mosadi, a se ke a ya ntweng, mme a se ke a jariswa mosebetsi o mong. O tla newa sebaka sa ho itulela hae selemo, a thabise mosadi eo a mo nyetseng.",
  			"6": "<sup>6</sup> Ho se ke ha eba motho ya nkang lelwala, leha e le tshilo e silang, ho e etsa tebeletso; hobane ke ho nka bophelo ba motho ho bo etsa tebeletso.",
  			"7": "<sup>7</sup> Ekare ha o fumana motho ya utswitseng e mong wa banababo, e mong wa bana ba Iseraele, mme a mo entse lekgoba, kapa a rekile ka yena, leshodu leo le ke le shwe; ho tloswe bobe haeno jwalo.",
  			"8": "<sup>8</sup> Lemoha lefu la lepera, o tle o hlokomele ho etsa tsohle tseo baprista ba Balevi ba tla le ruta tsona. Itiseng, le etse ka tseo ke ba laetseng tsona.",
  			"9": "<sup>9</sup> Hopola seo Jehova, Modimo wa hao, a se entseng Miriame, tseleng, ha le sa tswa tloha Egepeta.",
  			"10": "<sup>10</sup> Ha o namelwa dintho tse ding ke ngwaneno, o se ke wa kena tlung ya hae.",
  			"11": "<sup>11</sup> O mpe o eme kantle, mme motho ya o nametseng, o tla o tlisetsa tebeletso kantle.",
  			"12": "<sup>12</sup> Ekare ha e le motho ya fumanehileng, o se ke wa robala o ena le tebeletso ya hae;",
  			"13": "<sup>13</sup> o mpe o busetse tebeletso ho yena, ha letsatsi le dikela, a tle a robale ka kobo ya hae, mme a o hlohonolofatse; ho wena hoo e tla ba ho loka pela Jehova, Modimo wa hao.",
  			"14": "<sup>14</sup> O se ke wa ja mothoduwa, ya fumanehileng, ya hlokang, kapa e leng e mong wa banabeno, kapa e leng wa baditjhaba ba ahileng naheng ya hao le metseng ya hao.",
  			"15": "<sup>15</sup> Ha letsatsi le eso ho dikele o tle o mo nee moputso wa hae wa letsatsi leo a sebeditseng ka lona; hobane ke mofumanehi, mme pelo ya hae e lebeletse moputso; o mo nee, esere mohlomong a howeletsa ho Jehova ka baka la hao, mme sebe sa eba teng ho wena.",
  			"16": "<sup>16</sup> Bontata bana ba se ke ba bolawa ka baka la bana ba bona, le bana ba se ke ba bolawa ka baka la bontata bona; e mong le e mong a bolaelwe sebe seo e leng sa hae.",
  			"17": "<sup>17</sup> O se ke wa kgopamisa nyewe ya moditjhaba, leha e le ya kgutsana, mme o se ke wa nka kobo ya mosadi wa mohlolohadi ho e etsa tebeletso.",
  			"18": "<sup>18</sup> O mpe o hopole hobane o bile mofo Egepeta, le hobane Jehova, Modimo wa hao, o o lopolotse teng; ke ka baka leo ke o laelang ho etsa jwalo.",
  			"19": "<sup>19</sup> Etlere ha o hela koro masimong a hao, ha o lebetse ngata e nngwe tshimong, o se ke wa kgutlela ho ya e nka; e ke e tlohellwe moditjhaba, le kgutsana, le mosadi wa mohlolohadi, hore Jehova, Modimo wa hao, a o hlohonolofatse mesebetsing yohle ya matsoho a hao.",
  			"20": "<sup>20</sup> Etlere ha o hlohlorile mehlwaare ya hao, o se ke wa romela ho kgwahlapisa kamora hao; se setseng e be sa moditjhaba, le sa kgutsana, le sa mosadi wa mohlolohadi.",
  			"21": "<sup>21</sup> Leha o kotula merara ya hao, o se ke wa kgwahlapisa se setseng kamora hao, e be sa moditjhaba, le sa kgutsana, le sa mosadi wa mohlolohadi.",
  			"22": "<sup>22</sup> O nne o hopole hobane o bile mofo naheng ya Egepeta; ke ka baka leo ke o laelang ho etsa ditaba tsena."
  		},
  		"25": {
  			"1": "<sup>1</sup> Etlere ha batho ba bang ba ena le tseko, mme ba etla nyeweng ho tla ahlolwa, ya lokileng a ke a bolelwe hoba o lokile, mme ya molato a tsuwe.",
  			"2": "<sup>2</sup> Ya molato ha a tshwanelwa ke ho shapuwa, moahlodi o tla laela hore a paqamiswe fatshe, mme a shapuwe pontsheng ya hae ka ditjhapo tse tshwanelang molato wa hae.",
  			"3": "<sup>3</sup> Moahlodi a ka mo shapa ka ditjhapo tse mashome a mane, a se ke a di tlola, esere ha a ka tlola ka ho mo shapa ka ditjhapo tse fetisang tseo, ngwaneno a ka nyediseha pela hao.",
  			"4": "<sup>4</sup> O se ke wa thiba molomo wa kgomo ha e pola.",
  			"5": "<sup>5</sup> Etlere ha bana ba motho a le mong ba ahile hammoho, mme e mong wa bona a eshwa a se na mora, mosadi wa mofu a se ke a nyalwa kantle ke monna osele, empa ngwanabo monna wa hae a tle ho yena, a mo nke ho mo etsa mosadi wa hae, mme a etse ho yena se tshwanelang ngwanabo monna ya shweleng.",
  			"6": "<sup>6</sup> Ngwana wa letsibolo ya tswalwang ke yena, o tla nka sebaka sa monna eo ya shweleng, a reellwe lebitso la hae, hore lebitso la eo le tle le se ke la hlakolwa Iseraeleng.",
  			"7": "<sup>7</sup> Ekare ha motho eo a sa rate ho nka mosadi wa ngwanabo, mosadi eo wa ngwanabo o tla ya kgorong ho baholo, a re ho bona: Ngwanabo monna wa ka o hana ho tsosetsa ngwanabo lebitso Iseraeleng, o hana ho nketsa se tshwanelang ngwanabo monna wa ka.",
  			"8": "<sup>8</sup> Baholo ba motse ba tla mmitsa, ba bue le yena; ha a ka phehella, a re: Ha ke rate ho mo nka;",
  			"9": "<sup>9</sup> mosadi wa ngwanabo o tla mo atamela pontsheng ya baholo, a mo role seeta leotong la hae, a mo tshwele ka mathe sefahlehong, mme a bolele, a re: Ho etswa jwalo ho monna ya hanang ho haha ntlo ya ngwanabo.",
  			"10": "<sup>10</sup> Lebitso leo a tla bitswa Iseraeleng ka lona, ho tla thwe: Ntlo ya ya rotsweng seeta.",
  			"11": "<sup>11</sup> Etlere ha banna ba lwana hammoho, mme mosadi wa e mong a etla ho namolela monna wa hae matsohong a ya mo otlang, mme a isa letshoho la hae, a mo tshwara dipele,",
  			"12": "<sup>12</sup> o ke o mo pome letsoho, mme leihlo la hao le se ke la mo hauhela.",
  			"13": "<sup>13</sup> Mekotleng ya hao o se ke wa ba le majwe a ho lekanya a sa lekaneng, ke ho re, lejwe le leng le leholo, le le leng le lenyenyane.",
  			"14": "<sup>14</sup> O se ke wa ba le ditekanyo tse sa lekaneng tlung ya hao, e nngwe ya eba kgolo, e nngwe ya eba nyenyane.",
  			"15": "<sup>15</sup> O be le majwe a ho lekanya a sebele, a lokileng; le yona efa ya hao e be ya sebele, ya nnete, matsatsi a hao a tle a ngatafale lefatsheng leo Jehova, Modimo wa hao, a o fang lona.",
  			"16": "<sup>16</sup> Hobane bohle ba etsang tse jwalo, bohle ba etsang ka bokgopo, ba manyala ho Jehova, Modimo wa hao.",
  			"17": "<sup>17</sup> Hopola seo Baamaleke ba o entseng sona, tseleng, mohlang le tswang Egepeta;",
  			"18": "<sup>18</sup> Kamoo ba o kgahlanyeditseng kateng tseleng, ba lwantsha masala a hao, ba bolaya bohle ba hao ba setseng morao ke ho fokola, ha o ne o tepeletse, o kgathetse; mme ha ba ka ba tshaba Modimo.",
  			"19": "<sup>19</sup> Ka baka leo, etlere hobane Jehova, Modimo wa hao, a o nee phomolo ka ho fedisa dira tsa hao kaofela tse o teetseng hare, lefatsheng leo Jehova, Modimo wa hao, a o fang lona ho ba lefa le ruwang ke wena, o hlakole lebitso la Baamaleke tlasa lehodimo. O se ke wa ba lebala."
  		},
  		"26": {
  			"1": "<sup>1</sup> Etlare hobane o kene lefatsheng leo Jehova, Modimo wa hao, a o fang lona, ho ba lefa la hao, ha o se o le ruile, o ahile ho lona,",
  			"2": "<sup>2</sup> o tla nka dilopotsiya tsa tsohle tse behwang ke lefatshe, e leng tseo o di fumanang naheng eo Jehova, Modimo wa hao, a o fang yona o di bee serotong, o ye le tsona nqalong eo Jehova, Modimo wa hao a tla e kgetha, ho bea lebitso la hae ho yona.",
  			"3": "<sup>3</sup> O tla ya ho moprista ya tla ba teng mohlang oo, o re ho yena: Ke bolela kajeno pela Jehova, Modimo wa hao, hore ke kene lefatsheng leo Jehova a anetseng bontata rona hore o tla re fa lona.",
  			"4": "<sup>4</sup> Moprista o tla nka seroto matsohong a hao a se bee pela aletare ya Jehova, Modimo wa hao.",
  			"5": "<sup>5</sup> Teng o tla bolela, o re pela Jehova, Modimo wa hao: Ntate e ne e le Moarame wa mosepedi; o ne a theohele Egepeta, a ahella teng a ena le batho ba seng bakaenyana; a fetoha teng setjhaba se seholo, se matla, se atileng haholo.",
  			"6": "<sup>6</sup> Baegepeta ba re etsa hampe, ba re hlorisa, ba re jarisa bohlanka bo thata.",
  			"7": "<sup>7</sup> Ke ha re tla howeletsa ho Jehova, Modimo wa bontata rona, mme Jehova a utlwa lentswe la rona, a tadima mahlomola a rona, le ho sebetsa ha rona, le ho tujwa ha rona.",
  			"8": "<sup>8</sup> Jehova a re ntsha Egepeta ka letsoho le matla, le ka letsoho le otlolohileng, ka letsoso le leholo, ka dipontsho le ka mehlolo.",
  			"9": "<sup>9</sup> O re tlisitse nqalong ena, mme o re neile lefatshe lena, lefatshe le kollang lebese le dinotshi.",
  			"10": "<sup>10</sup> Mme jwale, bona, ke tlisitse dilopotsiya tsa tse behwang ke lefatshe leo o nneileng lona, wena Jehova! O tla di bea pela Jehova, Modimo wa hao, o iname pela Jehova, Modimo wa hao.",
  			"11": "<sup>11</sup> O tla thabela molemo wohle oo Jehova, Modimo wa hao, a o neileng wona, wena le ba ntlo ya hao; o thabe, wena, le Molevi, le moditjhaba ya ahileng haeno.",
  			"12": "<sup>12</sup> Etlare ha o qetile ho ntsha karolo ya leshome ya tseo o di kotulang selemong sa boraro, e leng selemo sa ho ntsha karolo ya leshome, o tla e nea Molevi, le moditjhaba, le kgutsana, le mosadi wa mohlolohadi, ba tle ba e je metseng ya hao, mme ba kgore.",
  			"13": "<sup>13</sup> O tla re pela Jehova, Modimo wa hao: Ke ntshitse tlung ya ka tsohle tse kgethilweng, ke di neile Molevi, le moditjhaba, le kgutsana, le mosadi wa mohlolohadi, ka ditaelo tsa hao tsohle tseo o nneileng tsona; ha ke a ka ka tlola letho la ditaelo tsa hao, mme ha ke a ka ka di lebala.",
  			"14": "<sup>14</sup> Ha ke a ka ka di ja bofifing ba ka; ha ke a ka ka nka letho ho tsona hore ke etse taba e ditshila, mme ha ke a ka ka di neela mofu. Ke bolokile lentswe la Jehova, Modimo wa ka, ke entse ka tsohle tseo o ntaetseng tsona.",
  			"15": "<sup>15</sup> Tadima, o le mahodimong, nqalong ya hao ya bokgethehi ba hao, mme o hlohonolofatse setjhaba sa hao sa Iseraele, le lefatshe leo o re neileng lona, jwalokaha o anetse bontata rona, e leng lefatshe le kollang lebese le dinotshi.",
  			"16": "<sup>16</sup> Kajeno, Jehova, Modimo wa hao, o o laela ho etsa ka melao ena le ditaelo tsena. Itise ke hona, o tle o di boloke, o di etse ka pelo ya hao yohle, le ka moya wa hao wohle.",
  			"17": "<sup>17</sup> O tiisitse kajeno hoba Jehova ke Modimo wa hao, le hoba o tla tsamaya ditseleng tsa hae, o boloke melao ya hae, le ditaelo tsa hae, le dikahlolo tsa hae, mme o utlwe lentswe la hae.",
  			"18": "<sup>18</sup> Jehova le yena o tiisitse ho wena kajeno hoba o tla ba setjhaba sa hae sa sebele, jwalokaha a o baletse, o tle o boloke ditaelo tsa hae tsohle;",
  			"19": "<sup>19</sup> mme a o hodise, o phahame ka poko, ka botumo le ka kganya ho feta ditjhaba tsohle tseo a di entseng, mme o be setjhaba se kgethetsweng Jehova, Modimo wa hao, jwalokaha a boletse."
  		},
  		"27": {
  			"1": "<sup>1</sup> Moshe le baholo ba Iseraele, ba laela setjhaba, ba re: Bolokang ditaelo tsohle tseo ke le laelang tsona kajeno.",
  			"2": "<sup>2</sup> Etlere mohla le tshelang Jordane ho kena naheng eo Jehova, Modimo wa hao, a o fang yona, o ke o ikemisetse majwe a maholo, o a tlotse ka kalaka;",
  			"3": "<sup>3</sup> mme o tla ngola ho wona dipolelo tsohle tsa molao ona, ha o sa tswa tshela ho ya kena lefatsheng leo Jehova, Modimo wa hao, a o fang lona, e leng lefatshe le kollang lebese le dinotshi, jwalokaha Jehova, Modimo wa bontatao, a o baletse.",
  			"4": "<sup>4</sup> Etlare hobane le tshele Jordane, le tla emisa majwe ao thabeng ya Ebale, kamoo ke le laetseng kateng kajeno, o a tlotse ka kalaka.",
  			"5": "<sup>5</sup> Teng o tla hahela Jehova, Modimo wa hao, aletare ya majwe, ao o ke keng wa fihlisa tshepe ho wona.",
  			"6": "<sup>6</sup> Haha aletare ya Jehova, Modimo wa hao, ka majwe a sa betlwang, mme hodima yona o tle o hlabele Jehova, Modimo wa hao, mahlabelo a ditjheso.",
  			"7": "<sup>7</sup> O tla hlaba le mahlabelo a teboho, mme o tla a ja hona teng, o thabe pela Jehova, Modimo wa hao.",
  			"8": "<sup>8</sup> Majweng ao o tla ngola dipolelo tsohle tsa molao ona, di ke di bonahale haholo.",
  			"9": "<sup>9</sup> Moshe le baprista ba Balevi ba bolella Baiseraele bohle, ba re: Iseraele, kgutsa, mme o mamele: Kajeno, o entswe setjhaba sa Jehova, Modimo wa hao.",
  			"10": "<sup>10</sup> Utlwa ke hona lentswe la Jehova, Modimo wa hao, o boloke ditaelo tsa hae le melao ya hae eo ke o laelang yona kajeno.",
  			"11": "<sup>11</sup> Hape, Moshe a laela setjhaba ka lona letsatsi leo, a re:",
  			"12": "<sup>12</sup> Etlere ha le tshetse Jordane, ba tla ema thabeng ya Gerisime ho hlohonolofatsa setjhaba e be bana: Simeone, Levi, Juda, Issaskare, Josefa le Benjamine.",
  			"13": "<sup>13</sup> Ba tla ema thabeng ya Ebale ho bolela dithohako e be bana: Rubene, Gade, Asere, Sabulone, Dane le Nefthali.",
  			"14": "<sup>14</sup> Balevi ba tla bua, ba re ho batho bohle ba Iseraele ka lentswe le phahameng:",
  			"15": "<sup>15</sup> Ho rohakwe motho ya etsang setshwantsho se betlilweng, kapa se tsholotsweng, e leng ntho e manyala ho Jehova, mosebetsi wa matsoho a sebetli, mme a se bea nqalong e itseng e sephiri! Mme setjhaba sohle se tla dumela, se re: Amen!",
  			"16": "<sup>16</sup> Ho rohakwe ya nyedisang ntatae, kapa mmae! Mme setjhaba sohle se tla re: Amen!",
  			"17": "<sup>17</sup> Ho rohakwe ya suthisang mekolokotwane ya wa habo! Mme setjhaba sohle se tla re: Amen!",
  			"18": "<sup>18</sup> Ho rohakwe ya kgelosang sefofu tsela! Mme setjhaba sohle se tla re: Amen!",
  			"19": "<sup>19</sup> Ho rohakwe ya kgopamisang tokelo ya moditjhaba, le ya kgutsana, kapa ya mosadi wa mohlolohadi! Mme setjhaba sohle se tla re: Amen!",
  			"20": "<sup>20</sup> Ho rohakwe ya robalang le mosadi wa ntatae, hobane o apotse kobo ya ntatae! Mme setjhaba sohle se tla re: Amen!",
  			"21": "<sup>21</sup> Ho rohakwe ya robalang le phoofolo e nngwe! Mme setjhaba sohle se tla re: Amen!",
  			"22": "<sup>22</sup> Ho rohakwe ya robalang le kgaitsedi ya hae, kapa e leng moradi wa ntatae, kapa e leng moradi wa mmae! Mme setjhaba sohle se tla re: Amen!",
  			"23": "<sup>23</sup> Ho rohakwe ya robalang le matsalae! Mme setjhaba sohle se tla re: Amen!",
  			"24": "<sup>24</sup> Ho rohakwe ya otlang wa habo sephiring! Mme setjhaba sohle se tla re: Amen!",
  			"25": "<sup>25</sup> Ho rohakwe ya amohelang moputso ho bolaya motho ya se nang molato! Mme setjhaba sohle se tla re: Amen!",
  			"26": "<sup>26</sup> Ho rohakwe ya sa tiisetseng dipolelong tsa molao ona ho di etsa! Mme setjhaba sohle se tla re: Amen!"
  		},
  		"28": {
  			"1": "<sup>1</sup> Etlare ha o utlwa lentswe la Jehova, Modimo wa hao, o itisa ho etsa ditaelo tsa hae tsohle tseo ke o laelang tsona kajeno, Jehova, Modimo wa hao, o tla o phahamisa ho feta ditjhaba tsohle tsa lefatshe.",
  			"2": "<sup>2</sup> Dihlohonolofatso tsena tsohle di tla o fihlela, di o tlele, ha o ka utlwa lentswe le Jehova, Modimo wa hao.",
  			"3": "<sup>3</sup> O tla hlohonolofatswa motseng, o hlohonolofatswe masimong.",
  			"4": "<sup>4</sup> Bana ba hao ba tla hlohonolofatswa, le dijo tse behwang ke lefatshe la hao, le tse tswalwang ke makgomo a hao le katiso ya dikgomo tsa hao, le dikonyana tsa manku a hao.",
  			"5": "<sup>5</sup> Seroto sa hao se tla hlohonolofatswa, le morifi wa hao wa ho dubela bohobe.",
  			"6": "<sup>6</sup> O tla hlohonolofatswa ho keneng ha hao, o hlohonolofatswe le ho tsweng ha hao.",
  			"7": "<sup>7</sup> Jehova o tla etsa hore dira tsa hao tse o tsohelang matla di hlolwe pontsheng ya hao; di tla le futuhela di etla ka tsela e le nngwe, mme di tla le balehela ka tsela tse supileng.",
  			"8": "<sup>8</sup> Jehova o tla laela hlohonolofatso hore e be le wena medikong ya hao, le mererong yohle eo o tla kenya letsoho la hao ho yona; o tla o hlohonolofatsa lefatsheng leo Jehova, Modimo wa hao, a o fang lona.",
  			"9": "<sup>9</sup> Jehova o tla o bea hore o be setjhaba se kgethehilweng, jwalokaha a o anetse, ha o ka boloka ditaelo tsa Jehova, Modimo wa hao, wa tsamaya tseleng tsa hae.",
  			"10": "<sup>10</sup> Ditjhaba tsohle tsa lefatshe di tla bona hoba o bitswa ka lebitso la Jehova, mme di tla o tshaba.",
  			"11": "<sup>11</sup> Jehova o tla etsa hore dintho tsohle di tlale ho wena, ka ho atisa bana ba hao, le tse tswalwang ke makgomo a hao, le tse behwang ke naha ya hao, e leng lefatshe leo Jehova a anetseng bontatao hore o tla o nea lona.",
  			"12": "<sup>12</sup> Jehova o tla o bulela letlotlo la hae le molemo la mahodimo, a nesetse lefatshe la hao pula nakong ya teng, a hlohonolofatse mesebetsi yohle ya matsoho a hao; o tla namelwa ke ditjhaba tse ngata, empa wena ha o ka ke wa nama.",
  			"13": "<sup>13</sup> Jehova o tla o bea hlooho ya ditjhaba, e seng marao a tsona; o tla ba kahodimo kamehla, e seng katlase, ha o fela o utlwa ditaelo tsa Jehova, Modimo wa hao, tseo ke o laelang tsona kajeno, hore o di boloke, mme o etse ka tsona.",
  			"14": "<sup>14</sup> Hape, ke ha o ke ke wa fapoha taba leha e le nngwe ya tsohle tseo ke le laelang tsona kajeno, leha e le ho ya letsohong le letona, leha e le ho le letshehadi, ho latela medimo esele, le ho e sebeletsa.",
  			"15": "<sup>15</sup> Empa ekare ha o sa utlwe lentswe la Jehova, Modimo wa hao, mme ha o sa itise ho boloka ditaelo tsa hae tsohle, le melao ya hae eo ke o laelang yona kajeno, dithohako tsena tsohle di tla o fihlela, di o tlele.",
  			"16": "<sup>16</sup> O tla rohakwa motseng, o rohakwe masimong.",
  			"17": "<sup>17</sup> Seroto sa hao, le morifi wa hao wa ho dubela bohobe, di tla rohakwa;",
  			"18": "<sup>18</sup> se tswalwang ke wena se tla rohakwa, le se behwang ke lefatshe la hao, le katiso ya makgomo a hao, le dikonyana tsa manku a hao.",
  			"19": "<sup>19</sup> O tla rohakwa ho keneng ha hao, o rohakwe le ho tsweng ha hao.",
  			"20": "<sup>20</sup> Jehova o tla o romela thohako, letsoso, le tshwenyo, mererong yohle eo o tla kenya letsoho la hao ho yona, a be a o fedise, o timele kapele, ka baka la diketso tsa bolotsana tseo o tla mphuralla ka tsona.",
  			"21": "<sup>21</sup> Jehova o tla etsa hore lefu le o kgomarele, a be a o fedise lefatsheng leo o yang ho le rua.",
  			"22": "<sup>22</sup> Jehova o tla o otla ka lefu la matshwafo, ka febere, ka lefu le fubisang, ka pabo e tjhesang haholo, ka lerumo, ka komello, le ka phori; mme o tla lelekwa ke tsona, o be o timele.",
  			"23": "<sup>23</sup> Lehodimo la hao le kahodimo ho hlooho ya hao e tla ba koporo, mme lefatshe le katlasa hao e tla ba tshepe.",
  			"24": "<sup>24</sup> Jehova o tla nea lefatshe la hao lerole le lehlabathe bakeng sa pula; di tla o wela di tswa hodimo, o be o timele.",
  			"25": "<sup>25</sup> Jehova o tla etsa hore o hlolwe pontsheng ya dira tsa hao; o tla di futuhela ka tsela e le nngwe, mme o tla di balehela ka tsela tse supileng, mme o tla qhalanyetswa mebusong yohle ya lefatshe.",
  			"26": "<sup>26</sup> Setopo sa hao e tla ba sejo sa dinonyana tsohle tsa lehodimo, le sa dibatana tsa lefatshe, ho se motho ya di tshosang.",
  			"27": "<sup>27</sup> Jehova o tla o otla ka mofetshe wa Egepeta le ka dithopane, le ka lekgwekgwe, le ka lekgopho le ke keng la fola.",
  			"28": "<sup>28</sup> Jehova o tla o otla ka bohlanya, le ka bofofu, le ka ho ferekanngwa ha pelo.",
  			"29": "<sup>29</sup> O tla phopholetsa motshehare jwaloka sefofu se phopholetsang lefifing. O ke ke wa atleha ditabeng tsa hao. O tla hatakelwa, dintho tsa hao di hapuwe kamehla, ho se motho ya o namolelang.",
  			"30": "<sup>30</sup> O tla nyala mosadi, mme e mong o tla robala le yena; o tla haha ntlo, empa ha o ka ke wa dula ho yona; o tla hloma morara, empa ha o ka ke wa ikotulela ditholwana tsa wona.",
  			"31": "<sup>31</sup> Dikgomo tsa hao di tla hlajwa mahlong a hao, mme ha o ka ke wa ja nama ya tsona; o tla amohuwa diesele tsa hao pontsheng ho wena, mme di ke ke tsa boela ho wena. Dira tsa hao di tla newa dinku tsa hao, mme o tla hloka ya o namolelang.",
  			"32": "<sup>32</sup> Bara ba hao le baradi ba hao ba tla neelwa setjhaba sesele, mme mahlo a hao a tla bona hoo, mme a tla teneha ke ho ba lebella letsatsi lohle, mme matla a tla ba siyo matsohong a hao.",
  			"33": "<sup>33</sup> Dijo tsa lefatshe la hao, le tsohle tsa ho sebetsa ha hao, di tla jewa ke setjhaba seo o sa se tsebeng; mme o tla hloriswa, o hatakelwe ka matsatsi wohle.",
  			"34": "<sup>34</sup> O tla be o hlanye ka baka la ditaba tseo o tla di bona ka mahlo a hao.",
  			"35": "<sup>35</sup> Jehova o tla o otla mangoleng le diropeng tsa hao ka diphatshwa tse bohlokohloko tse ke keng tsa fola, ho qala bohatong ba leoto ho isa hara hlooho.",
  			"36": "<sup>36</sup> Jehova o tla o isa, wena, le morena wa hao eo o tla ipeela yena setjhabeng seo wena le baholo ba hao o sa kang wa se tseba, mme teng o tla sebeletsa medimo esele e entsweng ka mahong le ka majwe;",
  			"37": "<sup>37</sup> mme o tla fetoha makalo, le sesomo, le tshomo hara ditjhaba tsohle tseo Jehova a tla o isa hara tsona.",
  			"38": "<sup>38</sup> O tla isa peo e ngata masimong a hao, empa o tla kotula ho seng hokae, hobane tsie e tla e ja.",
  			"39": "<sup>39</sup> O tla hloma merara, o e leme; empa ha o ka ke wa nwa veine ya yona, leha e le ho kotula ditholwana tsa yona, hobane di tla jewa ke diboko.",
  			"40": "<sup>40</sup> O tla ba le mehlwaare naheng yohle ya hao, empa ha o ka ke wa tlola ole, kahobane ditholwana tsa mehlwaare ya hao di tla hlohlorehela fatshe.",
  			"41": "<sup>41</sup> O tla tswala bara le baradi, empa e ke ke ya eba ba hao, hobane ba tla iswa kgolehong.",
  			"42": "<sup>42</sup> Difate tsa hao tsohle, le tse behwang ke lefatshe, di tla senngwa ke makgokolo.",
  			"43": "<sup>43</sup> Baditjhaba ba ahileng haeno ba tla hola, ba o phahamele, haholoholo, mme wena o tla kokobela tlasetlase.",
  			"44": "<sup>44</sup> Ba tla namelwa ke wena, mme o ke ke wa namelwa ke bona; bona e tla ba hlooho, wena o tla ba marao.",
  			"45": "<sup>45</sup> Dithohako tseo kaofela di tla o hlahela, di o phallele, di o tshware, o be o timele; kahobane o tla be o hanne ho utlwa lentswe la Jehova, Modimo wa hao, le ho boloka ditaelo tsa hae le melao ya hae, eo a o laelang yona;",
  			"46": "<sup>46</sup> mme dithohako tseo di tla ba hodima hao, le hodima ditloholo tsa hao, kamehla, e be dipontsho le mehlolo.",
  			"47": "<sup>47</sup> Kahobane o tla be o sa ka wa sebeletsa Jehova, Modimo wa hao, ka thabo le ka pelo e monate, ka baka la ho atelwa ke ntho tsohle,",
  			"48": "<sup>48</sup> o tla sebeletsa dira tsa hao, tseo Jehova a tla di roma ho tla o lwantsha, o di sebeletse o lapile, o nyorilwe, o hlobotse, o hloka ntho tsohle; mme di tla bea joko ya tshepe molaleng wa hao, di be di o fedise.",
  			"49": "<sup>49</sup> Jehova o tla lata setjhaba se hole se qetellong ya lefatshe, se lebelo jwaloka ntsu e fofang, ho tla o lwantsha, setjhaba seo o ke keng wa utlwa puo ya sona,",
  			"50": "<sup>50</sup> setjhaba se thata, se ke keng sa tadima maqheku ka mohau, leha e le ho hauhela ba batjha.",
  			"51": "<sup>51</sup> Se tla ja katiso ya makgomo a hao, le dijo tsa lefatshe la hao, o be o fele; se ke ke sa o tlohella letho leha e le koro, leha e le veine e ntjha, leha e le ole, leha e le se tswalwang ke dikgomo le dinku tsa hao, se be se o fedise.",
  			"52": "<sup>52</sup> Se tla o thibella metseng yohle ya hao, marako a hao a malelele, a matla, ao o a tshepileng naheng yohle ya hao, a be a wele fatshe; se tla o thibella metseng yohle ya hao lefatsheng lohle leo Jehova, Modimo wa hao, a o neang lona.",
  			"53": "<sup>53</sup> Etlare ha o thibeletswe jwalo, mme o le tsietsing e kgolo ya kamoo dira tsa hao di tla o tsietsa kateng, o tla ja se tswetsweng ke wena, nama ya bara ba hao le ya baradi ba hao, bao Jehova, Modimo wa hao, a o neileng bona.",
  			"54": "<sup>54</sup> Monna ya ithatang, ya kgesang ka ho fetisa hara lona, o tla tadima ka leihlo le lebe ngwanabo, le mosadi wa sefuba sa hae, le masala a bana ba hae, ao a sa setseng le wona;",
  			"55": "<sup>55</sup> o tla tima e mong le e mong wa bona nama ya bana ba hae bao a tla ba ja; kahobane a se a se na letho le salang ho yena, ka baka la ho thibellwa, le ho tsietswa haholo ke dira tsa hao, metseng yohle ya hao.",
  			"56": "<sup>56</sup> Mosadi ya ithatang, ya kgesang ka ho fetisa hara lona, ya tshabang ho bea bohato ba leoto la hae fatshe, ka baka la bonolo ba hae le la ho kgesa, o tla tadima ka leihlo le lebe monna wa sefuba sa hae, le mora wa hae, le moradi wa hae;",
  			"57": "<sup>57</sup> o tla hana le mohlana wa hae, o tswang pakeng tsa maoto a hae, a hane le bana bao a tla ba tswala, hobane o tla ba ja sephiring ka ho hloka dintho tsohle, ka baka la ho thibellwa le la tsietsi e kgolo eo dira tsa hao di tla o tsietsa ka yona metseng yohle ya hao.",
  			"58": "<sup>58</sup> Ekare ha o sa itise ho etsa ka dipolelo tsohle tsa molao ona, tse ngodilweng bukeng ena, mme ha o sa tshabe lebitso leo le kganyang, le tshabehang la Jehova, Modimo wa hao,",
  			"59": "<sup>59</sup> Jehova o tla etsa hore dikotsi tsa hao, le dikotsi tsa ditloholo tsa hao, e be dikotsi tse makatsang, tse kgolo, tse sa feleng kapele, le mafu a mabe a hanellang ho wena.",
  			"60": "<sup>60</sup> O tla busetsa ho wena mafu wohle a Egepeta ao o a tshabileng, mme a tla o kgomarela.",
  			"61": "<sup>61</sup> Hape, Jehova o tla o hlahisetsa dipabo tsohle le dikotsi tsohle tse sa ngolwang bukeng ya molao ona, o be o fele.",
  			"62": "<sup>62</sup> Le tla sala le se bakae, leha pele le ne le le ka ka dinaledi tsa lehodimo ka bongata; kahobane o tla be o hanne ho utlwa lentswe la Jehova, Modimo wa hao.",
  			"63": "<sup>63</sup> Jwalokaha Jehova a ne a le thabela ka ho le etsetsa molemo, le ka ho le atisa, le hona Jehova o tla thabela jwalo ho le fedisa, le ho le timeletsa; mme le tla fotholwa lefatsheng leo o yang ho le rua.",
  			"64": "<sup>64</sup> Jehova o tla o qhalanyetsa hara ditjhaba tsohle, ho qala pheletsong e nngwe ya lefatshe, ho isa ho e nngwe; mme teng o tla sebeletsa medimo esele, e sa kang ya tsejwa ke wena le ke bontatao, e leng medimo e entsweng ka mahong le ka majwe.",
  			"65": "<sup>65</sup> Ha o ka ke wa fumana kgatholoho hara ditjhaba tseo, mme bohato ba leoto la hao bo tla hloka phomolo; hobane hona teng Jehova o tla o nea pelo e thothomelang, le mahlo a bolea, le moya o tepeletseng.",
  			"66": "<sup>66</sup> Bophelo ba hao bo tla ba jwaloka ntho e tsukutlehang pela hao; o tla thothomela motshehare le bosiu, o se na tshepo ya ho pholoha.",
  			"67": "<sup>67</sup> Hosasa a tla re: Hoja e ka ba mantsiboya! Mantsiboya o re: Hoja e ka ba hosasa! ka baka la tshoho eo pelo ya hao e tla tshoswa ke yona, le ka baka la ditaba tsohle tseo mahlo a hao a tla di bona.",
  			"68": "<sup>68</sup> Jehova o tla o busetsa Egepeta ka dikepe, o boele o tsamaye tseleng eo ke neng ke itse ho wena: O ke ke wa boela wa e bona. Mme teng le tla ithekisa ho dira tsa lona, le be bafo ba batona le ba batshehadi; empa ho tla hlokwa ya le rekang."
  		},
  		"29": {
  			"1": "<sup>1</sup> Dipolelo tsa selekane seo Jehova a laetseng Moshe ho se etsa le bana ba Iseraele, naheng ya Moabe, kantle ho selekane seo a neng a se entse le bona Horebe, ke tsena:",
  			"2": "<sup>2</sup> Moshe a bitsa Baiseraele bohle, mme a re ho bona: Le bone tsohle tseo Jehova a di entseng pontsheng ya lona Egepeta, ho Faro le ho bahlanka ba hae kaofela le ho naha ya hae yohle;",
  			"3": "<sup>3</sup> le meleko e meholo eo mahlo a hao a e boneng, le dipontsho, le mehlolo yane e meholo.",
  			"4": "<sup>4</sup> Empa ho fihlela letsatsi la kajeno, Jehova ha a ka a le nea pelo tse utlwisisang, le mahlo a bonang, le ditsebe tse utlwang.",
  			"5": "<sup>5</sup> Ke le tsamaisitse feelleng ka dilemo tse mashome a mane; diaparo tsa lona ha di a ka tsa senyeha ho lona, le dieta tsa hao ha di a ka tsa haraswana maotong a hao.",
  			"6": "<sup>6</sup> Ha le a ka la ja bohobe, ha le a ka la nwa veine, leha e le tse bodila, le tle le tsebe hobane ke nna Jehova, Modimo wa lona.",
  			"7": "<sup>7</sup> Eitse mohla le fihlang nqalong ena, Sihone, morena wa Heshbone, le Oge, morena wa Bashane, ba ile ba tswa, ba tla ho re lwantsha, empa ra ba bolaya;",
  			"8": "<sup>8</sup> ra nka naha ya bona, ra e nea Barubene, le Bagade, le ba mothapo o mong wa leloko la Manasse, e be lefa la bona.",
  			"9": "<sup>9</sup> Bolokang ke hona ditaba tsa selekane sena, le di etse, le tle le atlehe tabeng tsohle tseo le tla di etsa.",
  			"10": "<sup>10</sup> Kajeno, emang kaofela ha lona pela Jehova, Modimo wa lona, le ena le dihlooho tsa meloko ya lona, le baholo ba lona, le bahlahlobi ba lona, le banna bohle ba Iseraele;",
  			"11": "<sup>11</sup> le bana ba lona, le basadi ba lona, le moditjhaba ya leng ho wena diahelong tsa hao, ho qala ka ya o rathelang patsi, ho isa ho ya o kgellang metsi;",
  			"12": "<sup>12</sup> o eme hore o tle o kene selekaneng sa Jehova, Modimo wa hao, mme o itlame ka kano ya hao, eo Jehova, Modimo wa hao, a e etsang le wena kajeno;",
  			"13": "<sup>13</sup> hore a o bee setjhaba sa hae kajeno, mme yena e be Modimo wa hao, jwalokaha a o boleletse, le jwalokaha a anetse bontatao, Abrahama, Isaaka, le Jakobo.",
  			"14": "<sup>14</sup> Hase le lona feela ke etsang selekane sena le kano ena;",
  			"15": "<sup>15</sup> empa ke e etsa le ya leng mona le rona kajeno, pela Jehova, Modimo wa rona, le eo ya leng siyo mona ho rona kajeno.",
  			"16": "<sup>16</sup> Hobane le a tseba le lona kamoo re neng re ahile lefatsheng la Egepeta kateng, le kamoo re fetileng hara ditjhaba tseo le tsamaileng hara tsona kateng;",
  			"17": "<sup>17</sup> le bone manyala a tsona, le ditshwantsho tsa tsona tse entsweng ka mahong le ka majwe, ka silefera le ka kgauta, tse leng hara tsona.",
  			"18": "<sup>18</sup> Iponeleng ke hona hore kajeno ho se be monna hara lona, kapa mosadi, kapa ntlo, kapa leloko leo pelo tsa lona di ka fapohang Jehova, Modimo wa rona, ho ya sebeletsa medimo ya ditjhaba tseo, mme ho se ke ha eba ho lona motso o hlahisang bore le lengana.",
  			"19": "<sup>19</sup> E mong ha a utlwile dipolelo tsa thohako ya kano ena ya lona, ekare ha a ka ithorisa pelong ya hae, a re: Ke tla ba le kgotso, leha ke tsamaya kamoo pelo ya ka e thata e lakatsang kateng, hore ke timetse se noseditsweng le se omileng;",
  			"20": "<sup>20</sup> Jehova o tla hana ho mo tshwarela; empa kgalefo ya Jehova le poulelo ya hae di tla tukela motho eo; dithohako tsohle tse ngodilweng bukeng ena di tla mo wela hodimo; mme Jehova o tla hlakola lebitso la hae tlasa lehodimo.",
  			"21": "<sup>21</sup> Jehova o tla mo kgetha melokong yohle ya Iseraele, a hlahelwe ke ditlokotsi tsa dithohako tsohle tsa selekane se ngodilweng bukeng ena ya melao.",
  			"22": "<sup>22</sup> Meloko e tlang, bana ba lona ba tla hlaha kamora lona, le moditjhaba ya tla tla a etswa naheng e hole, ha ba bona ditlokotsi tsa lefatshe lena, le dipabo tseo Jehova a le otlang ka tsona;",
  			"23": "<sup>23</sup> le lefatshe lena lohle e le sebabole, le letswai, le ho tjha, le sa jallwe, le sa behe letho, ho se jwang bo melang ho lona, ho tshwana le ho ripitlwa ha Sodoma, le ha Gomorra, le ha Adma, le ha Tseboime, metse e ripitlilweng ke Jehova bohaleng ba hae le kgalefong ya hae;",
  			"24": "<sup>24</sup> bona le ditjhaba tsohle ba tla re: Na ke ka baka lang ha Jehova a entse lefatshe lena jwalo? Kgalefo ya bohale bona bo boholo hakalo e tswa kae na?",
  			"25": "<sup>25</sup> Ho tla thwe: Ke kahobane ba lahlile selekane sa Jehova, Modimo wa bontata bona, seo a neng a se entse le bona, mohla a ba ntshang naheng ya Egepeta.",
  			"26": "<sup>26</sup> Hobane ba ile, mme ba sebeleditse medimo esele, ba e kgumametse, e leng medimo eo ba neng ba sa e tsebe, eo ba sa kang ba e newa ke Jehova.",
  			"27": "<sup>27</sup> Ke ka baka leo kgalefo ya Jehova e tuketseng lefatshe lena, ho hlahisa hodima lona dithohako tsohle tse ngodilweng bukeng ena.",
  			"28": "<sup>28</sup> Jehova o ba fothotse lefatsheng la bona ka kgalefo, ka bohale, le ka hlonamo e kgolo, mme o ba lahletse naheng esele, jwalokaha ho le jwalo le kajeno.",
  			"29": "<sup>29</sup> Ditaba tse patilweng ke tsa Jehova, Modimo wa rona, empa tse senotsweng ke tsa rona, le tsa bana ba rona ka ho sa feleng, re tle re etse ka ditaba tsohle tsa molao ona."
  		},
  		"30": {
  			"1": "<sup>1</sup> Etlare hobane o hlahelwe ke ditaba tseo tsohle tseo ke di beileng pela hao, e leng lehlohonolo le thohako, ha o ikgopotsa tsona pelong ya hao, o le hara ditjhaba tsohle tseo Jehova, Modimo wa hao, a tla o qhalanyetsa hara tsona,",
  			"2": "<sup>2</sup> ha o sokolohela ho Jehova, Modimo wa hao, o utlwa lentswe la hae, wena, le bana ba hao, ka pelo yohle ya hao, le ka moya wohle wa hao, kahohle kamoo ke o laelang kateng kajeno,",
  			"3": "<sup>3</sup> Jehova, Modimo wa hao, o tla o kgutlisa kgolehong ya hao, mme o tla o hauhela, a boele a o bokelle ditjhabeng tsohle tseo Jehova, Modimo wa hao, a o qhalanyeditseng hara tsona.",
  			"4": "<sup>4</sup> Esita le hoja ba bang ba hao ba qhalantsweng ba ka ba pheletsong ya lehodimo, Jehova, Modimo wa hao, o tla o phutha teng, a o late hona teng.",
  			"5": "<sup>5</sup> Jehova, Modimo wa hao, o tla o busetsa lefatsheng leo bontatao ba kileng ba le rua, mme o tla le rua; mme o tla o etsa hantle, a o ngatafatse haholo ho fetisa bontatao.",
  			"6": "<sup>6</sup> Jehova, Modimo wa hao, o tla bolotsa pelo ya hao, le dipelo tsa ditloholo tsa hao, o tle o rate Jehova, Modimo wa hao, ka pelo yohle ya hao, le ka moya wohle wa hao, o tle o phele.",
  			"7": "<sup>7</sup> Jehova, Modimo wa hao, o tla bea dithohako tseo tsohle hodima dira tsa hao; le hodima ba o hloyang, ba o hlorisang.",
  			"8": "<sup>8</sup> Wena, o tla boela o utlwe lentswe la Jehova, o boloke ditaelo tsohle tsa hae tseo ke o laelang tsona kajeno;",
  			"9": "<sup>9</sup> Jehova, Modimo wa hao, o tla o hlohonolofatsa mesebetsing yohle ya matsoho a hao, dintho di tle di tlale ho wena; a o hlohonolofatse baneng ba tswalwang ke wena, le ho tse tswalwang ke makgomo a hao, le ho tse behwang ke lefatshe la hao. Hobane Jehova o tla boela a ithatele ho o etsa hantle, jwalokaha a ne a thabetse bontatao.",
  			"10": "<sup>10</sup> Ke ha o fela o ka utlwa lentswe la Jehova, Modimo wa hao, wa boloka melao ya hae le ditaelo tsa hae tse ngodilweng bukeng ena ya molao, mme wa sokolohela ho Jehova, Modimo wa hao, ka pelo yohle ya hao, le ka moya wohle wa hao.",
  			"11": "<sup>11</sup> Hobane taelo eo ke o laelang yona kajeno, hase e phahameng haholo hore e ka o sita, mme ha e hole le wena.",
  			"12": "<sup>12</sup> Ha e lehodimong moo o ka reng: Ke mang ya tla nyolohela lehodimong bakeng sa rona, ho ya re latela yona, re tle re e utlwe, mme re etse ka yona?",
  			"13": "<sup>13</sup> Hape, ha e mose wane ho lewatle leo o ka reng: Ke mang ya tla tshela lewatle bakeng sa rona ho ya re latela yona, re tle re e utlwe, mme re etse ka yona?",
  			"14": "<sup>14</sup> Empa lentswe le haufiufi le wena, le molomong wa hao, le ka pelong ya hao, hore o etse ka lona.",
  			"15": "<sup>15</sup> Lemoha, kajeno ke beile pela hao bophelo le molemo, lefu le bobe.",
  			"16": "<sup>16</sup> Hobane ke a o laela kajeno hore o rate Jehova, Modimo wa hao, le ho tsamaya tseleng tsa hae, le ho boloka ditaelo tsa hae, le melao ya hae, le dikahlolo tsa hae, o tle o phele, o ngatafale, mme Jehova, Modimo wa hao, a tle a o hlohonolofatse naheng eo o yang ho e rua.",
  			"17": "<sup>17</sup> Empa ekare ha pelo ya hao e kgeloha, mme o hana ho utlwa, mme o hulelwa ho kgumamela medimo esele, le ho e sebeletsa,",
  			"18": "<sup>18</sup> ke a le bolella kajeno hore le tla timela ruri, mme le ke ke la ngatafatsa matsatsi a lona lefatsheng leo o tla kena ho lona ho ya le rua, ka ho tshela Jordane.",
  			"19": "<sup>19</sup> Kajeno, ke bitsa lehodimo le lefatshe hore e be dipaki ho lona. Ke beile pela hao bophelo le lefu, lehlohonolo le thohako. Ikgethele bophelo o tle o phele, wena, le ditloholo tsa hao;",
  			"20": "<sup>20</sup> o tle o rate Jehova, Modimo wa hao, o utlwe lentswe la hae, mme o mo kgomarele; hobane ke yena bophelo ba hao, le bolelele ba matsatsi a hao, o tle o ahe lefatsheng leo Jehova a anetseng bontatao, Abrahama, Isaaka le Jakobo, hore o tla ba nea lona."
  		},
  		"31": {
  			"1": "<sup>1</sup> Moshe a boela a ya, mme a bolella Iseraele kaofela ditaba tseo;",
  			"2": "<sup>2</sup> a re ho bona: Kajeno, ke na le dilemo tse lekgolo le nang le mashome a mabedi; ha ke sa na ho tswa le ho kena; hape, Jehova o mpoleletse, a re: O ke ke wa tshela Jordane.",
  			"3": "<sup>3</sup> Jehova, Modimo wa hao, ke yena ya tla o etella pele, mme o tla fedisa ditjhaba tseno pela hao, o tle o rue naha ya tsona. Joshua ke yena ya tla o etella pele, jwalokaha Jehova a boletse.",
  			"4": "<sup>4</sup> Jehova o tla etsa ka ditjhaba tseo jwalokaha a entse ka Sihone le ka Oge, marena a Baamore, le ka naha ya bona, kamoo a ba fedisitseng kateng.",
  			"5": "<sup>5</sup> Jehova o tla neela ditjhaba tseo matsohong a lona, le tle le di etse ka ditaelo tsohle tseo ke le laelang tsona.",
  			"6": "<sup>6</sup> Ipheng matla, mme le tiye dipelo; se tshabeng, mme le se ke la ba tshoha, hobane Jehova, Modimo wa hao, ke yena ya tsamayang le wena; a ke ke a o tlohela, a ke ke a o lahla.",
  			"7": "<sup>7</sup> Moshe a bitsa Joshua, pontsheng ho Baiseraele kaofela, a re ho yena: Iphe matla, mme o tiye pelo; hobane ke wena ya tla kena le setjhaba sena lefatsheng leo Jehova a anetseng bontata bona hore o tla ba fa lona.",
  			"8": "<sup>8</sup> Jehova, ka sebele sa hae, o tla o etella pele; o tla ba le wena, mme a ke ke a o tlohela, a ke ke a o lahla; se tshabe, mme o se ke wa tepella.",
  			"9": "<sup>9</sup> Moshe a ngola molao ona, mme a o nea baprista, bana ba Levi, ba jarang areka ya selekane sa Jehova, le baholo bohle ba Iseraele.",
  			"10": "<sup>10</sup> Moshe a ba laela, a re: Qetellong ya dilemo tse supileng, ka selemo sa teselo, moketeng wa Metlotlwane,",
  			"11": "<sup>11</sup> ha Baiseraele bohle ba tlile ho itlhahisa pela Jehova, Modimo wa hao, nqalong eo a tla e khetha, o tla bala molao ona pela Baiseraele kaofela, ba tle ba o utlwe.",
  			"12": "<sup>12</sup> O tla phutha setjhaba, banna, le basadi, le bana, le moditjhaba ya metseng ya hao, ba tle ba utlwe, mme ba ithute ho tshaba Jehova, Modimo wa lona, mme ba hlokomele ho etsa ditaba tsohle tsa molao ona.",
  			"13": "<sup>13</sup> Bana ba bona ba sa kang ba tseba ditaba tseo, ba tla utlwa, mme ba tla ithuta ho tshaba Jehova, Modimo wa lona, ka matsatsi wohle a ho phela ha lona lefatsheng leo le yang ho le rua ka ho tshela Jordane.",
  			"14": "<sup>14</sup> Jehova a re ho Moshe: Bona, letsatsi la ho falla ha hao le atametse; bitsa Joshua, mme le itlhahise tenteng ya pokano, ke tle ke mo laele. Moshe le Joshua ba ya, ba itlhahisa tenteng ya pokano.",
  			"15": "<sup>15</sup> Jehova a itlhahisa tenteng topallong ya leru, mme topallo ya leru ya ema e okametse monyako wa tente.",
  			"16": "<sup>16</sup> Jehova a re ho Moshe: Bona, o se o ya orohela ho bontatao, mme setjhaba sena se tla tloha se itshilafatsa ka ho ineela medimo esele ya lefatshe leo se yang ho aha hara lona; se tla mphuralla, se tlole selekane sa ka, seo ke se entseng le sona.",
  			"17": "<sup>17</sup> Mohlang oo, kgalefo ya ka e tla ba tukela; ke tla ba tlohela, ke ba patele sefahleho sa ka; ba tla jewa ke mahloko a mangata, ba fihlelwe le ke mahlomola a mangata. Mohlang oo, ba tla re: Na hase kahobane Modimo wa rona o le siyo hara rona, re hlahetsweng ke mahloko ao na?",
  			"18": "<sup>18</sup> Mohlang oo, ruri ke tla pata sefahleho sa ka ka baka la bobe bohle boo ba tla bo etsa; hobane etlaba ba fapohile, ba tle ba latele medimo e meng.",
  			"19": "<sup>19</sup> Jwale he, le ingolleng sefela sena, mme o se rute bana ba Iseraele, o se bee melomong ya bona hore sefela sena e tle e be paki ya ka ho bana ba Iseraele.",
  			"20": "<sup>20</sup> Hobane ke ya isa setjhaba sena lefatsheng le kollang lebese le dinotshi, leo ke anetseng bontata bona hore ke tla ba nea lona; etlare ha ba jele ba kgotse, ba nonne, ba tla kgelohela ho medimo esele, ba e sebeletse; ba tla nkgesa, ba tla tlola selekane sa ka.",
  			"21": "<sup>21</sup> Etlare ha ba hlahelwa ke mahloko le mahlomola a mangata, sefela sena se tla ba qosa, jwaloka paki, hobane se ke ke sa lebalwa ke melomo ya ditloholo tsa bona; etswe ke tseba merero ya dipelo tsa bona, eo ba e etsang kweno, ha ke eso ho ba kenye lefatsheng leo ke anneng hore ke tla ba nea lona.",
  			"22": "<sup>22</sup> Moshe a ngola sefela sena hona mohlang oo, mme a se ruta bana ba Iseraele.",
  			"23": "<sup>23</sup> Jehova a laela Joshua, mora Nune, a re ho yena: Iphe matla, o tiye pelo, hobane ke wena o tla kenya bana ba Iseraele lefatsheng leo ke ba anetseng hore ke tla ba fa lona, mme nna ke tla ba le wena.",
  			"24": "<sup>24</sup> Eitse hobane Moshe a qete ho ngola ditaba tsa molao oo bukeng, ho sa hlokwe leha e le e nngwe,",
  			"25": "<sup>25</sup> a laela Balevi, ba jarang areka ya selekane sa Jehova, a re:",
  			"26": "<sup>26</sup> Nkang buka ena ya molao, mme le e bee haufi le areka ya selekane sa Jehova, Modimo wa lona, e tle e be paki ho wena hona teng.",
  			"27": "<sup>27</sup> Hobane ke tseba boikgantsho ba hao le molala wa hao o thata. Bonang, ha esita ke sa ntsane ke phela le lona kajeno, le nnile la ikgantshetsa Jehova, le tla ikgantsha haholo hakakang, ha ke se ke shwele!",
  			"28": "<sup>28</sup> Mphutheleng baholo bohle ba meloko ya lona, le bahlahlobi ba lona, mme ke tla ba bolella ditaba tsena, ba tle ba di utlwe; mme ke tla bitsa lehodimo le lefatshe ho ba dipaki ho bona.",
  			"29": "<sup>29</sup> Hobane ke a tseba hoba ha ke se ke shwele le tla itshenya ruri; mme le tla fapoha tsela eo ke le laetseng yona; mme mehleng ya morao, le tla hlahelwa ke tlokotsi, kahobane le tla etsa ho leng hobe pela Jehova, mme le tla mo phephetsa ka mesebetsi ya matsoho a lona.",
  			"30": "<sup>30</sup> Moshe a bolella phutheho yohle ya Baiseraele mantswe a sefela sena, a ba a a qeta kaofela."
  		},
  		"32": {
  			"1": "<sup>1</sup> Lona mahodimo, sekehang ditsebe, mme ke tla bua; le wena lefatshe, mamela mantswe a molomo wa ka.",
  			"2": "<sup>2</sup> Thuto ya ka e tla rotha jwaloka pula; dipolelo tsa ka di tla qhitsa jwaloka phoka, di be jwaloka pula e tshesane e kolobisang jwang bo botjha, le jwaloka marothodi a nelang jwang.",
  			"3": "<sup>3</sup> Hobane ke tla bolela lebitso la Jehova: Rorisang Modimo wa rona!",
  			"4": "<sup>4</sup> Ke Lefika; mosebetsi wa hae o phethehile, hobane ditsela tsa hae kaofela di lokile: ke Modimo o tshepehang, o se nang bokgopo; o lokile, o kgabane.",
  			"5": "<sup>5</sup> Ba itshentse pela wona; ke bana ba ditshila; ke mofuta o kgelohileng, o nang le mano.",
  			"6": "<sup>6</sup> Setjhaba se se nang kelello, se hlokang bohlale, na ke hona hoo le putsang Jehova ka hona na? Na hase yena ntatao, ya o ruileng, ya o entseng, ya o tiisitseng na?",
  			"7": "<sup>7</sup> Elellwa mehla ya kgale, o lemohe dilemo tsa meloko e mengata; botsa ntatao, mme o tla o ruta; botsa maqheku a hao, mme a tla o bolella.",
  			"8": "<sup>8</sup> Yanayare mohla E moholoholo a abelang ditjhaba lefa la tsona, mohla a arohanyang bana ba batho, a bea meedi ya ditjhaba ka palo ya bana ba Iseraele;",
  			"9": "<sup>9</sup> hobane kabelo ya Jehova ke setjhaba sa hae; mme Jakobo ke kabelo ya lefa la hae.",
  			"10": "<sup>10</sup> Jehova o mo fumane a le nahathothe, feelleng le tshabehang ka bobe le ka mehoo ya tshenyeho; a mo teela hare kahohle, a mo hlokomela, a mo boloka jwaloka hoja e le thaka ya leihlo la hae.",
  			"11": "<sup>11</sup> A etsa jwaloka ntsu ha e tsosa madinyane a yona, mme e okaokela hodima wona, e emisa mapheo a yona, e nka bana ba yona, mme e ba pepa mapheong a yona.",
  			"12": "<sup>12</sup> Jehova o mo tsamaisitse e le yena a nnotshi; mme ho ne ho se modimo osele le yena.",
  			"13": "<sup>13</sup> O mo hlwesitse dithota tse phahameng tsa lefatshe, a ba a ja dijo tsa naha; a mo momontshitse dinotshi tse tswang mafikeng, le ole e tswang majweng a thata;",
  			"14": "<sup>14</sup> o mo fepile ka sereledi sa dikgomo, le ka lebese la dinku, le ka mafura a dikonyana, le ka dipheleu tse tswaletsweng Bashane; ka diphooko, le ka lefi la koro ya sebelebele e nonneng; mme o nwele veine ya sebele, metsi a mafubedu a morara.",
  			"15": "<sup>15</sup> Empa Jeshurune a nona, mme a raha. Wa nona, wa iketsa ya nyenya, le ya kgurumeditsweng ke mafura. O lahlile Modimo o mo entseng, o nyedisitse Lefika la poloko ya hae.",
  			"16": "<sup>16</sup> Ba o bouledisitse ka medimo esele, ba o halefisitse ka manyala.",
  			"17": "<sup>17</sup> Ba hlabetse bademona, bao e seng Modimo, le medimo eo ba neng ba sa e tsebe, medimo e metjha, e tswang ho hlaha, eo bontata lona ba sa kang ba e tshaba.",
  			"18": "<sup>18</sup> O lahlile Lefika le o entseng, o lebetse Modimo o o tswetseng.",
  			"19": "<sup>19</sup> Jehova o bone hoo, mme kgalefong ya hae o lahlile bara ba hae le baradi ba hae;",
  			"20": "<sup>20</sup> mme o itse: Ke tla ba patela sefahleho sa ka, mme ke tla bona qetello ya bona hore na e tla ba eng? Hobane ke mofuta o kgelohileng, ke bana ba ke keng ba tshepjwa.",
  			"21": "<sup>21</sup> Ba mpouledisitse ka seo e seng Modimo, ba nkgalefisitse ka masawana a bona; le nna ke tla ba bouledisa ka setjhaba seo e seng setjhaba, ke ba halefise ka setjhaba se se nang kelello.",
  			"22": "<sup>22</sup> Hobane mollo o hoteditswe kgalefong ya ka, mme o tla tjhesa ho isa tlase nqalong ya bafu; o tla tjhesa lefatshe le tse behwang ke lona, o tjhese le metheo ya dithaba.",
  			"23": "<sup>23</sup> Ke tla bokella ditlokotsi kaofela hodima bona, mme ke tla ba fula ka metsu ya ka yohle.",
  			"24": "<sup>24</sup> Ba tla qetwa ke tlala, ba jewe ke mofuthu wa febere, le ke tshenyo e babang; ke tla ba romela meno a dibatana le mahloko a dinoha tse hahabang leroleng.",
  			"25": "<sup>25</sup> Kantle, lerumo le tla bolaya, ka tlung tshoho e tla ba teng; e tla nka mohlankana le morwetsana, lesea le anyang le motho e moputswa.",
  			"26": "<sup>26</sup> Nka be ke itse: Ke tla ba fedisa, ke hlakole lebitso la bona hara batho,",
  			"27": "<sup>27</sup> hoja ke sa ka ka tshaba phephetso ya dira, le hore bao e leng dira ho bona ba ka fosa ditaba, ba re: Matsoho a rona a phahame, ntho tseo kaofela hase Jehova ya di entseng.",
  			"28": "<sup>28</sup> Hobane ke setjhaba se hlokang kelello; ha ho kutlwisiso ho bona.",
  			"29": "<sup>29</sup> Hojane ba le bohlale ba ka be ba lemohile taba tsena, le ho ela ho fela ha bona hloko!",
  			"30": "<sup>30</sup> Motho a le mong o ne a tla phallela ba sekete jwang, mme ba babedi ba ne ba tla lelekisa ba dikete tse leshome jwang, hojane Lefika la bona le sa ka la rekisa ka bona, le hojane Jehova a sa ka a ba lahla?",
  			"31": "<sup>31</sup> Hobane lefika la bona ha le jwaloka Lefika la rona; esita le bao e leng dira ho rona, ba ka ahlola jwalo.",
  			"32": "<sup>32</sup> Hobane morara wa bona o tswa morareng wa Sodoma le masimong a Gomorra ditholwana tsa bona ke ditholwana tse nang le mahloko, ditholwana tsa bona di a baba.",
  			"33": "<sup>33</sup> Veine ya bona ke mahloko a didrakone, ke mahloko a bolayang a qowane.",
  			"34": "<sup>34</sup> Na taba tseo ha di a bokellwa ho nna, ha di a kwahelwa matlotlong a ka na?",
  			"35": "<sup>35</sup> Phetetso e tla ba ya ka, le yona tefetso mohla maoto a bona a thekeselang; hobane letsatsi la tlokotsi ya bona le haufi, mme tse lokiseditsweng bona di a akofa.",
  			"36": "<sup>36</sup> Hobane Jehova o tla ahlolela setjhaba sa hae, mme o tla rekolohela bahlanka ba hae, ha a bona hobane matla a bona a fedile, mme ho se ho se motho ya ruileng, leha e le motho ya lokolohileng.",
  			"37": "<sup>37</sup> O tla re: Medimo ya bona e kae na? Le kae lefika leo ba le tshepileng?",
  			"38": "<sup>38</sup> E kae medimo e neng e eja mafura a mahlabelo a bona, e neng e enwa veine ya ditshelo tsa bona? A e eme, e le thuse, e be setshabelo sa lona.",
  			"39": "<sup>39</sup> Tadimang jwale hobane ke nna, e, ke nna feela, mme ha ho modimo o mong, haese nna; ke a bolaya, mme ke a phedisa; ke etsa leqeba, mme ke a le fodisa; ha ho motho ya ka o namolelang letsohong la ka.",
  			"40": "<sup>40</sup> Hobane ke emisetsa letsoho la ka lehodimong, mme ke re: Ke phela ka ho sa feleng!",
  			"41": "<sup>41</sup> Ha ke leotsa lerumo la ka le benyang, mme letsoho la ka ha le tshwara kahlolo, ke tla iphetetsa ho dira tsa ka, ke busetse ho ba ntlhoileng.",
  			"42": "<sup>42</sup> Ke tla tahisa metsu ya ka madi, mme lerumo la ka le tla ja nama, e leng madi a ba bolawang, le a ba hapilweng, le a dihlooho tsa marena a dira.",
  			"43": "<sup>43</sup> Etsang ditlatse tsa thabo, lona ditjhaba, hammoho le setjhaba sa hae; hobane o ya pheteletsa madi a bahlanka ba hae, a itefetse ho dira tsa hae; mme o tla etsetsa lefatshe la hae le setjhaba sa hae pheko.",
  			"44": "<sup>44</sup> Moshe a tla, mme a bolela mantswe wohle a sefela sena ditsebeng tsa setjhaba, a ena le Joshua, mora Nune.",
  			"45": "<sup>45</sup> Eitse hobane Moshe a qete ho bolella Baiseraele bohle mantswe ao wohle,",
  			"46": "<sup>46</sup> a re ho bona: Beang dipelo tsa lona tabeng tsohle tseo ke le pakelang tsona kajeno, le tle le di laele bana ba lona, ba tle ba itise ho etsa ka dipolelo tsohle tsa molao oo.",
  			"47": "<sup>47</sup> Hobane hase lentswe la lefeela leo le le beelwang, empa ke bophelo ba lona, mme ke ka lentswe lena le tla ngatafatsa matsatsi a lona lefatsheng leo le yang ho le rua ka ho tshela Jordane.",
  			"48": "<sup>48</sup> Ka lona letsatsi leo, Jehova a bolella Moshe, a re:",
  			"49": "<sup>49</sup> Nyolohela thabeng eo ya Abarime, qhoweng ya Nebo, e naheng ya Moabe, mabapa le Jeriko, mme o tadime lefatshe la Kanana leo ke le neang bana ba Iseraele, ba tle ba le rue.",
  			"50": "<sup>50</sup> O tla shwela thabeng eo o tla nyolohela ho yona, mme o tla phuthelwa ditjhabeng tsa heno, jwaloka Aarone, ngwaneno, ya shweleng thabeng ya Hore, mme a phuthetswe ditjhabeng tsa habo;",
  			"51": "<sup>51</sup> kahobane le ntshitetswe hara bana ba Iseraele, metsing a Meriba a Kadeshe, nahathotheng ya Tsine, kamoo le sa kang la ntlotlisa kateng, hara bana ba Iseraele.",
  			"52": "<sup>52</sup> Hobane o tla bona lefatshe le le pela hao, empa o ke ke wa kena ho lona, e leng lefatshe leo ke le neang bana ba Iseraele."
  		},
  		"33": {
  			"1": "<sup>1</sup> Ke yona hlohonolofatso Moshe eo monna wa Modimo, a hlohonolofaditseng bana ba Israele ka yona, a eso ho shwe.",
  			"2": "<sup>2</sup> A re: Jehova o tlile a etswa Sinai; o ba tjhabetse a etswa Seire; a kganya a le thabeng ya Parane; o tlile a etswa makgotleng a diketekete a kgethehileng; ka letsoho la hae le letona, a ba romela mollo wa molao.",
  			"3": "<sup>3</sup> Efela o rata ditjhaba; bakgethwa ba hae kaofela ba letsohong la hao; ba dula maotong a hao, ba amohela ditaba tsa hao.",
  			"4": "<sup>4</sup> Moshe o re laetse molao, e leng lefa la phutheho ya Jakobo.",
  			"5": "<sup>5</sup> E ne e le morena ho Jeshurune, ha dihlooho tsa setjhaba di ne di bokane di ena le meloko ya Iseraele.",
  			"6": "<sup>6</sup> Rubene a ke a phele, a se ke a shwa, mme palo ya batho ba hae e se ke ya eba nyenyane.",
  			"7": "<sup>7</sup> Hlohonolofatso ya Juda ke ena: Moshe a re: Jehova, utlwa lentswe la Juda, o mo ise setjhabeng sa hae; matsoho a hae a mo lwanele, mme o be thuso ya hae ho lwantsha dira tsa hae.",
  			"8": "<sup>8</sup> Haele bakeng sa Levi, a re: Thummime tsa hao le Urime tsa hao di ho mokhethwa wa hao ya o ratang, eo o mo lekileng Massa, eo o mo tsekisitseng metsing a Meriba;",
  			"9": "<sup>9</sup> ya itseng bakeng sa ntatae le mmae: Ha ke a ka ka ba bona; mme ha ba tsebe banababo, leha e le bana ba hae ha a ba tsebe; hobane ba tiisitse lentswe la hao, mme ba bolokile selekane sa hao.",
  			"10": "<sup>10</sup> Ba tla ruta Jakobo dikahlolo tsa hao, ba rute Iseraele molao wa hao. A ba ke ba o beele dibano dinkong tsa hao, le mahlabelo a phethehileng aletareng ya hao.",
  			"11": "<sup>11</sup> Jehova, hlohonolofatsa matla a bona, mme o amohele mosebetsi wa matsoho a bona! Hlaba matheka a ba ba tsohelang matla le a ba ba hloileng, ba tle ba se ke ba boela ba tsoha.",
  			"12": "<sup>12</sup> Haele bakeng sa Benjamine, a re: Ke moratuwa wa Jehova; o tla aha ka tshepo pela hae: o tla kgurumetswa ke Jehova, ka matsatsi wohle, mme o tla dula pakeng tsa mahetla a hae.",
  			"13": "<sup>13</sup> Haele bakeng sa Josefa, a re: Naha ya hae e tla hlohonolofatswa ke Jehova ka tse molemo haholo tsa mahodimo, ka phoka le ka tsa bodiba bo leng tlasa lehodimo;",
  			"14": "<sup>14</sup> le ka tse monate tse mediswang ke letsatsi le ka tse monate tse melang ka dikgwedi tsohle;",
  			"15": "<sup>15</sup> le ka tse molemo tsa dithaba tsa kgale, le ka tsa bohlokwa tsa maralla a kamehla,",
  			"16": "<sup>16</sup> le ka tse molemo tsa lefatshe, le ka ho tlala ha lona; mme mohau wa ya hlahileng sehlahleng o tle o dule hloohong ya Josefa, hloohong ya eo e leng morena hara banababo.",
  			"17": "<sup>17</sup> Bokgabane ba hae bo jwaloka ba letsibolo la dikgomo tsa hae, mme dinaka tsa hae di jwaloka dinaka tsa nare; ka tsona o tla hlaba ditjhaba tsohle ho isa dipheletsong tsa lefatshe; ke dikete tse mashome tsa Efraime, ke dikete tsa Manasse.",
  			"18": "<sup>18</sup> Haele bakeng sa Sabulone, a re: Thaba, Sabulone, ho tsweng ha hao; le wena Issaskare, o thabe ditenteng tsa hao.",
  			"19": "<sup>19</sup> Ba tla biletsa ditjhaba thabeng, ba hlahise mahlabelo a ho loka teng; hobane ba tla anya letlotlo la lewatle, le dintho tsa bohlokwa tse patilweng lehlabatheng.",
  			"20": "<sup>20</sup> Haele bakeng sa Gade, a re: Ho bokwe ya phatlalatsang Gade. Gade o ahile jwaloka tau e tshehadi, o harola letsoho le hlooho.",
  			"21": "<sup>21</sup> O ipatletse dilopotsiya tsa naha, kahobane kabelo ya mmei wa molao e boloketswe yena hona teng; o tsamaya le dihlooho tsa setjhaba; o entse ho loka ha Jehova le dikahlolo tsa hae, tseo a di laetseng Iseraele.",
  			"22": "<sup>22</sup> Haele tsa Dane, a re: Dane ke tauana, o tla tlola, a le Bashane.",
  			"23": "<sup>23</sup> Haele tsa Nefthali, a re: Nefthali, o kgotshe melemo, mme o tletse hlohonolofatso ya Jehova. Rua Bophirimela le Borwa.",
  			"24": "<sup>24</sup> Haele bakeng sa Asere, a re: Asere o tla hlohonolofatswa ke bana, o tla ratwa ke banababo, mme a tsobunye maoto a hae oleng.",
  			"25": "<sup>25</sup> Mekwallo ya hao ke ya tshepe le ya koporo, mme matla a hao a tla lekana le matsatsi a hao.",
  			"26": "<sup>26</sup> Jeshurune, ha ho ya tshwanang le Modimo; ya o tiisang o kaletse mahodimo le maru bokgabaneng ba hae.",
  			"27": "<sup>27</sup> Modimo wa kamehla ke setshabelo sa hao, mme matsoho a sa feleng a katlasa hao. O lelekisa dira pela hao, o re: Di fediswe!",
  			"28": "<sup>28</sup> Iseraele o tla aha ka tshepo a nnotshi; sediba sa Jakobo se kolla naheng ya koro le ya veine e ntjha, mme mahodimo a Jakobo a qhitsa phoka.",
  			"29": "<sup>29</sup> O lehlohonolo hakakang, Iseraele! Setjhaba ke sefe se tshwanang le wena, setjhaba se pholositsweng ke Jehova, e leng thebe ya thuso ya hao, le lerumo la boholo ba hao? Dira tsa hao di tla ikokobetsa pela hao, mme o tla hatakela nqalo tsa bona tse phahameng."
  		},
  		"34": {
  			"1": "<sup>1</sup> Moshe a tloha mahwatateng a Moabe, a nyolohela thabeng ya Nebo, qhoweng ya Pisga malebana le Jeriko; Jehova a mmontsha lefatshe lohle: naha yohle ya Gileade ho isa Dane,",
  			"2": "<sup>2</sup> le naha yohle ya Nefthali, le naha ya Efraime, le ya Manasse, le naha yohle ya Juda, ho isa Lewatleng la Bophirimela,",
  			"3": "<sup>3</sup> le naha e ka nqa borwa, le naha ya Jordane, le lehwatata la Jeriko, motse wa dipalema, ho isa Tsoware.",
  			"4": "<sup>4</sup> Jehova a re ho yena: Ke lona lefatshe leo ke anetseng Abrahama, Isaaka le Jakobo, ka re: Ke tla le nea ditloholo tsa lona. Ke o bontsha lona, o tle o le bone ka mahlo; empa u ke ke wa kena ho lona.",
  			"5": "<sup>5</sup> Moshe, mohlanka wa Modimo, a shwela hona teng, naheng ya Moabe, ka taelo ya Jehova.",
  			"6": "<sup>6</sup> A patwa naheng ya Moabe, sekgutlong se lebaneng le Bethe-Peore; empa ha ho motho ya tsebileng lebitla la hae ho fihlela letsatsing la kajeno.",
  			"7": "<sup>7</sup> Mohla Moshe a shwang, o ne a le dilemo tse lekgolo le nang le mashome a mabedi; mahlo a hae a ne a eso ho fifale; mme matla a hae a ne a eso ho kokobele.",
  			"8": "<sup>8</sup> Bana ba Iseraele ba llela Moshe, mahwatateng a Moabe, ka matsatsi a mashome a mararo; matsatsi a dillo le a bofifi ba Moshe a ba a fela.",
  			"9": "<sup>9</sup> Haele Joshua, mora Nune, o ne a tletse moya wa bohlale; hobane Moshe o ne a mmeile matsoho hodimo; bana ba Iseraele ba mo utlwa, mme ba etsa jwalokaha Jehova a ne a laetse Moshe.",
  			"10": "<sup>10</sup> Ha ho a ka ha boela ha eba moporofeta Iseraeleng ya jwaloka Moshe, eo Jehova a mo tsebileng, sefahleho se tadimane le sefahleho.",
  			"11": "<sup>11</sup> Ha ho e mong ya ileng a tshwana le yena ka dipontsho tsohle, le mehlolo eo Jehova a mo romileng ho e etsa naheng ya Egepeta, ho Faro, le ho bahlanka ba hae kaofela, le ho naha ya hae yohle;",
  			"12": "<sup>12</sup> le ka tsohle tseo a di entseng ka letsoho le matla, le ka letsoso lohle le leholo leo Moshe a le hlahisitseng pontsheng ya Baiseraele bohle."
  		}
  	}
  };
  module.exports = book;